CĂMINUL PENTRU COPII ÎN DERIVĂ AL LUI ELEA NOR WEST NU SE ACCEPTĂ CERERI ŞI VIZITATORI NU SE OFERĂ INFORMAŢII Alunecând prin umbrele de sub pat, păşind printr-un şifonier sau rostogolindu-se printr-o vizuină de iepure, copiii au ştiut dintotdeauna să călătorească în lumi magice Dar ce se întâmplă când aceştia se întorc şi nu se mai pot adapta la lumea reală, iar familiile nu-i mai acceptă? Nancy a nimerit, odată într-un tărâm magic, dar acum s-a întors Iar lucrurile pe care le-a trăit pot transforma radical o persoană Copiii din grija domnişoarei West înţeleg mult prea bine acest lucru Şi cu toţii încearcă să găsească o modalitate de a se întoarce în propriile lumi fantastice Însă sosirea lui Nancy la cămin marchează o schimbare Întunericul pândeşte la fiecare pas, iar când tragedia loveşte din plin, depinde de Nancy şi de noii ei colegi să rezolve misterul Cu orice preţ „Seanan McGuire dă dovadă încă o dată de o cunoaştere profundă a inimii umane într-o parabolă impresionantă despre pierdere, dor şi copii sensibili ” Paul Cornell Seanan McGuire Orice inimă e o poartă Primul volum al seriei Copii în Derivă Pentru cei răi Partea I După-amiezile de aur Fetele nu erau niciodată prezente la interviurile de admitere Acolo veneau doar părinţii, tutorii, fraţii lor dezorientaţi, care doreau să le ajute din toată inima, dar nu ştiau cum Pentru potenţialele eleve ar fi fost prea greu să stea şi să asculte cum oamenii pe care îi iubeau cel mai mult pe lume – pe lumea aceasta, cel puţin – le bagatelizau amintirile drept himere, experienţele drept fantezii şi vieţile drept nişte boli nedepistabile În plus, le-ar fi afectat serios încrederea în şcoală dacă la primul lor contact cu Eleanor ar fi văzut-o îmbrăcată în veşminte respectabile gri cu lila şi coafată pe măsură, arătând ca un soi de mătuşică vârstnică impasibilă, un personaj care există numai în poveştile pentru copii Adevărata Eleanor nu era nici pe departe aşa Iar dacă ar fi auzit ce spunea, asta ar fi înrăutăţit şi mai mult lucrurile, căci Eleanor explica în aceste situaţii, cu maximă seriozitate şi sinceritate, cum şcoala ei avea să ajute la vindecarea minţilor bolnave ale bieţilor mieluşei rătăciţi Cum avea să îi aducă pe copii pe calea cea bună Desigur, Eleanor minţea, numai că potenţialele eleve n-aveau cum să ştie asta Aşa încât Eleanor putea să ceară nestingherită să discute în particular cu tutorii şi să îşi vândă marfa cu hotărârea şi priceperea unui escroc înnăscut Dacă acei tutori ar fi putut să se adune laolaltă şi să-şi compare notiţele, ar fi descoperit că textul pe care li-l servea ea era îndelung exersat şi bine şlefuit, pentru a deveni ceea ce era – o armă — E vorba de o tulburare rară, dar nu unică, manifestată la tinerele fete în perioada de trecere la maturitate, explica ea, menţinând cu grijă contactul vizual cu tutorii disperaţi şi depăşiţi de evenimente ai celui mai nou suflet rătăcit În rarele ocazii când era nevoită să vorbească părinţilor unui băiat, discursul se schimba un pic, dar numai atât cât era necesar Era o rutină veche şi Eleanor ştia cum să speculeze fricile şi dorinţele adulţilor, care voiau, la fel ca ea, tot ce era mai bun pentru copiii de care răspundeau Atâta doar că ideile lor despre ceea ce însemna „tot ce-i mai bun” nu corespundeau cu ale ei Părinţilor le spunea: „Uneori, plecarea de acasă ajută la vindecarea de astfel de percepţii denaturate ” Mătuşilor şi unchilor le spunea: „Nu este vina voastră, iar eu pot fi soluţia ” Bunicilor le spunea: „Lăsaţi-mă să vă ajut! Vă rog, lăsaţi-mă să vă ajut!” Nu toate familiile acceptau să-şi lase copiii la internat Cam unul din trei potenţiali elevi îi scăpa printre degete, şi Eleanor îi plângea, plângea vieţile acelea care aveau să fie mult mai grele decât ar fi trebuit, vieţile care ar fi putut fi salvate Însă se bucura pentru copiii care îi erau daţi în îngrijire Măcar atâta timp cât stăteau cu ea, cineva îi înţelegea Chiar dacă nu urmau să se întoarcă niciodată acasă, o aveau pe ea, care îi înţelegea, şi îi aveau pe ceilalţi la fel ca ei, iar asta era o comoară inestimabilă Eleanor West îşi petrecea zilele oferindu-le ceea ce ea nu avusese niciodată şi sperând că într-o bună zi asta avea să fie de ajuns pentru a-şi cumpăra drumul înapoi spre locul de care aparţinea Este greu să renunţi la obişnuinţa de a nara, de a fauri ceva miraculos dintr-un lucru banal Nararea pare naturală după un timp petrecut în compania sperietorilor de ciori care vorbesc sau a pisicilor care dispar ca prin minune; ea este, în felul ei, o metodă de a te menţine cu picioarele pe pământ, legat de firul subţire al continuităţii care străbate toate vieţile, oricât de ciudate ar putea deveni ele Dacă narezi lucruri imposibile şi le transformi într-o poveste, le ţii sub control Aşadar Conacul era aşezat în mijlocul a ceea ce ar fi putut fi considerat un câmp, dacă nu ar fi fost folosit pentru a împrejmui o reşedinţă privată Iarba era de un verde perfect, copacii plantaţi în jurul clădirii fuseseră perfect curăţaţi de crengi uscate, iar grădina deborda de culori care în mod normal nu ar fi putut coexista decât într-un curcubeu ori în cutia cu jucării a unui copil Panglica neagră subţire a aleii şerpuia începând de la poarta îndepărtată şi forma o buclă în faţa intrării la conac, unde se lărgea elegant la baza verandei O maşină de un galben ţipător şi cu aspect oarecum sărăcăcios prin comparaţie cu împrejurimile îngrijite opri în parcare Portiera din spate se trânti şi maşina demară din nou, lăsând în urma sa o adolescentă Fata înaltă şi mlădioasă nu avea probabil mai mult de şaptesprezece ani; trăsăturile din jurul ochilor şi gurii erau încă neformate, încă în facere, urmând a fi desăvârşite în timp Era îmbrăcată în negru – blugi negri, cizme negre până la glezne, cu mici butoni negri înşiraţi de la degete până spre gambă, ca la bocancii militari – şi în alb – o bustieră largă, un şirag de perle false răsucite pe încheietura mâinii –, iar cu o fundă de culoarea seminţelor de rodie îşi legase coada de cal la ceafă Avea părut alb înspicat cu şuviţe negre, ca uleiul vărsat pe o podea din marmură, şi ochii de un albastru-spălăcit ca gheaţa, pe care şi-i miji în lumina zilei Judecând după felul în care arăta, nu mai văzuse soarele de ceva vreme Târa după ea o mică valiză pe rotile de un roz strălucitor, acoperită cu margarete din carton Cel mai probabil nu ea o cumpărase Fata îşi duse mâna pavăză la ochi pentru a se feri de soare şi privi conacul Ochii i se opriră pe firma atârnată de streşinile verandei CĂMINUL PENTRU COPII ÎN DERIVĂ AL LUI ELEANOR WEST – aşa stătea scris pe firmă, cu litere mari Iar dedesubt, cu litere mai mici: nu se ACCEPTĂ CERERI ŞI VIZITATORI NU SE OFERĂ INFORMAŢII Clipi din ochi Îşi coborî mâna Şi porni încet către scară La etajul al doilea al conacului, Eleanor West dădu drumul perdelei şi se răsuci cu faţa spre uşă în timp ce materialul încă flutura, revenind în poziţia iniţială Părea o femeie spre şaptezeci de ani care se ţinea bine, cu toate că în realitate se apropia de sută: călătoriile prin ţinuturile pe care le frecventase cândva îi dereglaseră într-un fel ceasul interior şi atenuaseră ravagiile pe care trecerea timpului ar fi trebuit să le producă asupra corpului Uneori, Eleanor era recunoscătoare pentru longevitatea ei, care îi permisese să ajute mult mai mulţi copii decât ar fi făcut dacă nu ar fi deschis porţile pe care le deschisese, abătându-se de la propriul drum Alteori se întreba dacă lumea avea să descopere vreodată existenţa ei – dacă avea să afle că ea era micuţa Ely West, fetiţa în derivă care supravieţuise atâţia ani – şi dacă avea să fie interesată de ceea ce i se întâmplase în viaţă Pentru moment, însă, încă îşi ţinea spinarea dreaptă, iar ochii îi erau la fel de limpezi ca în acea zi, când avea şapte ani şi văzuse deschizătura dintre rădăcinile unui copac de pe moşia tatălui ei Faptul că părul îi albise şi tenul i se înăsprise de riduri şi amintiri, ei bine, asta nu avea absolut nicio importanţă În jurul ochilor ei era ceva neterminat; ea însăşi încă mai avea ceva de spus Eleanor era o poveste, nu un epilog Şi dacă, în timp ce cobora pentru a-şi întâmpina noua elevă, alegea să îşi istorisească viaţa, cuvânt cu cuvânt, asta n-avea să facă rău nimănui La urma urmei, este greu să renunţi la obişnuinţa de a nara Şi, uneori, asta e tot ce îi rămâne unui corp * Nancy încremeni în mijlocul holului, cu degetele încleştate pe mânerul valizei, şi privi în jur, încercând să-şi găsească repere Nu ştiuse la ce să se aştepte de la „şcoala specială” unde o trimiseseră părinţii, însă în niciun caz nu se aşteptase la acest conac elegant de ţară Pereţii erau acoperiţi cu un tapet de modă veche cu imprimeu floral – trandafiri şi cârcei de viţă albă îngemănaţi iar mobilierul, atât cât exista în holul de intrare slab mobilat în chip intenţionat, era format numai din piese vechi de bună calitate, cu lemn bine lustruit şi accesorii din alamă asortate cu balustrada curbată Podeaua era din lemn de cireş, iar când îşi ridică privirea, încercând să-şi mişte ochii fără a înălţa bărbia, se trezi holbându-se la un candelabru modelat în chip elaborat sub forma unui mugur de floare — A fost creat de una dintre absolventele noastre, se auzi o voce Nancy îşi desprinse privirea de pe candelabru şi se întoarse cu faţa către scară Femeia care cobora treptele era slabă, aşa cum erau unele femei vârstnice, însă spatele îi era drept, iar mâna ce se odihnea pe balustradă părea s-o folosească mai degrabă drept ghidaj decât ca sprijin Avea părut la fel de alb ca al lui Nancy, dar fără şuviţele negre provocatoare, şi coafat cu ondulaţii permanente, aidoma unui cap de păpădie căruia îi dăduseră seminţele Ar fi arătat perfect respectabil dacă nu ar fi fost îmbrăcată, complet neasortat, cu o pereche de pantaloni portocalii fosforescenţi, completată cu o jachetă din lână tricotată de mână în toate culorile curcubeului şi un şirag de pietre semipreţioase într-o mulţime de nuanţe Nancy făcu ochii mari, în ciuda eforturilor de a se abţine, şi se detestă pentru asta Încetul cu încetul, îşi pierdea liniştea şi capacitatea de a sta nemişcată Curând urma să se mişte la fel de fără astâmpăr şi necontrolat precum toate celelalte făpturi vii, şi atunci nu avea să-şi mai găsească niciodată drumul înapoi spre casă — De fapt, totul e sticlă, desigur, cu excepţia bucăţilor care nu sunt din sticlă, continuă femeia, aparent nederanjată de privirea insistentă a lui Nancy Nu prea ştiu cum se fabrică lucrurile astea Presupun că se topeşte mai întâi nisipul Am contribuit şi eu cu prismele acelea în formă de lacrimă din centru Le-am făcut pe toate douăsprezece Şi mă mândresc cu ele Tăcu, părând să o aştepte pe Nancy să zică ceva Nancy îşi înghiţi nodul din gât În ultima vreme avea gâtul tare uscat şi se părea că nimic nu putea alunga praful din el — Dacă nu ştiţi cum se fabrică sticla, cum de-aţi făcut prismele? întrebă ea Femeia zâmbi — Din lacrimile mele, bineînţeles Răspunsul cel mai simplu este de cele mai multe ori cel corect, să nu uiţi niciodată asta Sunt Eleanor West Bine ai venit! Tu trebuie să fii Nancy — Da, murmură Nancy Dar cum de ? — Păi, eşti singura elevă pe care o aşteptam să vină azi Cei ca tine nu mai sunt la fel de numeroşi ca pe vremuri Fie porţile s-au rărit, fie aţi învăţat să nu vă mai întoarceţi Acum, stai locului o clipă şi lasă-mă să te privesc Eleanor coborî ultimele trei trepte şi se opri în faţa lui Nancy, studiind-o cu atenţie preţ de un moment înainte de a începe să meargă încet în cerc în jurul ei Hmmm Înaltă, slabă şi foarte palidă Probabil că vii dintr-un loc lipsit de soare – dar şi de vampiri, bănuiesc, uitându-mă la pielea de pe gâtul tău Jack şi Jill vor fi încântaţi să te cunoască S-au plictisit de soarele şi blândeţea pe care oamenii le aduc aici — Vampiri? întrebă Nancy absentă Dar vampirii nu sunt reali — Nimic din ceea ce se vede aici nu e real, draga mea Nici casa, nici conversaţia noastră, nici pantofii pe care îi porţi – care, apropo, nu se mai poartă de câţiva ani, în caz că încerci să te readaptezi la lumea de afară, şi nu sunt deloc potriviţi pentru o ţinută de dimineaţă, dacă intenţionezi cumva să te agăţi de trecutul tău recent –, după cum niciuna din noi nu e reală „Real” e un cuvânt format din patru litere şi te-aş ruga să-l foloseşti cât mai rar cu putinţă atâta timp cât vei rămâne sub acoperişul meu Eleanor se opri din mers şi se postă din nou în faţa lui Nancy Părul este cel care te trădează Pe unde-ai fost? Într-o Lume de Dincolo sau într-un Infern? Într-o Lume de Apoi n-aveai cum să ajungi, fiindcă nimeni nu se întoarce din acelea Nancy se holbă la ea şi gura i se mişcă în tăcere în timp ce încerca să-şi găsească vocea Femeia cea bătrână rostise acele cuvinte – acele cuvinte imposibil de crude – extrem de degajat, de parcă se interesase de vaccinurile ei Expresia de pe chipul lui Eleanor se schimbă, devenind blândă, ca şi cum şi-ar fi cerut scuze — Oh, văd că te-am supărat Mi-e teamă că am acest obicei Vezi tu, înainte de a împlini şaisprezece ani, am fost de şase ori într-o lume a Absurdităţii şi, cu toate că până la urmă am fost nevoită să nu mai traversez dincolo, n-am învăţat niciodată să-mi pun frâu la gură Probabil că eşti obosită după călătoria făcută şi nerăbdătoare să afli cum merg lucrurile pe-aici Am dreptate? O să te conduc în camera ta imediat ce îmi vei spune de care parte a busolei te situezi Din păcate, amănunte ca acesta contează atunci când vine vorba de cazare; n-ai cum să pui un călător dintr-o lume a Absurdităţii să doarmă în aceeaşi încăpere cu unul care a străbătut o lume a Logicii, asta dacă n-ai cumva chef să dai explicaţii poliţiei locale cu privire la un număr remarcabil de acte de violenţă Află că poliţia vine pe-aici din când în când ea să ne verifice, dar de obicei îi convingem să se uite în altă parte Face parte din strategia noastră de a ne păstra acreditarea ca şcoală, cu toate că, de fapt, suntem mai mult un soi de sanatoriu Îmi place cuvântul ăsta la nebunie Ţie nu? „Sanatoriu ” Sună aşa de oficial, deşi n-are nicio noimă — Nu înţeleg nimic din ce-mi spuneţi, răspunse Nancy Se ruşină când îşi auzi vocea ieşind ca un mic chiţăit, dar se simţi mândră că reuşise totuşi să-şi învingă muţenia Chipul lui Eleanor se îmblânzi şi mai tare — Nu e nevoie să te prefaci, Nancy Ştiu prin ce-ai trecut – pe unde ai fost Am trecut şi eu prin aşa ceva în urmă cu mulţi ani şi m-am întors din propriile călătorii Aici nu e loc de minciuni şi prefăcătorii Ştim că ceva e în neregulă cu tine Dacă n-ar fi, n-ai avea ce să cauţi aici Bun Acum, spune-mi unde ai fost — Nu — Uită cuvintele „Absurditate” şi „Logică ” O să ne ocupăm mai târziu de detaliile astea Răspunde-mi Unde ai fost? — În Galeriile Morţilor Rostirea cuvintelor cu voce tare fu ca o uşurare aproape dureroasă Nancy îngheţă din nou şi se holbă în gol, ca şi cum îşi putea zări vocea acolo, strălucind ca un granat perfect în aer După care înghiţi anevoie, fără a-şi putea alunga uscăciunea din gât, şi adăugă: — S-a întâmplat S-a întâmplat când m-am dus să caut o găleată în pivniţa casei şi am dat peste o uşă pe care nu o mai văzusem până atunci Şi când am păşit dincolo de ea, m-am pomenit într-o livadă cu arbuşti de rodiu M-am gândit că am căzut şi m-am lovit la cap Dar am continuat să merg, fiindcă fiindcă Fiindcă aerul fusese atât de îmbălsămat, iar cerul arătase ca o bucată de catifea neagră presărată cu puncte luminoase de diamant care nu sclipeau deloc, ci doar ardeau constant şi rece Fiindcă iarba fusese udă de la rouă şi pomii încărcaţi cu fructe Fiindcă voise să afle ce se găsea la capătul potecii lungi dintre copaci şi fiindcă nu voise să se întoarcă până ce nu înţelegea totul Fiindcă, pentru prima oară în viaţa ei, se simţise ca şi cum mergea spre casă, iar sentimentul acesta fusese de ajuns pentru a-i pune picioarele în mişcare, la început încet, apoi mai repede şi tot mai repede, până ce ajunsese să alerge prin aerul curat al nopţii şi nimic altceva nu mai contase, şi nici nu avea să mai conteze vreodată — Cât timp ai lipsit? Întrebarea nu avea sens Nancy clătină din cap — O eternitate Ani în şir Am lipsit ani de zile N-am vrut să mă mai întorc Niciodată — Ştiu, draga mea Eleanor o prinse uşor de cot şi o conduse spre uşa din spatele scării Parfumul femeii vârstnice mirosea a păpădie şi turtă dulce, o combinaţie la fel de absurdă ca tot ce avea legătură cu ea — Vino cu mine Am pentru tine camera perfectă * „Camera perfectă” a lui Eleanor se afla la primul etaj, în umbra unui ulm mare şi bătrân care bloca aproape complet lumina ce ar fi putut să se strecoare înăuntru prin singura fereastră Atmosfera era una de amurg permanent şi Nancy simţi cum i se ia povara de pe umeri în clipa când păşi în interior şi se uită în jur Jumătate din încăpere – acea jumătate care cuprindea fereastra – era un talmeş-balmeş de haine, cărţi şi mărunţişuri O scripcă fusese aruncată neglijent pe pat şi arcuşul stătea în echilibru pe marginea raftului de bibliotecă, gata să se prăbuşească la cea mai mică adiere Aerul mirosea a mentă şi noroi Cealaltă jumătate a spaţiului era la fel de impersonală ca o cameră de hotel Conţinea un pat, o comodă mică, un raft de cărţi şi un birou, toate piesele de mobilier fiind executate din lemn nelăcuit de culoare deschisă Pereţii erau goi Nancy se uită lung la Eleanor şi primi în cele din urmă încuviinţarea, aşa că se îndreptă spre partea aceea din cameră şi-şi aşeză cu grijă valiza în mijlocul a ceea ce avea să fie patul ei — Mulţumesc! spuse ea Sunt sigură că va fi un aranjament bun — Eu, una, nu sunt aşa de încrezătoare, se încruntă Eleanor cu privirea fixată pe valiza fetei Pe care aceasta o plasase aşa de precis Locurile de genul „Galeriilor Morţilor” sunt probabil Lumi de Dincolo şi majoritatea intră în categoria Absurdităţii mai degrabă decât în cea a Logicii Se pare că lumea ta a fost una mai organizată În fine, nu are prea mare importanţă Dacă tu şi Sumi nu vă veţi înţelege bine, o să te mutăm Deşi, cine ştie? Poate că o vei ajuta să revină cu picioarele pe pământ Iar dacă nu vei putea, atunci să sperăm că nu vă veţi ucide reciproc — Sumi? — Colega ta de cameră Eleanor îşi croi drum prin lucrurile aruncate pe jos până ce ajunse la fereastră O deschise, se aplecă şi cercetă din ochi crengile ulmului, până ce găsi ceea ce căuta — Te văd, Sumi Dă-te jos şi vino să-ţi cunoşti colega de cameră! — Colega de cameră? Vocea era feminină, tânără şi iritată — Te-am prevenit, spuse Eleanor în timp ce îşi trase capul înapoi şi reveni în mijlocul camerei Avea o siguranţă remarcabilă în mişcare, mai ales având în vedere dezordinea de pe podea; Nancy se aştepta din clipă în clipă să o vadă căzând, dar, cumva, femeia cea vârstnică reuşi să se ţină pe picioare — Ţi-am spus că o nouă elevă va sosi săptămâna aceasta, iar dacă urma să fie o fată provenind dintr-un mediu compatibil, avea să stea cu tine în cameră Îţi aminteşti ce ţi-am zis? — Am crezut că vorbeşti doar ca să te auzi vorbind Aşa cum faci mereu Aşa cum face toată lumea Un cap apăru la fereastră, răsturnat cu susul în jos, proprietara părând să stea atârnată în copac Fata de origine japoneză era cam de vârsta lui Nancy şi avea părut negru lung strâns în două codiţe de şcolăriţă, câte una deasupra fiecărei urechi O privi pe Nancy fără să-şi ascundă suspiciunea, apoi întrebă: — Eşti cumva o servitoare a Reginei Prăjiturilor, venită să mă pedepsească pentru atacurile împotriva Contesei Vatei de Zahăr? Pentru că în clipa asta n-am chef să mă războiesc — Nu, răspunse Nancy impasibilă Mă cheamă Nancy — Ce nume plictisitor! Cum de-ai ajuns aici cu un nume aşa de plictisitor? Sumi făcu un salt din copac, dispărând pentru o clipă, pentru a reapărea rezemată de pervazul ferestrei Eleanor-Ely, eşti sigura? Sigură-sigură? Fata asta pare să nu aibă ce căuta aici Poate că atunci când i-ai studiat dosarul ai văzut altceva şi locul ei ar trebui să fie într-o şcoală pentru victimele vopselelor proaste de păr — Nu-mi vopsesc părul! protestă vehement Nancy Sumi tăcu şi clipi din ochi Eleanor se întoarse cu faţa spre ea Sângele i se urcă la cap lui Nancy şi obrajii i se înfierbântară, dar rămase pe poziţie, abţinându-se cu greu să nu-şi treacă mâna prin păr — Am avut părul negru, la fel ca mama Dar când am dansat prima oară cu Lordul Morţilor, el mi-a spus că am păr frumos şi şi-a plimbat degetele prin el Şi în jurul degetelor lui părul s-a albit, din gelozie De aceea am numai cinci şuviţe negre Astea sunt părţile din păr atinse de el Eleanor o privi cu un ochi critic şi observă că cele cinci şuviţe formau conturul fantomatic al unei mâini, locul unde tânăra palidă din faţa ei fusese atinsă odată şi nicicând după aceea — Da, înţeleg, spuse ea — Nu îmi vopsesc părul, repetă Nancy, încă nervoasă Nu l-aş vopsi niciodată Ar însemna lipsă de respect Sumi continua să clipească din ochii ei mari şi rotunzi După care rânji — Îmi placi, declară ea Eşti cea mai nebună fiinţă de pe-aici, nu-i aşa? — În şcoala mea nu folosim cuvântul acesta! o repezi Eleanor — Dar e adevărat, ripostă Sumi Fata asta chiar crede că va putea să se întoarcă acasă Nu-i aşa, Nancy? Îţi închipui că vei deschide uşa potrivită-greşită şi că de partea cealaltă vei zări scara către Rai şi pe urmă nu va trebui decât să urci o treaptă, şi încă o treaptă, şi, cât ai clipi din ochi, te vei întoarce în povestea ta Eşti nebună Şi proastă Nu te poţi întoarce După ce ai fost dată afară, n-ai cum să te mai întorci Nancy simţi cum inima i se urcă în gât, sufocând-o Înghiţi şi răspunse şoptit: — Te înşeli Sumi o privi cu o sclipire în ochi — Nu zău? Eleanor bătu din palme pentru a le atrage atenţia — Nancy, ce-ar fi să îţi desfaci bagajul şi să te instalezi? Cina e la şase şi treizeci de minute, urmată de terapia de grup la ora opt Sumi, te rog, n-o provoca să te ucidă înainte de a fi petrecut aici măcar o zi — Avem cu toţii propriile metode prin care încercăm să ne întoarcem acasă, zise Sumi şi dispăru de pe pervaz, revenind la îndeletnicirile cu care se ocupase înainte de a fi deranjată de Eleanor Eleanor îi aruncă lui Nancy o privire scurtă în chip de scuză, după care se făcu şi ea nevăzută, închizând uşa în urma sa Nancy fu lăsată brusc de capul ei Rămase pe loc vreo zece secunde, bucuroasă de liniştea aşternută peste încăpere În Galeriile Morţilor fusese uneori nevoită să stea nemişcată zile în şir, integrându-se printre celelalte statui vii Când le servise pe fetele mai puţin pricepute la statul nemişcat, le umezise buzele cu bureţi înmuiaţi în suc de rodie şi zahăr Învăţase să lase sucul să se prelingă în jos pe gâtul ei fără a-l înghiţi, absorbindu-l pasiv, aşa cum piatra absoarbe lumina lunii Îi luase luni, dacă nu ani, pentru a ajunge să stea perfect nemişcată, dar reuşise: o, da, reuşise, iar Doamna Umbrelor o proclamase a fi peste măsură de frumoasă, fetiţa muritoare care considera că n-avea niciun rost să te mişti rapid, să te enervezi ori să te mişti deloc Însă lumea în care se afla acum era făcută ca să te mişti rapid, cu vioiciune şi fără astâmpăr, nu ca în liniştitele Galerii ale Morţilor Nancy oftă, abandonă nemişcarea şi deschise valiza Şi înlemni din nou, de data aceasta şocată, nevenindu-i să creadă Hainele ei – rochiile diafane şi bluzele negre transparente pe care le împachetase cu atâta grijă – dispăruseră, înlocuite cu un amestec de ţesături la fel de colorate precum cele răspândite prin partea de încăpere ocupată de Sumi În vârful grămezii de haine fusese aşezat un plic Nancy îl luă şi îl deschise cu degete tremurânde Nancy, Scumpa mea, ne pare rău că am fost nevoiţi să-ţi jucăm un renghi aşa de urât, dar adevărul e că nu prea ne-ai dat de ales Mergi la internat ca să te faci bine şi să încetezi cu poveştile despre ce ţi-au făcut răpitorii aceia Vrem ca fetiţa noastră să se întoarcă acasă vindecată Hainele pe care ţi le-am împachetat erau cele cu care obişnuiai să te îmbraci înainte de dispariţie Pe vremea când erai mica noastră comoară Mai ţii minte? Ai uitat multe Te iubim Eu şi tatăl tău te iubim mai mult decât orice pe lume şi suntem încrezători că te vei întoarce la noi Iartă-ne, te rog, pentru că ţi-am pregătit o garderobă mai potrivită locului unde mergi, şi fii convinsă că am făcut-o numai fiindcă ne dorim tot ce e mai bun pentru tine Te vrem înapoi Să te simţi bine la şcoală, şi te vom aştepta să te întorci acasă atunci când vei fi pregătită Scrisoarea era semnată cu scrisul înflorat şi nesigur al mamei sale Dar Nancy abia dacă mai desluşea literele Ochii i se umpluseră de lacrimi fierbinţi de ură, iar mâinile îi tremurau în timp ce degetele boţeau hârtia, transformând-o într-un labirint de îndoituri şi cute Se lăsă să cadă pe podea, cu genunchii la piept şi ochii fixaţi pe valiza deschisă Cum ar fi putut să poarte acele haine? Erau toate în culori de zi, culori făcute pentru oameni care se mişcau la soare, oameni energici şi rapizi care nu aveau ce să caute în Galeriile Morţilor — Ce faci acolo? Vocea era a lui Sumi Nancy nu întoarse capul Corpul o trăda deja, mişcându-se fără acordul ei Tot ce putea face era să refuze să îl mişte voluntar — Se pare că şezi pe podea şi plângi, un lucru despre care toată lumea ştie că e ceva periculos, foarte periculos, inacceptabil; se pare că ţi-ai pierdut cumpătul şi eşti pe cale să clachezi, adăugă Sumi Se aplecă atât de aproape, încât atinse cu una din codiţe umărul lui Nancy Ia spune-mi, de ce plângi, mică nălucă? A păşit cineva peste mormântul tău? — Nu am murit, am mers doar să-l servesc un timp pe Lordul Morţilor, atâta tot Aveam de gând să rămân acolo pentru totdeauna, dar el mi-a zis să mă întorc aici şi să rămân până ce voi fi sigură Eram sigură înainte de a pleca, şi nu înţeleg de ce uşa mea nu este aici Lacrimile atârnate de obraji erau prea fierbinţi şi păreau să o ardă Nancy îşi permise să se mişte; întinse mâna şi le şterse cu putere — Plâng fiindcă sunt furioasă şi fiindcă sunt tristă, şi vreau să merg acasă — Proastă mai eşti! spuse Sumi O mângâie cu compasiune pe cap, apoi îi dădu o palmă – uşoară, dar tot o palmă se cheamă că era –, după care se aruncă pe patul lui Nancy şi se ghemui lângă valiza ei deschisă — Prin „acasă” bănuiesc că nu te referi la locul unde sunt părinţii tăi, nu-i aşa? Nu şcoala, nu clasa, nu băieţii şi nici vorbăria colegilor, o, nu, nu, nu, chestiile astea nu sunt pentru tine, sunt pentru ceilalţi oameni, oameni mai puţin speciali decât tine Pentru tine, „acasă” înseamnă locul unde trăieşte bărbatul acela care ţi-a albit părul Sau, mai bine zis, nu trăieşte, căci tu nu eşti decât o nălucă O nălucă proastă Înţelege odată, acasă nu ai cum să te mai întorci Nancy îşi înălţă capul şi se încruntă la Sumi — De ce? Înainte de a trece prin poarta aceea am ştiut că nu există portaluri spre alte lumi Acum ştiu că, dacă deschizi poarta potrivită la timpul potrivit, poţi găsi în fine locul de care aparţii De ce să însemne asta că nu mă pot întoarce? Poate că încă nu am ajuns să fiu sută la sută sigură Lordul Morţilor nu ar fi minţit-o Nu, n-ar fi făcut aşa ceva El o iubea O iubea — Deoarece speranţa este un pumnal ce poate surpa fundaţia lumii, răspunse Sumi Dintr-odată, vocea îi devenise limpede şi cristalină, lipsită de orice bizarerie de dinainte O privi pe Nancy cu calm, drept în ochi — Speranţa doare, continuă ea Trebuie să înţelegi asta, şi încă repede, dacă nu vrei să te taie şi să te deschidă dinăuntru spre în afară Speranţa e un lucru rău Speranţa înseamnă să te agăţi de lucruri care nu vor mai fi la fel niciodată, ea te face să sângerezi încetul cu încetul, până nu mai rămâne nimic în tine Ely-Eleanor zice „nu folosi cuvântul ăsta” şi „nu folosi cuvântul ăstălalt”, dar nu interzice cuvintele cu adevărat rele Nu interzice speranţa — Tot ce vreau e să mă întorc acasă, şopti Nancy — Nălucă proastă ce eşti! Asta e ceea ce ne dorim cu toţii De aceea suntem aici, spuse Sumi Se răsuci spre valiza lui Nancy şi începu să scotocească înăuntru Ce haine drăguţe! Dar prea mici pentru mine De ce trebuie să fie aşa de strâmte? Nu pot să fur lucruri care nu-mi vin bine, asta ar fi o prostie din partea mea, şi n-o să slăbesc aici Nimeni nu slăbeşte în lumea asta Logica înaltă nu e deloc amuzantă — Urăsc hainele astea! zise Nancy N-ai decât să le iei pe toate Taie-le şi fă-le serpentine, aruncă-le în copac, nu-mi pasă, doar ia-le — De ce? Fiindcă nu sunt culoarea potrivită, nu-i aşa? E curcubeul altcuiva Sumi sări de pe pat, trânti capacul valizei şi începu să o târască după ea Hai cu mine! Mergem în vizită — Ce? Nancy se holbă în urma ei, uimită şi agasată Îmi pare rău, dar abia te-am cunoscut şi nu vreau să merg cu tine nicăieri — Atunci fac bine că nu-mi pasă Sumi radie precum soarele pe care Nancy îl ura din toată inima şi, după o clipă, dispăru, târând după ea valiza lui Nancy, plină cu hainele fetei Nancy nu voia hainele acelea şi pe moment se simţi tentată să rămână pe loc Apoi oftă şi se ridică în picioare, pornind după Sumi Avea prea puţine lucruri care să o lege de lumea aceea Şi în cele din urmă urma să aibă totuşi nevoie de lenjerie de corp curată Sumi era genul de persoană fără astâmpăr, ca mai toate fiinţele vii, dar chiar şi judecând după standardele acestora, era şi foarte iute Când Nancy ieşi de cameră, ea se afla deja la jumătatea scărilor Când auzi zgomot de paşi, se opri şi privi peste umăr, încruntându-se la fata mai înaltă — Hai odată, grăbeşte-te! o luă ea la rost Dacă ne prinde cina fără să fi făcut ceea ce avem de făcut, vom rata brioşele cu gem — Cum adică? Cina te fugăreşte? Şi dacă nu te prinde, vei primi brioşe cu gem la masă? întrebă Nancy mirată — De obicei, nu primim brioşe cu gem la masă, răspunse Sumi Nu, deseori OK, OK, niciodată până acum Dar s-ar putea să se întâmple, dacă vom aştepta suficient timp, şi când se va întâmpla, nu vreau să ratez ocazia! Cinele aici sunt tare banale, ne dau lucruri oribile, carne şi cartofi şi alte chestii care ajută să ai corpul şi mintea sănătoase Ce plictisitori Pun pariu că cinele tale cu morţii erau cu mult mai amuzante — Da, uneori, recunoscu Nancy Avusese într-adevăr parte de banchete, de petreceri care duraseră săptămâni în şir, cu mese gemând sub greutatea fructelor şi vinurilor şi deserturilor întunecate şi bogate La unul dintre aceste ospeţe gustase inorog şi mersese la culcare păstrând în gură veninul delicat al cărnii dulci a acelor creaturi cabaline Cel mai mult se hrănise totuşi cu suc de rodii servit în cupe de argint, iar senzaţia de stomac gol adăuga greutate nemişcării ei Foamea dispăruse rapid în Lumea de Dincolo Fusese ceva inutil şi un preţ mic de plătit pentru linişte, pace şi dansuri; pentru toate acele lucruri de care ea se bucurase cu atâta ardoare — Deci acum înţelegi importanţa unei cine bune Sumi o luă din loc, slăbind un pic pasul din consideraţie pentru ritmul mai lent al lui Nancy Kade o să te pună rapid la curent cu toate, ai să vezi Kade ştie unde sunt lucrurile bune — Cine e Kade? Te rog, mergi mai încet! Nancy se simţea de parcă fugea de moarte în timp ce încerca să ţină pasul cu Sumi Mişcările pe care le făcea fata mai scundă erau prea rapide, prea constante pentru ca ochii lui Nancy, adaptaţi la Lumea de Dincolo, să le poată percepe aşa cum trebuie Era ca şi cum urmărea un colibri uriaş care zbura spre o destinaţie necunoscută şi ea era deja epuizată — Kade e aici de foarte, foarte multă vreme Părinţii lui nu-l vor înapoi acasă Sumi se uită peste umăr la Nancy şi ochii îi scăpărară Nici un alt termen nu putea descrie mai bine expresia chipului ei, o combinaţie stranie între încreţitul nasului şi strângerea pielii în jurul ochilor, fără a da totuşi impresia că zâmbeşte — Nici părinţii mei nu m-au vrut înapoi, mi-au pus condiţia să încetez cu vorbele absurde despre lumea Absurdităţii M-au trimis aici şi pe urmă au murit, aşa că acum nu mai e nimeni care să mă vrea înapoi O să rămân aici pentru totdeauna, până ce Ely-Eleanor va trebui să lase mansarda exclusiv pentru uzul meu personal Şi atunci o să pun acadele în grinzi şi o să dau ghicitori de dezlegat fetelor noi Ajunseseră la un şir de trepte Sumi porni să le urce săltând Nancy o urmă cu un pas mai domol — Dar n-o să găseşti păianjeni, praf şi alte prostii în prăjitură? întrebă ea Sumi o răsplăti cu un hohot de râs şi un zâmbet sincer — Păianjeni, praf şi prostii! croncăni ea Deja faci aliteraţii! O, ştii ceva, nălucă mică, poate că vom deveni prietene şi până la urmă nu va fi aşa de rău Acum, haide! Avem multe de făcut, iar pe-aici timpul insistă să fie liniar, şi tocmai de aceea e aşa de îngrozitor! Şirul de trepte se sfârşi cu un palier, urmat de un alt şir de trepte, pe care Sumi se apucă imediat să le urce, nelăsându-i lui Nancy altceva de făcut decât s-o urmeze Toate acele zile de nemişcare îi întăriseră muşchii, care se obişnuiseră să-i susţină greutatea multe ore fără pauze Unii oameni cred că numai mişcarea produce forţă Dar se înşală Muntele este la fel de puternic precum mareea, numai că într-un fel diferit Nancy se simţea aidoma unui munte în timp ce o urma pe Sumi sus, tot mai sus, în clădire, până ce inima porni să-i bubuie în piept şi răsuflarea i se opri, până ce se temu că avea să-şi piardă respiraţia cu totul Sumi se opri în faţa unei uşi albe simple, marcată doar cu un abţibild mic, aproape politicos, pe care stătea scris accesul interzis Rânji şi remarcă: — N-ar fi pus semnul ăsta dacă ar fi vorbit serios Ştie prea bine că cei care au petrecut un timp în Absurditate îl vor interpreta drept o invitaţie — De ce insistă oamenii de-aici să vorbească despre Absurditate de parc-ar fi un loc? întrebă Nancy Avea impresia că pierduse o prezentare introductivă esenţială la şcoală, care ar fi răspuns tuturor întrebărilor ei şi ar fi ajutat-o să se simtă mai puţin pierdută — Fiindcă aşa e, şi totodată nu e, şi oricum nu contează, spuse Sumi, după care ciocăni la uşă, răcni „Păzea că intrăm!” şi trânti uşa de perete, dând la iveală o încăpere care arăta ca o încrucişare de anticariat cu croitorie Vrafuri de cărţi ocupau fiecare suprafaţă Mobilierul, atât cât era – un pat, un birou, o masă –, părea să fi fost confecţionat din vrafurile de cărţi, cu excepţia rafturilor aliniate de-a lungul pereţilor Acelea cel puţin erau făcute din lemn, probabil de dragul stabilităţii Suluri de ţesături erau aşezate morman peste vrafurile de cărţi Diversitatea lor era mare, de la bumbac şi muselină la catifea şi mătăsuri fine şi strălucitoare În centrul încăperii, cu picioarele încrucişate peste un piedestal din volume cartonate, şedea cel mai frumos băiat pe care Nancy îl văzuse vreodată Avea tenul de un bronz auriu, părul negru, iar când îşi ridică privirea – vizibil iritat – din cartea pe care o ţinea în mână, Nancy văzu că avea ochii căprui şi trăsături perfecte Băiatul degaja un aer de atemporalitate, ca şi cum ar fi descins dintr-un tablou direct în lumea materială Şi pe urmă îl auzi vorbind — Ce mama dracului cauţ’ iarăşi în camera mea, Sumi? se răţoi el cu un accent de Oklahoma la fel de gros precum un strat de unt de arahide întins pe o felie de pâine prăjită Ţi-am spus data trecută că nu eşti bine-venită aici — Te-ai supărat fiindcă am născocit un sistem de organizare a cărţilor tale mai bun decât ai fost tu în stare, replică Sumi netulburată Oricum, ştiu că n-ai vorbit serios Sunt raza ta de soare, iar dacă nu aş apărea, mi-ai duce dorul — Le-ai aranjat pe culori şi mi-a luat câteva săptămâni bune ca să-mi dau seama unde le-ai pus pe fiecare Aici eu fac muncă serioasă de cercetare Kade îşi descrucişă picioarele şi se lăsă să alunece în jos de pe mormanul de cărţi Dărâmă un volum cartonat, pe care îl prinse însă cu dexteritate înainte de a cădea pe podea, după care se întoarse şi o privi pe Nancy — Eşti nou-venită Sper că Sumi nu te-a făcut deja să o iei pe un drum greşit — Deocamdată m-a condus până la mansardă, răspunse Nancy prosteşte Se înroşi, apoi se grăbi să adauge: Vreau să zic că nu De obicei nu mă las abătută din drumul meu — Nancy e genul de fată care stă-nemişcată-şi-speră-ca-totul-să-fie-bine, explică Sumi, împingând valiza în direcţia lui Kade Uite ce haine i-au împachetat părinţii Kade studie rozul ţipător al valizei de plastic şi ridică din sprâncene — Cam colorată, comentă el după o clipă Dar se poate repara cu vopsea — Poate pe dinafară Dar chiloţii nu poţi să-i vopseşti Mă rog, poţi s-o faci, dar rişti să devină scorţoşi, iar atunci nimeni n-o să te creadă că nu te-ai scăpat pe tine Faţa lui Sumi căpătă pentru o clipă o expresie sobră Iar când deschise gura, vorbi cu o claritate aproape deconcertantă: — Părinţii i-au scos lucrurile din valiză şi le-au înlocuit cu astea înainte de-a o trimite aici Ştiau că lui Nancy nu o să-i placă noile haine, dar tot au vrut să i le bage pe gât Şi au strecurat un bileţel în valiză — Oh! exclamă Kade înţelegător Sunt dintr-ăia Bine Atunci o să facem imediat schimbul — Îmi pare rău, dar nu înţeleg, spuse Nancy Sumi mi-a luat valiza şi a fugit cu ea Nu vreau să supăr pe nimeni, dar — Nu m-am supărat, zise Kade Luă valiza şi se întoarse cu faţa spre Nancy Uneori, părinţilor nu le convine să admită că lucrurile se pot schimba Vor ca lumea să fie exact la fel cum fusese înainte ca fiicele şi fiii lor să se fi îmbarcat în aventuri care le-au schimbat viaţa, iar atunci când lumea nu se conformează dorinţelor lor, încearcă să ne vâre cu forţa în cutiuţele pe care le-au construit pentru noi Apropo, eu sunt Kade Ţinutul Basmelor — Eu sunt Nancy Îmi pare rău, iarăşi nu înţeleg — Am fost într-un Ţinut al Basmelor Am stat acolo trei ani, am vânat curcubeie şi am crescut centimetru cu centimetru Am omorât un Rege al Spiriduşilor cu propria lui sabie, iar pe patul de moarte el m-a numit succesor, făcându-mă Prinţul Moştenitor al Spiriduşilor Kade dispăru în labirintul de cărţi, cu valiza lui Nancy în mână Vocea i se auzea tot mai îndepărtată, trădându-i poziţia — Regele era duşmanul meu, dar a fost primul adult care a văzut prin mine Curtenii Prinţesei Curcubeielor au fost şocaţi şi m-au azvârlit în prima fântână a dorinţelor ce ne-a ieşit în cale M-am trezit pe un câmp din Nebraska având tot zece ani şi purtând aceeaşi rochie ca atunci când căzusem în Prismă Felul în care rostise cuvântul „Prismă” nu lăsa loc de interpretări: era un nume propriu, numele unui soi de pasaj secret, iar vocea îi sunase îndurerată în clipa când articulase cele două silabe, la fel cum carnea doare atunci când înfigi un pumnal în ea — Tot nu pricep, zise Nancy Sumi oftă teatral — Spune că a căzut într-un Ţinut al Basmelor, adică un fel de trecere printr-o Oglindă, atâta doar că e în fapt Logică înaltă cu pretenţii de Absurditate înaltă, ceea ce e destul de incorect, fiindcă presupune să faci reguli despre reguli despre reguli, şi dacă încalci vreuna, păzea – aici Sumi făcu un gest de tăiere a gâtului –, că te aruncă afară ca pe un gunoi Ele au crezut că răpiseră o fetiţă – zânelor le place la nebunie să răpească fetiţe, e un fel de obsesie de-a lor –, şi când au descoperit că de fapt era un băieţel care semăna cu o fetiţă, îţi închipui ce-a ieşit L-au aruncat imediat înapoi — O! făcu Nancy — Mda, confirmă Kade, făcându-şi apariţia din labirintul de cărţi Nu mai avea în mână valiza lui Nancy, ci un coş de rafie plin cu ţesături în nuanţe liniştitoare de negru, alb şi gri În urmă cu câţiva ani am avut aici o fată care petrecuse un deceniu într-un film Hammer Totul în alb şi negru, vaporos, dantelat, super-victorian Pare stilul tău Cred că ţi-am ghicit mărimea, dar, dacă nu, te rog dă-mi de ştire şi le înlocuiesc cu haine mai mari sau mai mici Bănuiesc că nu eşti genul care poartă corset Greşesc cumva? — Ce? Hmmm Nancy îşi smulse privirea de pe coş Nu Nu tocmai După o zi sau două de purtat, oasele de balenă devin incomode Acolo unde am fost eu aş zice că se purta mai degrabă stilul grecesc Sau poate prerafaelit Nancy minţea, desigur: ştia cu exactitate ce stiluri se purtau în Lumea ei de Dincolo, în acele galerii suave şi tăcute Atunci când încercase să afle dacă cineva ştia cum să găsească o poartă spre alte lumi, apelase la Google şi deschisese linkuri de pe Wikipedia şi dăduse peste lucrările unui pictor pe nume Waterhouse Şi plânsese de uşurare când descoperise în tablourile sale oameni purtând haine care nu o oripilau Kade o aprobă din cap — Mă ocup cu schimburile de haine şi inventarul şifonierelor, dar uneori confecţionez şi haine la comandă, spuse el Pentru aşa ceva va trebui însă să mă plăteşti, fiindcă implică mult mai multă muncă Accept plata în informaţii sau bani Ai putea să-mi povesteşti despre poarta ta şi locul unde ai fost, iar eu îţi pot confecţiona câteva lucruri care să ţi se potrivească mai bine Nancy se îmbujoră la faţă — E o idee bună, zise ea — Super! Acum ieşiţi amândouă afară de-aici! Cina e peste puţin timp şi până atunci vreau să termin de citit cartea Zâmbetul se şterse de pe faţa lui Kade Nu mi-a plăcut niciodată să las o poveste neterminată, adăugă el * Sumi o studia cu atenţie pe Nancy în timp ce coborau scara Fata mai înaltă strângea la piept coşul cu haine albe şi negre, şi în obraji roşeaţa încă îi persista Culoarea părea aproape obscenă pe faţa ei, ca ceva ce nu-şi avea locul acolo — Vrei să i-o tragi? Nancy aproape că se rostogoli în jos pe trepte După ce îşi recăpătă echilibrul ţinându-se de balustradă, se răsuci spre Sumi şi, îmbujorată la faţă, se stropşi la ea: — Nu! — Eşti sigură? Pentru că la început păreai că da, şi după aceea am avut impresia că te-ai supărat un pic, ca şi cum îţi dăduseşi seama că de fapt nu voiai Jill – o s-o cunoşti la cină – a vrut să i-o tragă, asta până ce a aflat că un timp Kade fusese fată, şi pe urmă i-a tot spus „ea”, până când domnişoara Ely a avertizat-o că în şcoala ei identităţile personale ale elevilor sunt respectate, şi după aceea ne-a pus pe toţi să ascultăm o poveste tare ciudată despre o fată care locuia într-un pod care era de fapt un curcubeu, şi fata îl supărase pe Regele Cerului dintr-unul dintre Ţinuturile Basmelor, iar el o dăduse afară Sumi se opri, trase aer în piept, apoi continuă: A fost cam înspăimântător, pentru că e greu să-ţi închipui că unii oameni de acolo ar putea sfârşi aici, când de obicei oamenii de aici ajung acolo Poate că zidurile nu sunt, la urma urmei, la fel de impermeabile pe cât credem noi — Da, zise Nancy, recăpătându-şi stăpânirea de sine şi reluându-şi mersul Sunt sigură că nu doresc să întreţin relaţii sexuale cu Kade şi cred că orientarea lui sexuală nu este treaba mea Era aproape convinsă de corectitudinea afirmaţiilor sale Erau cuvinte pe care le ştiuse cândva, înainte de a lăsa în urmă lumea aceasta, cu tot cu problemele ei — E o chestiune care îl priveşte numai pe Kade şi pe persoana cu care decide el să se implice sau nu într-o relaţie — Dacă nu vrei să te dai în bărci cu Kade, află că eu sunt luată, declară Sumi cu un aer nonşalant Alesul meu este un cultivator de porumb dulce din capătul îndepărtat al Regatului şi marea mea dragoste, şi într-o bună zi o să ne căsătorim Ne-am fi căsătorit deja dacă nu aş fi plecat de-acolo şi nu aş fi fost exilată Acum, el cultivă singur câmpul, iar eu voi creşte şi voi ajunge la concluzia că n-a fost decât un vis, şi poate că fiica fiicei mele va merge cândva să-i vadă mormântul cu un buchet de flori de lemn-dulce în mână şi o rugăciune pe buze pentru cei morţi Sumi spuse toate acestea cu glas care nu îi tremură, de parcă nu ar fi vorbit despre omul pe care îl considera marea dragoste a vieţii sale Nancy o privi pieziş, încercând să-şi dea seama dacă vorbea serios sau nu Dar cu Sumi era greu de ştiut Ajunseseră în faţa uşii dormitorului lor Simultan, Nancy ajunse şi la o concluzie — Nu contează dacă eşti luată sau nu, zise ea, după care deschise uşa şi păşi înăuntru Lăsă din mână coşul cu haine Avea să le cerceteze mai târziu pe îndelete şi să verifice cum îi veneau şi ce calitate aveau ţesăturile, dar deja era o îmbunătăţire faţă de lucrurile pe care le lăsase la Kade — Nu contează, pentru că nu practic sexul Cu nimeni — Vrei să zici că eşti celibatară? — Nu Celibatul e o alegere Eu sunt asexuată N-am astfel de porniri Ar fi trebuit să-şi dea seama că lipsa ei de dorinţe sexuale fusese cea care o condusese spre Lumea de Dincolo – la urma urmei, în vremea când mergea la un liceu obişnuit, cu adolescenţi ca toţi ceilalţi, multă lume îi spuse că e „rece” din fire –, numai că nimeni dintre cei pe care îi întâlnise prin galeriile acelea glorios de bântuite nu îi împărtăşea orientarea sexuală Dorinţele lor carnale erau la fel de aprinse precum cele ale oamenilor vii Lordul Morţilor şi Doamna Umbrelor îşi răspândiseră ardoarea peste tot în palat, şi la lumina ei se înfierbântaseră toţi Nancy zâmbi uşor la acest gând, apoi băgă de seamă că Sumi o studia în continuare cu atenţie Scutură din cap — Pur şi simplu pur şi simplu nu practic sexul Sunt capabilă să apreciez frumuseţea unei persoane şi pot fi atrasă de ea, dar numai în chip romantic — Ha, făcu Sumi, îndreptându-se către partea ei din încăpere Bine, cum zici tu Te deranjează dacă mă masturbez? — Ce? Chiar acum?! întrebă Nancy, incapabilă să-şi mascheze oroarea din glas – nu atât la gândul masturbării în sine, ci la cel al fetei pe care abia o cunoscuse şi care intenţiona să-şi dea jos pantalonii în clipa aceea şi să se apuce de treabă — Hmmm, mormăi Sumi, încreţind din nas Nu, nu acum, voiam să ştiu dacă te deranjează masturbarea în general De pildă, noaptea târziu, în semiîntuneric, când luna îşi întinde aripile peste cer şi degetele unei fete pot simţi pornirea de a ara câmpul — Te rog, opreşte-te! protestă Nancy cu o voce slabă Nu, nu mă deranjează dacă te masturbezi Noaptea Pe întuneric Fără să-mi spui ce faci Nu am nimic împotriva masturbării Numai că nu vreau să fiu martoră la astfel de scene — Nici ultimei mele colege de cameră nu îi plăcea, zise Sumi, dând astfel semnalul încheierii conversaţiei, cel puţin din punctul ei de vedere, după care se căţără pe fereastră şi ieşi Nancy rămase singură cu gândurile ei, cu dormitorul comun şi cu noua sa garderobă Se uită pe geamul gol aproape un minut înainte de a se trânti pe patul ei şi a-şi lua capul în mâini Se aşteptase ca internatul să fie plin cu oameni ca ea, liniştiţi şi serioşi şi dornici să se întoarcă pe tărâmurile de unde plecaseră Nu se aşteptase la asta Nu la Sumi, nu la oameni care apelau la tot felul de termeni tehnici pentru a defini lucruri pe care ea nu le înţelegea Se simţea ca şi cum naviga spre casă fără hartă Fusese trimisă înapoi în lumea unde se născuse pentru a fi sigură şi niciodată nu fusese mai puţin sigură * Cina se ţinea în sala de bal de la parter, un spaţiu separat şi vast care părea şi mai mare datorită podelei lustruite din marmură şi a tavanului boltit ca de catedrală Nancy se opri în prag, intimidată de amploarea încăperii şi la vederea colegilor de clasă, care arătau ca nişte puncte mărunte presărate în jurul meselor Sala avea o sută de locuri, poate chiar mai multe, dar numai vreo patruzeci păreau ocupate Elevii arătau extrem de mărunţi prin comparaţie cu spaţiul atât de generos — E nepoliticos şi indecent să blochezi accesul la mâncare, spuse Sumi, croindu-şi drum pe lângă ea Nancy se dezechilibră şi se împletici peste prag, în sala de bal Toată lumea întoarse capul pentru a o privi şi liniştea se aşternu în încăpere Nancy încremeni Acesta era singurul mecanism de autoapărare pe care şi-l însuşise în timpul petrecut printre morţi Atunci când stătea nemişcată, fantomele nu puteau să o vadă şi să-i fure viaţa Nemişcarea era metoda defensivă supremă O mână i se aşeză pe umăr — Ah, Nancy, mă bucur că te-am găsit! zise Eleanor Speram să te întâlnesc înainte de a te aşeza la masă Fii fată bună şi condu o femeie bătrână la locul ei Nancy se răsuci cu faţa spre ea Eleanor se schimbase de haine şi renunţase la pantalonii portocalii fosforescenţi şi jacheta în culorile curcubeului în favoarea unei frumoase rochii strânse pe corp din muselină prespălată Rochia era într-o nuanţă şocant de strălucitoare Care, la fel ca soarele, o orbea pe Nancy Îşi oferi totuşi braţul femeii mai vârstnice, incapabilă să găsească un alt fel de a reacţiona potrivit cu regulile de bună purtare — Cum te înţelegi cu Sumi? întrebă Eleanor în timp ce se îndreptau către mese — Sumi e foarte precipitată, replică Nancy — A trăit într-o Absurditate înaltă aproape zece ani, dacă e să ne luăm după criteriile subiective de măsurare a timpului, şi aşa cum tu ai învăţat să stai nemişcată, ea s-a deprins să se mişte încontinuu, îi explică Eleanor Acolo unde a fost ea, oamenii mureau dacă se opreau Locul era aproape de cel în care am fost eu, şi de aceea o înţeleg mai bine decât alţii E fată bună Nu te va îndruma pe căi greşite — M-a dus să-l cunosc pe Kade — Zău? De obicei nu se grăbeşte să facă prezentările Doar dacă Ai avut cumva necazuri cu hainele? Nu ai găsit în valiză ceea ce ai împachetat acasă? Nancy nu răspunse Obrajii roşii şi ochii care îi fugeau încolo şi încoace spuneau totul Eleanor scoase un oftat — O să le scriu părinţilor tăi ca să le reamintesc că mi-au permis să-ţi fiu călăuză în terapia pe care o s-o faci aici Într-o lună ar trebui să primim prin poştă hainele pe care le-au înlocuit ei Între timp, poţi apela la Kade pentru tot ce ai nevoie Băiatul ăsta e un adevărat vrăjitor cu acul Chiar nu ştiu cum ne-am descurca fără el — Sumi mi-a povestit despre Kade că a fost într-un loc pe nume „lumea Logicii înalte ” Nu înţeleg ce înseamnă toate numele astea Voi jonglaţi cu ele, ca şi cum toată lumea ar trebui să ştie despre ce este vorba, dar pentru mine astea sunt lucruri noi — Ştiu, draga mea În seara asta vom avea terapie de grup şi mâine vei avea ora de orientare cu Lundy, şi ea îţi va explica totul Eleanor se îndreptă de spate în clipa când ajunseră la masă şi-şi luă mâna de pe braţul lui Nancy Bătu din palme o singură dată Toate conversaţiile încetară Elevii aşezaţi la mese – majoritatea cu spaţii goale între ei, câţiva prinşi în discuţii şi stând apropiaţi unii de alţii, fără a lăsa loc de trecere – se întoarseră cu feţele spre ea, în aşteptare — Bună seara tuturor! li se adresă Eleanor Presupun că unii dintre voi aţi aflat deja că avem printre noi o elevă nouă Ea este Nancy Nancy va împărţi camera cu Sumi până ce una din ele va încerca să o omoare pe cealaltă Dacă veţi dori să puneţi pariu cine pe cine va omorî, vă rog să vă adresaţi lui Kade Hohote de râs izbucniră din piepturile fetelor – care dominau numeric într-o proporţie copleşitoare, după cum remarcă Nancy În afară de Kade, care stătea singur, cu nasul vârât într-o carte, grupul nu mai cuprindea decât alţi trei băieţi Pentru o şcoală mixtă, o balanţă aşa de dezechilibrată părea un lucru ciudat Nancy nu deschise însă gura Eleanor îi promisese o oră de orientare şcolară şi poate că totul avea să se lămurească atunci, fără a fi nevoie de alte întrebări — Nancy se află deocamdată în perioada de acomodare la întoarcerea în lumea aceasta după călătoriile întreprinse, aşa că vă rog ca măcar în primele zile să vă purtaţi frumos cu ea, aşa cum şi voi aţi fost trataţi cu bunăvoinţă atunci când aţi venit aici În vocea lui Eleanor se ghicea un fir subţire de oţel O să vă dea ea de veste atunci când va fi pregătită să se alăture agitaţiei zgomotoase şi maliţiozităţii voastre voioase Şi acum, vă poftesc pe toţi să mâncaţi zdravăn Ne aflăm într-o lume materială Prin venele voastre curge sânge Încercaţi să-l ţineţi acolo Şi, cu asta, Eleanor se îndepărtă de Nancy, lăsând-o singură şi lipsită de sprijin Cina tip bufet se servea la o masă lipită de perete Nancy se îndreptă încet spre ea, dar se trase înapoi, scârbită de carnea fiartă înăbuşit şi legumele făcute la cuptor Felurile acestea de mâncare aveau să se aşeze ca nişte pietre în stomacul ei, prea grele şi prea nemiloase pentru a fi tolerate În cele din urmă, îşi umplu farfuria cu struguri, felii de pepene verde şi o lingură de brânză de vaci Îşi turnă un pahar cu suc de coacăze şi se întoarse cu faţa spre mese pentru a-i studia pe cei aşezaţi în jurul lor Pe vremuri era pricepută la asta În liceu nu se numărase niciodată printre fetele populare, dar înţelesese jocul îndeajuns pentru a-l putea juca, şi încă bine, pentru a evalua corect atmosfera dintr-o sală de curs şi a descoperi apele puţin adânci unde curenţii puternici emanaţi de fetele rele nu o puteau duce la fund, dar, pe de altă parte, nici nu risca să se înece în smârcurile sălcii în care eşuau proscrişii şi toţi cei nedoriţi Îşi amintea că într-o vreme toate acestea contaseră mult Uneori îşi dorea să ştie cum să redevină fata căreia îi păsa de astfel de lucruri Alteori era extrem de recunoscătoare că nu putea să o facă Toţi băieţii, cu excepţia lui Kade, erau strânşi laolaltă şi făceau bulbuci în cănile cu lapte, râzând Nu; nu ei Un grup se formase în jurul unei fete atât de orbitor de frumoasă, încât ochii lui Nancy refuzară să se oprească asupra feţei ei; un altul se adunase în jurul unui bol de punci plin cu un lichid roz-bombon din care sorbeau cu toţii pe furiş Nici aceste grupuri nu păreau promiţătoare Nancy continuă să se uite în jur, până ce găsi singurul liman previzibil, în direcţia căruia porni Sumi stătea aşezată vizavi de două fete, şi nici că se putea o pereche compusă din persoane mai diferite – sau poate mai asemănătoare Colega ei de cameră îşi umpluse farfuria până la refuz, fără să-i pese că mâncărurile se atingeau între ele Feliile de pepene verde înecate în sos de carne se revărsau peste friptura de vită acoperită cu gem La vederea mâncării, lui Nancy i se întoarse stomacul pe dos, însă îşi aşeză farfuria pe masă, lângă cea a lui Sumi, îşi drese glasul şi puse întrebarea ritualică: — Locul acesta e liber? — Sumi tocmai ne povestea că eşti cea mai jalnică parodie de fată care a vieţuit vreodată pe lumea asta sau în oricare alte lumi şi că ar trebui să te compătimim toate, spuse una dintre străine în timp ce îşi aşeza ochelarii pe nas pentru a o privi mai bine Deduc că eşti genul meu de persoană Ia loc, te rog, şi scapă-ne măcar un pic de plictiseală — Mersi! zise Nancy şi se aşeză Străinele aveau aceeaşi faţă, pe care o purtau însă în feluri remarcabil de diferite E uimitor cum puţin contur de ochi şi o expresie abătută, sau o pereche de ochelari cu rame metalice şi o privire de oţel pot transforma ceea ce ar fi putut fi identic în altceva distinct şi individualizat Ambele fete aveau păr blond lung, pistrui pe puntea nasului şi umeri înguşti Una din ele era îmbrăcată cu o bluză albă încheiată de sus până jos în nasturi şi cu o vestă neagră care arăta cumva atât demodată, cât şi inovatoare ca stil; avea părut legat la spate fără fundiţe sau alte accesorii Singura sa podoabă era un papion imprimat cu simboluri de risc biologic Cealaltă fată purta o rochie roz vaporoasă cu decolteu adânc şi un număr impresionant de aplicaţii din dantelă Părul îi atârna pe spate în bucle de mărimea cutiilor de supă, strânse lejer la spate cu o singură panglică roz În jurul gâtului, precum o funie, avea legată o fundă de aceeaşi culoare Amândouă fetele păreau să se apropie de finalul adolescenţei, deşi, judecând după ochi, ai fi zis că sunt mai bătrâne — Eu sunt Jack, prescurtare de la Jacqueline, spuse fata cu ochelari Arătă apoi spre fata îmbrăcată în roz Iar ea e Jill, de la Jillian Părinţilor noştri ar fi trebuit să li se interzică să dea nume propriilor progenituri Şi tu eşti Nancy — Da, încuviinţă Nancy, nesigură cum altfel ar fi putut răspunde Mă bucur să vă cunosc pe amândouă! Jill, care nu vorbise şi nici nu se mişcase de când Nancy se apropiase de masa lor, îşi îndreptă privirea spre farfuria lui Nancy şi remarcă: — Văd că mănânci puţin Ţii vreo dietă? — Nu Doar că Nancy şovăi, după care clătină din cap şi zise: Am probleme cu stomacul, ştii, călătoria, stresul, alte alea — Eu la ce categorie intru, stres sau alte alea? întrebă Sumi în timp ce se servea cu o felie lipicioasă de carne mânjită cu gem pe care şi-o aruncă în gură Sau poate că la ambele categorii, doar sunt flexibilă, continuă ea cu gura plină — Eu sunt la dietă, declară Jill cu mândrie Farfuria ei nu conţinea decât câteva firişoare de carne, unele atât de roşii şi în sânge, încât păreau de-a dreptul crude Mănânc carne o dată la două zile şi spanac în restul timpului Am aşa mult fier în sânge, că ai putea instala o busolă în el — Ce drăguţ! exclamă Nancy, aruncându-i o privire imploratoare lui Sumi Toată viaţa ei avusese de-a face cu fete care ţineau dietă Totuşi, ţinta lor nu fusese decât rareori sau poate niciodată obţinerea unui sânge bogat în fier Majoritatea voiau o talie mai subţire, ten mai curat şi băieţi mai înstăriţi, şi motivaţia era o ură de sine ce le fusese adânc înrădăcinată înainte de a ajunge la vârsta care să le permită să înţeleagă în ce nisipuri mişcătoare se afundau Sumi înghiţi dumicatul din gură — Jack şi Jill s-au dus pe deal, să vadă sânge cum se varsă, Jack coroana şi-a pierdut accidental, iar Jill a căzut de puteri stoarsă Jack privi în jur cu o expresie ce părea să trădeze o îndelungată suferinţă — Urăsc poezioara asta — Şi, oricum, nu aşa s-a întâmplat, interveni Jill Se întoarse radioasă către Jill Am fost într-un loc foarte drăguţ, unde am cunoscut oameni foarte drăguţi, care ne-au iubit foarte mult Am avut însă o mică problemă cu poliţia locală, aşa c-am fost nevoite să ne întoarcem pentru o vreme în lumea asta, pentru siguranţa noastră personală — Ce ţi-am spus eu, să nu mai abuzezi de cuvântul „foarte”? mormăi Jack cu o voce obosită — Jack şi Jill sunt nişte fete proaste, declară Sumi Înfipse furculiţa într-o felie de pepene, vărsând sos pe masă Îşi închipuie că se pot întoarce, numai că nu pot Uşile s-au închis Dacă nu eşti inocent, n-ai cum să ajungi în Logică înaltă cu Răutate înaltă Răutăcioşii nu-şi doresc oameni pe care să nu îi poată răsfăţa — Nu înţeleg nimic din ce spuneţi voi, zise Nancy Logică? Absurditate? Răutate? Ce înseamnă toate astea? — Sunt indicatoare sau ceva de genul ăsta, răspunse Jack Se aplecă în faţă, îşi trecu degetul arătător peste urma umedă rotundă lăsată de un pahar pe masă şi folosi apa pentru a desena o cruce Uite, aici e aşa-zisa „lume reală”, cu nordul, sudul, estul şi vestul Punctele cardinale nu se aplică la majoritatea portalurilor pe care le-am catalogat până acum Aşa că folosim alţi termeni Absurditate, Logică, Răutate şi Virtute Există şi alte sub-indicatoare, mici ramificaţii care pot sau nu să ducă undeva, însă acestea patru sunt cele mai importante Cele mai multe lumi aparţin de Absurditatea înaltă ori de Logica înaltă, şi în fundaţiile lor există Răutate sau Virtute în anumite grade Un număr surprinzător de mare de lumi ale Absurdităţii sunt Virtuoase Ca şi cum n-au fost capabile să atragă atenţia cu ceva mai vicios decât nişte obrăznicii mărunte Jill o privi pieziş pe Nancy — Ei, te-am lămurit cât de cât? — Nu prea, răspunse Nancy Nu m-am gândit niciodată că Ştii, în copilărie, am citit Aventurile lui Alice în Ţara Minunilor şi nu m-am gândit niciodată cum s-a simţit Alice atunci când s-a întors de unde plecase Mi-am spus că nu i-a păsat şi a trecut peste Dar eu nu pot face asta De fiecare dată când închid ochii, sunt din nou în patul meu real, în camera mea reală, şi tot ce văd aici e un vis — Şi casa în care ai locuit până atunci nu mai înseamnă acasă, nu-i aşa? întrebă blând Jill Nancy clătină din cap şi clipi pentru a-şi alunga lacrimile din ochi Jill întinse braţul şi o bătu uşurel pe mână — O să fie mai bine, ai să vezi N-o să-ţi fie niciodată uşor, dar o să doară mai puţin Cât a trecut? — Puţin sub două luni Trecuseră exact şapte săptămâni şi patru zile de când Lordul Morţilor îi spusese că trebuia să fie sigură Şapte săptămâni şi patru zile de când uşa dormitorului ei se deschisese spre subsolul pe care îl părăsise cu atâta timp în urmă, în casa pe care crezuse că o lăsase definitiv în urmă Şapte săptămâni şi patru zile de când ţipetele ei îi alertaseră pe părinţi că un intrus le pătrunsese în casă şi se grăbiseră să coboare bocănind treptele pentru a o învălui într-o îmbrăţişare nedorită, văitându-se cât de supăraţi fuseseră la dispariţia ei Din perspectiva lor, Nancy absentase timp de şase luni O lună pentru fiecare sămânţă de rodie mâncată de Persefona la începuturile lumii Ani pentru ea, luni pentru ei Părinţii încă credeau că Nancy îşi vopseşte părul Încă credeau că ea avea să le povestească unde fusese Încă credeau o mulţime de lucruri — O să fie mai bine, repetă Jill În cazul nostru, a trecut un an şi jumătate Dar nu ne pierdem speranţa Eu îmi menţin ridicat nivelul fierului în sânge Jack are experimentele ei Jack rămase tăcută Se mulţumi să se ridice în picioare şi să se îndepărteze de masă, lăsând în urmă cina mâncată doar pe jumătate — N-o să strângem după tine! ţipă Sumi după ea cu gura plină Într-un final, sigur că asta făcură Pentru că nu aveau de ales Din ceea ce părinţii îi povestiseră lui Nancy despre şcoală, terapia de grup obligatorie cântărise mult în alegerea lor Ce altă modalitate mai bună pentru a o aduce pe fiica lor adolescentă înapoi din gaura aceea stranie sau ce-o fi fost în care să târâse decât aceea de a sta şi discuta cu oameni care suferiseră traume similare, totul sub supravegherea atentă a unui profesionist licenţiat? În timp ce se lăsa să cadă în îmbrăţişarea unui fotoliu cu tapiţerie groasă, înconjurată fiind de adolescenţi care se foiau, îşi mestecau firele de păr sau se holbau în gol, melancolici şi tăcuţi, Nancy se întrebă ce ar fi avut părinţii ei de spus dacă ar fi putut vedea realitatea Şi apoi o persoană de opt ani intră în încăpere Era îmbrăcată ca o bibliotecară de vârstă mijlocie, cu o fustă dreaptă, lungă până la genunchi, şi o bluză albă, ambele piese de vestimentaţie mult mai bătrâne ca ea Părul îi era strâns bine la spate într-un coc simplu Impresia generală creată era aceea a unui copil care se joacă probând hainele mamei Nancy îşi îndreptă spatele În broşurile şcolii se preciza că vârsta recomandată elevilor era între doisprezece şi nouăsprezece ani, dând astfel posibilitatea admiterii atât copiilor precoci, cât şi celor care aveau nevoie de mai mult timp pentru a se acomoda Nu era oferită nicio informaţie cu privire la copiii sub zece ani Nou-venita se opri în mijlocul camerei şi îşi roti privirea, lăsându-şi ochii să zăbovească asupra fiecărui chip Unul după altul, cei ce se foiau rămaseră nemişcaţi; cei care îşi mestecau firele de păr încetară; până şi Sumi, care îşi trecea o aţă printre degete, într-un joc complicat, îşi lăsă mâinile să cadă şi se opri Fata cea nouă zâmbi — Acelora dintre voi care vă aflaţi aici de ceva vreme le urez bun venit la şedinţa de terapie de grup de miercuri seara! Astăzi ne vor împărtăşi experienţele lor vizitatorii din Răutatea înaltă, însă, ca de obicei, discuţia este deschisă Vocea fetei era pe potriva corpului Vorbea pe tonul unei femei mai în vârstă şi cu cadenţa unei femei adulte, glasul ei înalt părând straniu ieşind din corzile vocale pre-pubere Continuă uitându-se la Nancy: — Pentru cei noi, numele meu este Lundy şi sunt terapeut licenţiat, specializat în psihologia copilului Mă aflu aici pentru a încerca să vă ajut în procesul de vindecare Nancy se holbă la ea incredulă, incapabilă de altă reacţie Lundy se îndreptă spre singurul scaun rămas neocupat, iar Kade profită şi se aplecă pentru a-i şopti: — Lundy e de-a noastră, numai c-a fost într-o lume a Logicii înalte cu Răutate înaltă, de unde vizitatorii erau expulzaţi când împlineau optsprezece ani Ea nu a vrut să plece, aşa c-a cerut ajutorul unui spiţer local Şi ăsta a fost rezultatul Copilărie veşnică — Nu veşnică, domnule Bronson, îl corectă Lundy pe un ton tăios Kade se îndreptă de spate şi se aşeză la loc pe scaun, ridicând din umeri fără a-şi cere scuze Lundy oftă — Oricum ai fi aflat adevărul la ora de orientare, domnişoară, ăăă ? — Whitman, răspunse Nancy — Domnişoară Whitman, zise Lundy Aşa cum spuneam, ai fi aflat oricum la ora de orientare, dar, din moment ce subiectul a fost adus în discuţie, află că nu trăiesc o copilărie veşnică Îmbătrânesc invers, adică întineresc cu o săptămână la fiecare lună Prin urmare, voi trăi foarte, foarte mult Poate mai mult decât dacă aş trăi ca toţi ceilalţi oameni Am fost însă alungată pentru că am încălcat regulile Nu mă voi căsători niciodată şi nu voi avea copii, iar fiicele mele nu vor descoperi niciodată calea spre uşa prin care am ajuns în Piaţa Spiriduşilor Deci presupun că am înţeles pericolul pariurilor grave cu soarta şi pot servi în prezent drept avertisment pentru alţii În ciuda celor petrecute, sunt totuşi terapeuta ta E uimitor ce diplome poţi obţine pe internet în zilele noastre — Îmi pare rău pentru ce vi s-a întâmplat, şopti Nancy Lundy îşi flutură mâna, respingându-i scuzele — Sincer, nu contează Toată lumea îmi cunoaşte povestea Bun, cine vrea să înceapă? Nancy rămase tăcută în timp ce ceilalţi elevi vorbeau Nu toţi: mai puţin de jumătate din ei păreau să fi ajuns în partea marcată cu „Răutate” a busolei, sau poate doar aceştia erau dispuşi să împărtăşească Jill recită cu patos un imn închinat mlaştinilor şi dealurilor bătute de vânturi pe unde colindase împreună cu sora ei, iar Jill se mulţumi să murmure ceva despre mori care ardeau şi importanţa măsurilor de prevenire a incendiilor în laboratoare O fată cu păr de culoarea spicelor de grâu în lumina lunii se holbă la mâinile ei în timp ce vorbi despre băieţi din sticlă ale căror săruturi îi tăiaseră buzele, dar care aveau inimi blânde şi curate Fata prea frumoasă pentru a fi privită direct în ochi spuse ceva despre Elena din Troia şi jumătate din sală izbucni în râs, dar nu fiindcă ar fi fost o remarcă amuzantă, ci pentru că ea era atât de frumoasă, încât toată lumea voia să-i facă pe plac Kade rosti un discurs scurt şi amar despre Răutate şi Virtute, care nu erau, după părerea lui, decât nişte simple etichete lipsite de conţinut; lumea în care fusese era trecută pe toate hărţile ca fiind a „Virtuţii”, ceea ce nu o împiedicase să îl alunge imediat ce aflase ce era el Într-un târziu, peste încăpere se aşternu tăcerea, iar Nancy băgă de seamă că toţi cei prezenţi se holbau la ea Se făcu mică în fotoliu — Nu ştiu dacă locul în care am fost era rău sau nu, spuse ea Mie nu mi s-a părut a fi rău Ci bun în esenţa lui Da, existau reguli, şi da, existau pedepse dacă nu le respectai, dar regulile erau drepte şi Lordul Morţilor avea mare grijă de toţi cei care serveau în galeriile sale Cred că nu era deloc o lume rea — Totuşi, cum poţi fi sigură? întrebă Sumi cu glas blajin ce contrasta cu tonul ei de obicei batjocoritor Nici măcar nu poţi rosti aşa cum trebuie cuvântul Răutate Poate că în esenţa lui locul era malefic, plin de viermi şerpuitori şi alte creaturi malefice pe care nu ai putut să le vezi Se opri şi îi aruncă o privire piezişă lui Jill, ca şi cum i-ar fi testat reacţia Jill, care stătea cu ochii aţintiţi asupra lui Nancy, păru să nu observe — N-ar trebui să închizi uşi în urma ta doar pentru că nu-ţi place ceea ce se află dincolo de ele, continuă Sumi — Ştiu pentru că ştiu, insistă Nancy cu încăpăţânare Nu am fost într-un loc rău Am fost acasă — Vezi, asta este exact ceea ce uită oamenii atunci când vorbesc despre lucruri în termeni de rău şi bine, interveni Jack, aruncând o privire spre Lundy Îşi aşeză ochelarii mai bine pe nas şi adăugă: Pentru noi, locurile unde am fost au însemnat acasă Nu ne-a interesat dacă erau bune sau rele sau neutre Nu ne-a interesat decât faptul că pentru prima oară în viaţa noastră nu eram nevoiţi să pretindem că suntem altcineva Existam, pur şi simplu, şi asta schimba cu totul lucrurile — Şi cu aceasta cred că am încheiat şedinţa de terapie pe ziua de azi, anunţă Lundy în timp ce se ridică în picioare Nancy îşi dădu seama cu surprindere că pe la mijlocul şedinţei începuse să o vadă ca pe o femeie adultă Şi asta din cauza felului ei de a se purta: prea matur pentru corpul în care trăia, prea extenuat pentru faţa ei tânără — Mulţumesc tuturor! Domnişoară Whitman, ne vedem mâine-dimineaţă pentru ora de orientare Toţi ceilalţi, ne vedem mâine-seară, când cei care au călătorit în lumile Logicii înalte ne vor împărtăşi din experienţele lor Ţineţi minte, numai ascultând poveştile călătoriilor făcute de alţii putem să ne înţelegem propriile călătorii — O, minunat! mormăi Jack Abia aştept să fiu în centrul atenţiei două seri la rând Lundy nu o băgă în seamă şi ieşi calmă din încăpere De cum plecă, Eleanor apăru în prag, numai zâmbete — OK, ciudăţeilor, e vremea ca fetiţele şi băieţeii să meargă la culcare, spuse ea bătând din palme În pat cu voi Vise plăcute, încercaţi să nu umblaţi prin somn şi, vă rog, nu mă treziţi în toiul nopţii încercând să forţaţi apariţia unui portal care să se deschidă în cămara de la subsol Pentru că n-aveţi nicio şansă Elevii se ridicară în picioare şi se împrăştiară care încotro, unii plecând câte doi, alţii singuri Sumi ieşi pe fereastră şi nimeni nu-i comentă dispariţia Nancy se întoarse în dormitorul ei, care, constată ea cu plăcere, era scăldat în lumina lunii şi cufundat în tăcere Se dezbrăcă, îşi trase pe ea o cămaşă de noapte albă, aleasă din mormanul de haine dăruit de Kade, şi se întinse pe pat, peste pătură Închise ochii, îşi domoli ritmul respiraţiei şi alunecă într-un somn dulce, liniştit, după o primă zi de şcoală şi cu viitorul încă în faţă * Ora de orientare cu Lundy decurse într-un mod cel puţin ciudat Se desfăşură într-o încăpere mică, fostă birou, umplută acum cu table de scris şi în care plutea praf de cretă Lundy se aşeză în picioare în mijlocul ei şi se mută de la o tablă la alta, pe măsură ce simţea nevoia de a se urca pe o scară mobilă cu rotile pentru a-i arăta diverse diagrame complicate Iar nevoia părea să apară cu o frecvenţă exasperantă Nancy stătu nemişcată pe unicul scaun din încăpere în timp ce capul îi vâjâia de la încercarea de a ţine pasul Explicaţiile oferite de Lundy cu privire la punctele cardinale ale portalurilor erau chiar şi mai puţin ajutătoare (dacă aşa ceva era posibil) decât cele ale lui Jack şi implicaseră o mulţime de alte diagrame, plus comentarii improvizate despre indicatoarele minore de genul lumii închipuite şi lumii Sălbatice Nancy îşi muşcase limba pentru a se abţine să pună întrebări Era îngrozită la perspectiva ca Lundy să încerce să le răspundă, făcându-i capul să explodeze Într-un final, Lundy se opri şi rămase în aşteptare — Ei bine, ai întrebări, domnişoară Whitman? Vreun milion, şi toate trebuiau puse deodată, chiar şi cele cărora Nancy nu voia să le dea glas Fata trase aer adânc în piept şi începu cu ceea ce i se părea a fi cea mai uşoară dintre ele: — De ce în şcoală sunt aşa de multe fete şi aşa puţini băieţi? — Pentru că „băieţii tot băieţi rămân” e o zicală care chiar se adevereşte Pentru că, una peste alta, sunt prea zgomotoşi pentru a fi trecuţi uşor cu vederea sau confundaţi; atunci când dispar de-acasă, părinţii trimit patrule care să-i scoată din mlaştini şi din iazurile cu broaşte Nu e un lucru înnăscut, ci se învaţă E ceva care îi ţine totuşi departe de uşile spre alte lumi, în siguranţă în casele lor Oricât de ironic ţi s-ar părea, petrecem atât de mult timp aşteptând ca băieţii noştri să se înstrăineze de casă, încât ei nu au niciodată ocazia Tăcerea bărbaţilor o remarcăm De cea a femeilor depindem — Oh! exclamă Nancy Era îngrozitor ceea ce auzise, dar, într-un fel, avea sens Majoritatea băieţilor pe care îi cunoscuse erau creaturi zgomotoase, încurajate să fie aşa de către părinţi şi prieteni Chiar dacă erau de fapt liniştiţi din fire, se forţau să devină zgomotoşi pentru a evita să fie ignoraţi şi batjocoriţi Câţi ar fi putut să se strecoare printr-un dulap vechi ori printr-o vizuină de iepure şi să dispară fără a isca vâlvă? Ar fi fost găsiţi şi târâţi înapoi acasă înainte să ajungă la prima oglindă fermecată sau să se caţăre în primul turn interzis — Am fost întotdeauna deschişi faţă de elevii de sex masculin, numai că prea puţini vin la şcoala noastră — Toţi cei de-aici vor să se întoarcă în lumea în care au călătorit Nancy se opri, încercând să formuleze întrebarea Şi reuşi într-un târziu — De ce toţi? Credeam că cei care au trecut prin asemenea experienţe nu vor decât să se întoarcă la vieţile lor de dinainte şi să uite de existenţa altor lumi — Nu suntem singura şcoală de acest gen, spuse Lundy Zâmbi când remarcă surpriza ce se citea pe faţa lui Nancy Doar nu ţi-ai închipuit că domnişoara West ar putea primi aici pe toţi copiii care au intrat într-un tablou şi au descoperit de partea cealaltă o lume magică, nu-i aşa? Lucruri dintr-astea se întâmplă peste tot în lume, şi bariera limbii plus cheltuielile prea mari ar face imposibil un astfel de demers În America de Nord sunt două astfel de şcoli, campusul nostru şi sora şcolii noastre din Maine Acolo merg elevii care îşi urăsc călătoriile şi vor să înveţe să-şi trăiască viaţa ca orice om obişnuit Vor să uite — Şi atunci noi de ce ne aflăm aici? întrebă Nancy Ca să facem ce? Să învăţăm cum să trăim pe lumea aceasta la fel ca în lumea în care am fost? Eleanor se îmbracă de parcă trăieşte şi acum de cealaltă parte a oglinzii Iar Sumi e Nu găsea cuvinte pentru a o descrie pe Sumi Tăcu — Sumi este exemplul clasic de călător într-o lume a Absurdităţii înalte, răspunse Lundy Nu e vinovată pentru ceea ce i s-a întâmplat acolo, după cum nici tu nu eşti vinovată pentru că încerci să-ţi ţii respiraţia atunci când nimeni nu se uită la tine Va trebui să muncim mult cu Sumi pentru a o face aptă să trăiască în lumea de afară şi va trebui ca ea să ajungă să-şi dorească asta Dorinţa este criteriul prin care se stabileşte ce şcoală e mai potrivită pentru fiecare elev Vrei să te întorci în lumea în care ai călătorit, aşa că te agăţi de obiceiurile deprinse acolo, pentru că ţi-e mai uşor aşa decât să recunoşti că s-a încheiat călătoria Noi nu te învăţăm cum să trăieşti Şi nici cum să uiţi Noi te învăţăm cum să-ţi continui viaţa Mai era o întrebare care trebuia să fie pusă neapărat, una mai importantă şi mai dureroasă decât toate celelalte Nancy îşi închise ochii o clipă, rămânând nemişcată După care îi deschise şi întrebă: — Câţi dintre noi s-au întors în lumile în care au călătorit? Lundy oftă — Toţi elevii mi-au pus această întrebare la ora de orientare şcolară Răspunsul este că nu ştim Unii oameni, ca Eleanor – şi ca mine –, se întorc de mai multe ori înainte de a se stabili într-o lume sau alta Alţii nu fac decât o singură călătorie în viaţă Dacă părinţii te retrag de la şcoală sau dacă tu însăţi vrei să te retragi, nu vei afla niciodată ce se va alege de tine Eu, una, cunosc trei elevi care s-au întors în lumile în care fuseseră Doi din ei în lumi ale Logicii înalte, ambele Ţinuturi ale Basmelor Al treilea într-o Absurditate înaltă O Lume de Dincolo, la fel ca cea în care ai fost şi tu – deşi, din păcate, nu aceeaşi Era o lume în care se pătrundea printr-o oglindă specială într-o noapte cu lună plină Fata pe care am pierdut-o în acest mod se dusese acasă de sărbători şi atunci uşa i s-a deschis pentru a doua oară Iar după ce a trecut prin uşa aceea, mama ei a spart oglinda Mai târziu am aflat că mama ei fusese şi ea în Lumea de Dincolo – era un portal al generaţiilor – şi dorise să-şi cruţe fiica de suferinţă — Oh! făcu Nancy cu o voce foarte mică — Adevărul este, domnişoară Whitman, că ai toate şansele să-ţi trăieşti restul zilelor pe lumea aceasta Îţi vei putea povesti aventurile atunci când va fi trecut suficient timp şi când amintirea lor va durea mai puţin Mulţi dintre absolvenţii noştri au descoperit că împărtăşirea experienţelor din lumile vizitate este un lucru deopotrivă cathartic şi profitabil Oamenilor le plac mult poveştile fantastice Lundy rosti toate acestea cu o expresie îndurerată, dar plină de blândeţe, ca un medic care e nevoit să îi comunice pacientului un diagnostic terminal N-o să susţin că uşa îţi va fi închisă pentru totdeauna, pentru că n-am cum să fiu sigură Ceea ce îţi voi spune, totuşi, este că din start şansele au fost împotriva trecerii tale în Lumea de Dincolo şi că şansa se opune şi acum Se spune că trăsnetul nu loveşte niciodată de două ori în acelaşi loc Ei bine, probabilitatea să fii lovită repetat de trăsnet este mai mare la tine decât aceea de a găsi a doua uşă — Oh! exclamă Nancy din nou — Îmi pare rău! apoi Lundy zâmbi, ridicol de radioasă, şi adăugă: Bine ai venit în şcoala noastră, domnişoară Whitman! Sperăm să te putem ajuta să te simţi mai bine Partea a II-a Prin oglindă cu propriii tăi ochi Clădirea era mult prea mare pentru populaţia pe care o găzduia, plină de încăperi goale şi locuri tăcute Toate păreau însă să adăpostească fantomele elevilor care încercaseră – fără succes – să se întoarcă în lumile de unde fuseseră alungaţi, aşa că Nancy se grăbi să iasă afară Nu îi plăcea să se mişte repede, însă soarele ardea atât de tare, încât fu nevoită să o ia la fugă, cu palmele duse la ochi, spre cel mai des crâng Se aruncă în umbra primitoare a copacilor, clipind pentru a-şi alunga lacrimile iscate atât de lumină, cât şi de panica ce o cuprinsese Se sprijini de trunchiul unui stejar bătrân şi se lăsă să cadă pe pământ, îşi îngropă faţa în genunchi şi rămase nemişcată, apoi se porni să plângă — E tare greu, nu-i aşa? Vocea, moale şi melancolică, plină de înţelegere dureroasă, îi aparţinea lui Jill Nancy îşi înălţă capul Blonda cea subţirică se cocoţase pe rădăcina unui pom şi îşi drapase rochia de culoarea lavandei în jurul trupului său micuţ O umbrelă de soare se odihnea pe umărul ei stâng, blocând razele ce se filtrau printre crengile de copaci Funda cu care se legase la gât era în ziua aceea într-o nuanţă intensă de purpuriu, culoarea vinului de soc — Scuze, zise Nancy, ştergându-şi lacrimile de pe obraji cu mişcări încete ale mâinii Credeam că sunt singură — Ăsta e cel mai umbrit loc de pe-aici Aşa că sunt impresionată Mie mi-a luat câteva săptămâni ca să-l găsesc, zâmbi Jill cu bunătate Să ştii că n-am vrut să-ţi spun că ar fi mai bine să pleci de-aici Doar că e un loc greu de suportat când eşti înconjurat de oameni care au fost în locuri pastelate de vis, pline de soare şi curcubeie Oameni care nu ne înţeleg — Ăăă, mormăi Nancy, aruncând o privire spre rochia pastelată a lui Jill Jill izbucni în râs — Nu port culorile astea ca să-mi amintesc pe unde-am călătorit Le port pentru că Stăpânului îi plăceau nuanţele deschise Fiindcă prin ele sângele se vede mai bine Nu de asta porţi tu alb? Pentru că aşa îi plăcea Stăpânului tău? — Nu îngăimă Nancy Nu era stăpânul meu, ci Lordul şi profesorul meu, şi mă iubea Port haine alb cu negru deoarece culorile erau rezervate Doamnei Umbrelor şi anturajului ei, din care mi-ar plăcea să fac şi eu parte cândva Dar până să mă dovedesc demnă de asta trebuie să servesc drept statuie, iar statuile trebuie să treacă neobservate Numai cei care se dovedesc demni de o asemenea onoare pot ieşi în evidenţă Îşi duse mâna spre panglica de culoarea rodiei pe care o purta în păr – singurul obiect colorat pe care reuşise să-l câştige –, apoi întrebă: Şi zici c-ai avut un stăpân? — Da Zâmbetul lui Jill era atât de strălucitor, încât putea înlocui soarele A fost bun cu mine Îmi dăruia cadouri şi podoabe şi mi-a spus că sunt frumoasă chiar şi atunci când nu mă simţeam bine Jack şi-a petrecut tot timpul acolo încuiată într-o cameră cu preţiosul ei doctor, învăţând lucruri nedemne de o doamnă sau cel puţin nepotrivite, în timp ce eu am stat în turnurile înalte cu Stăpânul, care m-a învăţat o mulţime de lucruri frumoase Atât de multe lucruri frumoase, minunate! — Îmi pare rău c-a trebuit să te întorci aici, spuse Nancy Zâmbetul se stinse pe faţa lui Jill Dădu din mână, ca şi cum voia să bagatelizeze vorbele lui Nancy — Nu-i pentru totdeauna Stăpânul a vrut să scape de Jack Care nu merita ce avea Aşa că a poruncit ca o uşă să se deschidă spre lumea noastră şi Jack a căzut prin ea, iar eu m-am împiedicat şi am căzut şi eu Dar o să vezi, Stăpânul va găsi o cale să-mi deschidă o altă uşă spre lumea lui Jill se săltă în picioare şi-şi învârti umbrela de soare Acum, scuză-mă, trebuie să plec Se răsuci pe călcâie şi se îndepărtă cu pas sprinten, fără a aştepta ca Nancy să-şi ia la revedere — Şi de aceea, dragi copii, nu lăsăm noi familia Addams să se împerecheze cu oamenii de rând, se auzi o voce Nancy îşi ridică ochii Kade, care era aşezat pe una dintre crengile mai înalte ale copacului, îşi flutură mâna sardonic către ea — Bună, Nancy din Ţara Minunilor! Dacă erai cumva în căutarea unui loc în care să poţi plânge nestingherită, nu ai făcut o alegere prea bună — Am crezut că voi fi singură, spuse Nancy — De ce? Fiindcă la tine acasă copiii se ascund de obicei în camerele lor şi nu afară, nu-i aşa? Kade îşi închise cartea Problema ta este că te afli într-o şcoală unde elevii nu învaţă cum să aleagă în mod logic Aşa încât, atunci când vrem să fim singuri, dăm buzna spre cei mai înalţi copaci şi cele mai adânci vizuini, şi cum numărul acestora e limitat, sfârşim prin a petrece mult timp în tovărăşia altora Presupun că ora de orientare n-a mers bine, deduc asta din faptul că plângi Lasă-mă să ghicesc Lundy ţi-a servit povestea cu trăsnetul care nu loveşte de două ori în acelaşi loc Nancy dădu din cap în semn de încuviinţare şi rămase tăcută Nu mai avea încredere în propria voce — Are dreptate, să ştii, având în vedere că lumea aceea te-a respins — Nu m-a respins! protestă Nancy Iată că era totuşi în stare să vorbească, în caz de nevoie — Am fost trimisă aici ca să aflu ceva, atâta tot Şi mă voi întoarce acolo Kade îi aruncă o privire compătimitoare şi se feri să o contrazică — Prisma nu o să mă primească niciodată înapoi, zise el în schimb Să nu crezi că vreau să deschid cu asta un alt subiect de conversaţie, pentru simplul fapt că subiectul nu există, fiindcă aşa ceva nu se va întâmpla Am încălcat regulile lor atunci când s-a dovedit că nu eram cine credeau ei că sunt, iar cei care conduc circul acela sunt foarte exigenţi când vine vorba de reguli Însă Eleanor s-a întors de câteva ori în lumea în care fusese Uşa ei a rămas şi acum deschisă — Dar cum Vreau să zic, de ce ? clătină Nancy din cap De ce s-a oprit? Dacă uşa este în continuare deschisă, ce caută ea aici, cu noi, şi nu-i acolo, unde îi e locul? Kade îşi balansă picioarele şi se propti de aceeaşi parte a ramurii de copac de care stătea sprijinită Nancy După care sări din pom şi ateriză fără probleme în faţa fetei Se îndreptă de spate şi spuse: — Asta s-a petrecut cu mult timp în urmă, pe vremea când părinţii ei erau încă în viaţă Eleanor a crezut că le putea avea pe toate, că putea pendula între cele două lumi şi că putea petrece cât mai mult timp posibil acolo unde ea considera că se afla acasă, fără a frânge inima tatălui ei Numai că a uitat că adulţii nu se simt în largul lor în Absurditate, chiar dacă au crescut în ea De fiecare dată când se întorcea aici, mai îmbătrânea un pic Până ce, la un moment dat, când s-a dus acolo, lumea aceea aproape că a distrus-o Îţi închipui cum s-a simţit? E ca şi cum ai deschide uşa care ar trebui să te ducă acasă şi ai descoperi că nu mai poţi respira aerul de acolo — Ce oribil! exclamă Nancy — Mda, aşa cred şi eu Kade se lăsă să cadă pe pământ şi se aşeză cu picioarele încrucişate în faţa lui Nancy Desigur, Eleanor apucase să petreacă suficient timp în lumea Absurdităţii pentru a se întoarce de-acolo complet schimbată În plus, şederea acolo i-a încetinit procesul de îmbătrânire – probabil că din cauza asta a supravieţuit aşa de mult Ultima dată când am făcut o excursie în oraş, Jack a fost la arhive şi a descoperit că Eleanor are aproape o sută de ani Eu am crezut mereu că are şaizeci şi ceva de ani Am întrebat-o pe Eleanor şi ştii ce mi-a răspuns? — Ce? întrebă Nancy, deopotrivă fascinată şi oripilată Oare Lumea de Dincolo schimbase şi la ea mai mult decât culoarea părului? Avea să rămână la fel, nemuritoare şi neschimbată, în timp ce totul în jurul ei se ofilea şi murea? — Mi-a răspuns că aşteaptă să devină senilă, aşa cum s-a întâmplat cu mama şi cu tatăl ei, pentru că după ce mintea urmează s-o trădeze, va putea tolera din nou lumea Absurdităţii Are de gând să continue să conducă şcoala până ce va uita motivele pentru care nu s-a mai întors în lumea Absurdităţii, şi atunci când se va întoarce, va putea rămâne definitiv acolo Nu ştiu dacă planul ăsta e genial sau nebunesc, adăugă Kade, clătinând din cap — Poate câte ceva din amândouă, comentă Nancy Eu aş fi dispusă să fac orice ca să mă întorc la adevărata mea casă — La fel şi cei mai mulţi dintre colegi, spuse Kade pe un ton amar Nancy şovăi o clipă, apoi zise: — Lundy mi-a povestit că există o şcoală soră pentru copiii care nu doresc să revină în lumile unde au călătorit Care doresc să uite Atunci, de ce ai fost trimis aici şi nu la şcoala aceea, unde ai fi putut să fii mai fericit? — Fiindcă eu nu doresc să uit, răspunse Kade Sunt fisura din argumentaţie Mai mult decât orice pe lume, îmi doresc să-mi amintesc mereu de Prismă De gustul aerului de acolo şi de sunetul muzicii Acolo, toată lumea, până şi copiii mici, cânta la nişte fluiere haioase Lecţiile de fluier începeau când aveai în jur de doi ani şi reprezentau o altă modalitate de comunicare Puteai întreţine o întreagă conversaţie fără să iei fluierul de la gură Acolo am crescut, chiar dacă în final am fost alungat şi obligat să-mi iau viaţa de la capăt Acolo am conştientizat cine sunt Am sărutat o fată cu păr de culoarea verzei şi ochi de culoarea aripilor de molie, şi m-a sărutat şi ea, şi a fost minunat Faptul că nu m-aş întoarce acolo nici să fiu plătit nu înseamnă că vreau să dau uitării ce mi s-a întâmplat Nu vreau să uit nimic, nicio secundă petrecută acolo N-aş fi cine sunt dacă n-aş fi ajuns în Prismă — Oh! făcu Nancy Cele povestite de Kade aveau fără îndoială sens, doar că era o perspectivă la care ea, una, nu se gândise Clătină din cap — Totul este cu mult mai complicat decât m-am aşteptat — Mie îmi spui, prinţesă? Kade se ridică în picioare şi îi întinse braţul Haide Te conduc înapoi la şcoală Nancy ezită o clipă înainte de a răspunde invitaţiei şi a-l lăsa pe Kade să o tragă în sus — Bine, zise ea — Eşti drăguţă când zâmbeşti, comentă Kade în timp ce o conducea afară din crâng, către clădirea principală a şcolii Nancy nu ştiu ce să spună, aşa încât tăcu * Materiile principale erau surprinzător de anoste şi predate de diverşi adulţi, care veneau din oraş în acest scop, de Lundy şi de domnişoara Eleanor în persoană Nancy trase concluzia că cineva avea o schemă cu tot ce era cerut de stat şi că elevii primeau echivalentul în materie de educaţie al unei mese echilibrate Ceva mai bine stătea şcoala la capitolul materiilor opţionale, care includeau muzică, arte plastice şi încă un curs, denumit „Istoria marii busole povestită de un călător,” despre care Nancy bănui că se referă la lumile care se deschideau din portaluri şi la relaţiile dintre ele Şovăi în alegere, dar până la urmă se înscrise la acesta din urmă, cu gândul că poate unele informaţii din programa şcolară aveau să o lămurească mai bine cu privire la Lumea de Dincolo în care căzuse Citi capitolele introductive din manualul tipărit şi rămase confuză Cele mai des pomenite indicatoare erau Absurditatea, care făcea de obicei pereche cu Virtutea, şi Logica, cuplată în general cu Răutatea Azilul de nebuni al lumii lui Sumi făcea parte din categoria Absurdităţii înalte Prisma lui Kade din cea a Logicii înalte Luându-le drept repere, Nancy conchise că cel mai probabil lumea ei aparţinea de Logică, având în vedere regulile ei consistente care trebuiau obligatoriu urmate Totuşi, nu înţelegea de ce trebuia considerată o lume a Răutăţii doar pentru că era condusă de Lordul Morţilor Virtutea i se părea o descriere mai potrivită Prima oră de curs era programată peste două zile Aşteptarea era prea lungă Iar ea nu mai avea timp La sfârşitul primei zile de şcoală se simţea deja epuizată şi cu capul vâjâind şi burduşit mult peste capacitatea de absorbţie cu informaţii lumeşti provenind din sfera matematicii şi istoriei, dar şi cu un vocabular tot mai bogat de termeni necesari pentru susţinerea conversaţiilor cu colegii Una dintre fete, timidă, cu cosiţe şatene şi ochelari cu lentile groase, îi mărturisise că lumea ei se afla pe busolă la intersecţia a două sub-indicatoare minore, încadrându-se atât ca Rimă înaltă, cât şi ca Linearitate înaltă Nancy nu ştiuse ce să-i răspundă şi tăcuse Din ce în ce mai des asta se dovedea a fi pentru ea cea mai bună alternativă Când intră în dormitor, o găsi pe Sumi împletindu-şi în păr bucăţi de panglici strălucitoare — Obosită ca un piţigoi după un festin culinar, micuţă nălucă? o luă în primire Sumi — Nu ştiu ce vrei să zici, aşa că o să o iau ca atare, răspunse Nancy Da Sunt frântă de oboseală şi vreau să mă culc — Ely-Eleanor a prezis că vei fi obosită, spuse Sumi Aşa sunt toate fetele nou-venite Aşa încât a decis că, dacă vrei, poţi să absentezi de la terapia de grup de diseară Numai să nu-ţi faci din asta un obicei Cuvintele sunt o parte importantă a procesului de vindecare Vorbe, vorbe, vorbe, îşi încreţi ea nasul Ely-Eleanor mi-a cerut să-mi amintesc o mulţime de cuvinte, numai în ordinea dată de ea, şi toate pentru tine Nu eşti deloc din lumea Absurdităţii, nu-i aşa, nălucă? Pentru că, dac-ai fi, n-ai avea nevoie de atâtea cuvinte — Îmi pare rău, se scuză Nancy N-am susţinut niciodată c-am fost într-un loc ca cel vizitat de tine — Presupunerile sunt moarte curată, şi oricum eşti în regulă, comparativ cu celelalte colege de cameră pe care mi le-a dat Ely-Eleanor până acum Aşa că o să te păstrez, declară Sumi pe un ton obosit Se ridică în picioare şi se îndreptă spre uşă Somn uşor, nălucă! Ne vedem mâine-dimineaţă! — Stai! Nancy nu avusese intenţia să zică ceva, cuvântul îi scăpase printre buze ca un viţel rătăcit de cireadă Gândul o îngrozi Capacitatea ei de nemişcare se eroda, şi dacă avea să zăbovească prea mult în această lume mobilă înfiorătoare, urma să o piardă pentru totdeauna Sumi se întoarse cu faţa spre ea şi-şi înălţă capul — Acum ce mai vrei? — Voiam doar să ştiu – în fine, mă întrebam – câţi ani ai — Ah Sumi se răsuci din nou pe călcâie, porni spre uşă şi se opri în prag Apoi, cu faţa întoarsă către hol, zise: — Sunt mai bătrână decât par şi mai tânără decât ar trebui să fiu Pielea mea e o ghicitoare imposibil de dezlegat, şi chiar dacă aş renunţa la tot ce îmi e drag, nu mi-ar oferi răspunsul Fereastra mea se închide încetul cu încetul, dacă asta mă întrebi Pe zi ce trece, mă trezesc tot mai lineară, mai puţin pierdută, şi într-o zi voi fi una dintre femeile acelea care declară cu toată convingerea „Azi noapte am avut un vis superb ” Sunt suficient de bătrână ca să înţeleg ce pierd în cursul procesului de regăsire de sine Asta e ceea ce voiai să afli? — Nu, răspunse Nancy — Păcat, zise Sumi şi ieşi din dormitor, închizând uşa în urma ei Rămasă singură, Nancy se dezbrăcă, lăsând hainele să cadă pe podea, apoi se postă în picioare în faţa unicei oglinzi de argint din încăpere Atingerea luminii electrice era aspră pe pielea ei Stinse lumina şi zâmbi la vederea reflexiei sale transformată în cea mai pură marmură, devenită piatră nesupusă şi dură Rămase acolo, încremenită, timp de aproape o oră, înainte de a fi sigură că somnul nu o va ocoli, apoi se strecură, tot goală, între aşternuturi Se trezi în camera scăldată în soare la auzul unor ţipete Ţipetele nu erau ceva neobişnuit în Galeriile Morţilor Decodarea înţelesului lor era o artă: existau ţipete de plăcere, ţipete de durere, ţipete de plictiseală pură în faţa eternităţii nepăsătoare Acestea erau ţipete de panică şi teamă Nancy se dădu imediat jos din pat, îşi luă cămaşa de noapte de pe podea, de la picioarele patului, unde o lăsase să cadă, şi o trase peste cap Nu avea chef să se repeadă complet expusă într-o zonă potenţial periculoasă Nu avea chef să se repeadă nicăieri, de fapt, însă ţipetele nu se opriseră şi alergatul spre sursa lor părea a fi lucrul potrivit de făcut Patul lui Sumi era gol În timp ce fugea, lui Nancy îi trecu prin minte că Sumi putea fi persoana care ţipa, însă alungă imediat gândul Sumi nu era genul care să ţipe Era genul care îi făcea pe ceilalţi să ţipe Şase fete se strânseseră în hol, formând un zid inexpugnabil de flanel şi mătase Nancy îşi croi drum printre ele şi rămase încremenită pe loc Era o nemişcare atât de absolută, de profundă, încât, în oricare alte circumstanţe, ar fi putut fi mândră de ea însăşi În situaţia dată, postura ei nu aducea însă propriu-zis a nemişcare, ci trimitea mai degrabă cu gândul la imaginea unui iepure îngheţat la vederea unui şarpe Sumi era cauza ţipetelor, asta era cât se poate de clar Fata stătea sprijinită de baza peretelui, inertă, cu ochii închişi Nu respira, iar mâinile ei – mâinile ei dibace şi aflate mereu în mişcare – dispăruseră, retezate la încheieturi Nu avea să mai lege niciodată un nod sau să se joace împletind printre degete fire de aţă Cineva îi furase această abilitate Cineva îi furase totul — Oh, şopti Nancy, scoţând un sunet ca de piatră lăsată să cadă într-o baltă: mic, dar creând unde care atingeau totul în cale Una din fete se răsuci pe călcâie şi strigă după domnişoara Eleanor O alta începu să hohotească de plâns, după care se lipi de perete şi se lăsă să alunece pe podea ca o parodie crudă a lui Sumi Nancy se gândi să-i spună să se ridice, dar renunţă Ce ştia ea despre suferinţa în faţa morţii? Toţi morţii pe care îi cunoscuse erau oameni plăcuţi şi deloc deranjaţi de faptul că nu mai posedau corpuri materiale Poate că, în felul acesta, Sumi avea să ajungă în Lumea de Dincolo ca să îi spună Lordului Morţilor că Nancy încerca să-şi dea seama dacă era sigură, şi astfel să o ajute să revină în lumea ei Lordul avea să fie cu siguranţă încântat auzind de strădaniile ei Nancy îşi dădu seama cu întârziere că putea fi considerată suspectă de moartea colegei de cameră, având în vedere sosirea ei recentă dintr-o Lume de Dincolo Poate că oamenii aveau să creadă că ea prefera morţii în locul celor vii sau să interpreteze drept avertismente comentariile făcute de Eleanor despre posibilitatea ca ea şi Sumi să se ucidă reciproc Cum însă nici măcar nu o atinsese pe Sumi, se decise să nu-şi bată capul Avea alte motive, mai întemeiate, pentru a-şi face griji, şi una din ele era Eleanor, care se grăbea spre ele pe hol, flancată de fata care alergase să o anunţe şi de Lundy Lundy era îmbrăcată cu o cămaşă de noapte bătrânească din flanel şi avea bigudiuri în păr Ţinuta ei ar fi putut părea ridicolă Şi totuşi, cumva, era doar jalnică Grupul se dădu la o parte pentru a-i face loc lui Eleanor Femeia se opri la câţiva centimetri de Sumi, îşi acoperi gura cu o mână şi ochii i se umplură de lacrimi — Of, sărmana de tine! murmură ea, după care îngenunche şi-şi apăsă degetele de gâtul lui Sumi Era doar o simplă formalitate: fata murise cu siguranţă cu ceva vreme în urmă Cine a făcut asta? Cine ar fi putut face aşa ceva? Nancy nu fu tocmai surprinsă când câteva fete îşi răsuciră capetele spre ea La urma urmei, era nou-sosită şi fusese atinsă de morţi Nu-şi clamă nevinovăţia Se mulţumi să-şi ridice mâinile în aer pentru a-şi arăta pielea albă, curată, nepătată Imposibil să se fi spălat de sânge atât de bine în băile comune fără a fi văzută Până şi în toiul nopţii, frecarea unghiilor pentru a şterge complet sângele de dedesubt ar fi atras atenţia cuiva şi ar fi fost prinsă asupra faptului — Lăsaţi-o în pace pe biata de Nancy; nu ea a omorât-o, spuse Eleanor Se şterse la ochi şi-şi oferi braţul lui Lundy, care o ajută să se ridice în picioare Nicio fiică a Lumii de Dincolo nu ar ucide pe cineva care nu şi-a câştigat locul în galeriile acelea binecuvântate Nu-i aşa, Nancy? Poate că într-o bună zi Nancy va deveni o ucigaşă, dar nu acum, după numai două zile de când a cunoscut-o pe Sumi Eleanor vorbea pe un ton încărcat de durere, dar totodată perfect pragmatic, ca şi cum ideea că Nancy ar putea cândva să-şi secere prietenele ca pe nişte spice de grâu nu era momentan de actualitate Şi nici nu era, îşi zise Nancy O urmări posomorâtă pe Lundy, care făcuse rost de un cearşaf, nu se ştie cum – într-o casă atât de mare, sigur existau dulapuri cu lenjerie de pat –, şi acoperea acum trupul lui Sumi Sângele din cioturile braţelor lui Sumi îmbibă aproape imediat ţesătura, dar era oricum mai bine decât să stai să te holbezi la fata care zăcea nemişcată, cu panglici în păr — Ce s-a întâmplat? Nancy privi în lături Lângă ea îşi făcuse apariţia Jack, cu gulerul de la bluză desfăcut şi papionul nelegat, lăsat să atârne în partea stângă a capului Arăta incomplet îmbrăcată — Dacă nu ştii ce s-a întâmplat, cum de-ai venit aici? întrebă Nancy Abia apoi îşi dădu seama că nu ştia unde se afla dormitorul lui Jack Doar dacă nu ai camera pe holul acesta, se corectă ea — Nu, eu şi Jill dormim la subsol Având în vedere toate cele, pentru noi e mai confortabil aşa, adăugă Jack Îşi aşeză ochelarii mai bine pe nas şi miji ochii la vederea petelor roşii de pe cearşaf Ăsta e sânge Cine e sub cearşaf? Fata cu cosiţe şatene care vizitase lumea de la intersecţia Rimei cu Linearitatea se întoarse şi se încruntă duşmănos la Jack În privirea ei se citea atâta ură pură, încât Nancy se trase involuntar cu un pas în spate — De parcă n-ai şti, ucigaşo! scuipă fata vorbele Tu ai omorât-o, nu-i aşa? La fel s-a întâmplat şi cu porcul de Guineea al Angelei Nu-ţi poţi ţine mâinile departe de bisturiu — Ţi-am spus, a fost o confuzie de natură culturală, replică Jack Porcuşorul se afla într-un spaţiu comun şi am crezut că era al oricui voia să-l ia — Era un animal de companiei se stropşi la ea fata Jack ridică din umeri neputincioasă — M-am oferit să-l repar, dar Angela a refuzat — Hei, fata cea nouă! Vocea era a lui Kade Nancy îl văzu cum îi face semn cu capul spre dormitorul ei — Ce-ar fi s-o iei de-aici pe sora Addams şi să-i arăţi camera ta? Între timp, eu voi încerca să o interceptez pe cealaltă, înainte să apară şi să facă scandal — Orice, numai să evităm încă o mulţime furioasă cu torţe, spuse Jack, prinzând-o de mână pe Nancy Hai, condu-mă la tine în cameră! Suna mai mult a ordin decât a rugăminte Nancy nu ripostă În situaţia dată, a o scoate pe Jack de acolo şi a o face să dispară din ochii şi din mintea celorlalte fete părea o chestiune de mai mare urgenţă decât încercarea de a o determina să o roage frumos Se răsuci şi o târî după ea pe Jack până la uşa dormitorului ei, lăsată întredeschisă după ieşirea sa intempestivă, şi de acolo înăuntru De cum intrară, Jack dădu drumul mâinii lui Nancy Scoase din buzunar o batistă şi se şterse pe degete Se înroşi când văzu expresia uimită de pe faţa lui Nancy — Oricât de incredibil ar părea, nimeni dintre noi nu scapă nevătămat din călătoriile pe care le facem Nici măcar eu, spuse ea Poate că eu, una, sunt un pic prea conştientă de lumea naturală şi de numeroasele ei minuni Multe din aceste minuni abia aşteaptă să-ţi smulgă pielea de pe oase Gândeşte-te la toţi oamenii din laboratoarele alea ciudate care atârnă cadavre în cârlige înfricoşătoare Nu degeaba poartă ei mănuşi — Nu prea înţeleg în ce fel de lume ai călătorit tu, zise Nancy Lumea lui Sumi era una dulce, făcută din bomboane şi total lipsită de sens, iar Kade a purtat un soi de război sau aşa ceva, însă lumea pe care o descrii tu nu seamănă deloc cu cea descrisă de Jill — Întrucât fiecare din noi a văzut în alt fel lumea în care am fost, deşi era una şi aceeaşi, răspunse Jill Părinţii noştri erau hai să zicem „prea dominatori ” Genul care voiau să aşeze totul frumuşel în cutii Cred că au urât faptul că eram gemene identice mai mult chiar şi decât noi — Dar numele pe care vi le-au dat Jack ridică larg din umeri şi-şi vârî batista înapoi în buzunar — Nu erau atât de supăraţi încât să rateze şansa de a ne face viaţa un iad Părinţii au uneori darul ăsta special Din motive numai de ei cunoscute, se aşteptau la gemeni dizigoţi, poate chiar la Sfântul Graal al familiei nucleare instant, un băiat şi o fată Şi, în schimb, s-au ales cu noi Ai avut vreodată ocazia să urmăreşti un cuplu de perfecţionişti care încearcă să decidă care dintre copiii lor identici este „cel deştept” şi care „cel frumos”? Ar fi fost ceva simpatic, numai că miza eram noi Nancy se încruntă — Dar tu arăţi exact ca sora ta Cum e posibil ca ei să considere că Jill e mai drăguţă, în loc să vadă că amândouă sunteţi frumoase? — Oh, nu Jill a fost catalogată ca fiind mai drăguţă Jill a fost etichetată ca deşteaptă, şi pentru ea au existat aşteptări şi au fost stabilite standarde pe care trebuia să le atingă Jack zâmbi scurt şi strâmb Dacă amândouă ceream jocuri Lego, ea primea unul cu ştiinţe şi dinozauri, iar eu un altul cu flori Dacă amândouă ceream pantofi, ea primea tenişi, iar eu balerini Deşi, evident, părinţii nu ne-au întrebat niciodată ce preferinţe aveam Într-o zi, când abia începuserăm să ne târâm prin casă, părul meu s-a dovedit a fi mai uşor de pieptănat – probabil pentru că al ei era încleiat cu gem –, şi atunci, gata, rolurile au fost împărţite Şi nu ni s-a permis să ieşim din ele Până ce, într-o zi, am deschis un cufăr vechi şi am găsit înăuntru un şir de trepte Glasul lui Jack părea acum îndepărtat Nancy rămase perfect nemişcată şi tăcută, abia îndrăznind să respire Trebuia să nu o întrerupă pe Jack dacă voia să-i afle povestea Ceva din felul în care fata se încrunta la perete îi spunea că asta era singura ei şansă — Am coborât scările misterioase care, desigur, n-aveau ce să caute acolo Cine n-ar fi tentat să coboare o scară neverosimilă în fundul unui cufăr? Aveam doisprezece ani Eram curioase din fire, şi supărate pe părinţi, şi una pe cealaltă Jack se opri şi-şi legă papionul cu mişcări smucite şi furioase Am coborât, şi în fundul cufărului am dat de o uşă, iar pe ea era un afiş Cu două cuvinte, fii sigur Sigur de ce? Aveam doar doisprezece ani şi nu era cu putinţă să fim sigure de nimic Am deschis uşa şi am trecut de cealaltă parte a ei Am ajuns la o baltă care părea să se întindă la nesfârşit, între munţi şi marea agitată Şi cerul, ce mai cer! Niciodată nu mai văzusem aşa de multe stele sau o lună atât de roşie! Uşa s-a trântit în urma noastră N-am fi putut să ne întoarcem, chiar dacă am fi vrut – dar nu voiam Aveam doisprezece ani Şi ne doream cu tot dinadinsul să pornim într-o aventură, chiar dacă era să plătim cu preţul vieţii — Şi aţi avut-o? Vreau să zic, aventura? întrebă Nancy — Sigur că da, răspunse Jack cu tristeţe în glas Şi nici măcar n-am murit Nu definitiv Dar totul s-a schimbat pentru noi Eu am ajuns să fiu cea deşteaptă Doctorul Bleak m-a învăţat tot ce ştia despre corpul omenesc, despre modalităţile de a recombina şi reanima ţesuturile Mi-a spus că sunt cea mai bună elevă pe care a avut-o vreodată Şi că aveam mâini incredibil de talentate, adăugă Jack, holbându-se la mâinile ei de parcă atunci le vedea pentru întâia oară Jill a luat-o într-o altă direcţie Lumea în care am fost noi era aproape feudală, împărţită în sate şi mlaştini şi protectorate, cu un stăpân sau o stăpână care domnea peste fiecare din ele Stăpânul nostru avea o vârstă seculară, sugea sângele oamenilor şi îi plăceau fetiţele – dar nu în felul în care ai putea crede! Nu într-un fel nepotrivit Până şi doctorul Bleak era un copil pentru el, şi Stăpânul nu privea copiii aşa Avea însă nevoie de sânge pentru a putea trăi I-a făcut lui Jill o mulţime de promisiuni, i-a spus că ar putea deveni într-o zi fiica lui şi că ar putea domni alături de el Presupun că de aceea a considerat că e important să ni se acorde toată atenţia Atunci când sătenii s-au răsculat şi au vrut să ia cu asalt castelul, el a trimis-o pe Jill să se ascundă cu mine în laborator Doctorul Bleak a zis ăăă, a zis că era prea periculos pentru noi să rămânem acolo, şi a deschis o poartă Niciuna din noi nu voia să plece, însă eu am înţeles că era necesar Am promis că, indiferent ce se va întâmpla, voi rămâne fidelă idealului meu de a deveni om de ştiinţă şi că într-o zi voi găsi o cale să mă întorc la el Cât despre Jill – doctorul Bleak a fost nevoit să o sedeze înainte să trecem înapoi în lumea aceasta Ne-am trezit în cufărul acela vechi, cu capacul pe jumătate închis şi scările dispărute Şi de atunci am tot încercat să găsesc formula pentru a redeschide drumul care să ne ducă înapoi — Oh, şopti Nancy Jack zâmbi din nou strâmb — Când petreci cinci ani ca ucenică la un om de ştiinţă nebun, perspectiva ta asupra lumii se schimbă Kade urăşte faptul că a fost nevoit să treacă de două ori prin etapa pubertăţii – crede c-a fost o chestie nedreaptă, şi presupun că din punctul lui de vedere aşa a şi fost Disforia de gen este o formă de tortură Eu însă regret că nu mi s-a oferit aceeaşi oportunitate Noi două aveam doisprezece ani când am intrat în cufăr Iar când am ieşit, aveam şaptesprezece Poate că am fi reuşit să ne adaptăm la lumea această stupidă, pitorească şi îngustă la minte, dacă ne-am fi trezit dintr-un vis comun pentru a fi aruncate direct într-o clasă de gimnaziu În schimb, după ce am coborât împleticit scările, ne-am pomenit acasă în sufragerie exact atunci când părinţii luau cina cu fratele nostru de patru ani, căruia i se spusese că noi muriserăm Nu că eram date dispărute Fiindcă asta ar fi fost ceva supărător Şi Doamne fereşte să-i supărăm noi cu ceva! — De când aţi ajuns aici? întrebă Nancy — De aproape un an, răspunse Jack Scumpii noştri părinţi ne-au urcat într-un autobuz şi ne-au expediat la internatul ăsta la o lună după ce ne întorseserăm acasă Nu suportau să stăm sub acelaşi acoperiş cu preţiosul lor fiu, care nu bătea câmpii despre un fulger care se furişase din văzduh şi lovise un cadavru frumos, trimiţându-l înapoi în lumea celor vii, adăugă Jack cu ochi umezi şi visători Acolo unde am fost, regulile erau diferite Totul se învârtea în jurul ştiinţelor, ştiinţe magice Nu era vorba de lucruri care puteau fi făcute, ci care trebuiau făcute Întrebarea era dacă lucrul acela trebuia făcut, şi răspunsul era întotdeauna da Se auzi un ciocănit Nancy şi Jack se întoarseră în acelaşi timp şi îl văzură pe Kade, care îşi vârâse capul pe uşă — Mulţimea aproape că s-a împrăştiat, dar trebuie să-ţi pun întrebarea asta, Jack: tu ai omorât-o pe Sumi? — Nu mă supăr că mă bănuieşti, ci pentru că mă crezi capabilă să ucid pentru o pereche de mâini, răspunse Jack Pufni dispreţuitor din nas şi-şi îndreptă spatele Adoptă brusc o postură imperială şi Nancy îşi dădu seama că în mare parte atitudinea de superioritate a lui Jack era doar de faţadă, un mod de a ţine lumea la distanţă — Dacă eu aş fi fost cea care a ucis-o pe Sumi, nu ar fi existat niciun cadavru, continuă Jack Aş fi folosit judicios fiecare părticică din el şi oamenii s-ar fi întrebat ani la rând dacă Sumi reuşise cumva să deschidă poarta care să o ducă înapoi în Ţara Bomboanelor Dar, din păcate, nu eu am ucis-o — Sumi îi zicea Tărâmul Dulciurilor, nu Ţara Bomboanelor, dar înţeleg ce vrei să spui Kade păşi înăuntru Seraphina şi Loriel au dus-o pe Jill într-un loc liniştit, ca să aştepte până ce lucrurile se mai liniştesc Ni s-a spus să mergem fiecare în camera lui şi să rămânem acolo până ce Eleanor ia legătura cu poliţia Nancy se crispă — Ce o să se întâmple cu noi? întrebă ea N-o să ne dea afară din şcoală, nu-i aşa? Nu, nu putea să se întoarcă acasă Părinţii o iubeau, fără îndoială, dar cu genul acela de dragoste care îi umplea valiza cu culori şi încerca s-o cupleze cu diverşi băieţi din oraş O dragoste care îi făcea să-şi dorească să o repare şi să refuze să vadă că nimic nu era în neregulă cu ea — Eleanor e aici de mult timp, zise Kade, închizând uşa Sumi era pupila ei, asta înseamnă că părinţii ei nu mai sunt Iar autorităţile locale ştiu care-i treaba şi vor face tot posibilul ca şcoala să nu fie închisă — Ar fi fost mai bine ca Eleanor să nu fi apelat deloc la poliţie, pufni Jack O moarte neraportată nu e decât o dispariţie în haine de duminică — Uite, vezi, din cauza unor afirmaţii de genul ăsta nu ţi-ai făcut mulţi prieteni, zise Kade — Dar Sumi se număra printre ei, replică Jack Se răsuci pentru a arunca o privire spre partea din dormitor ocupată de Sumi Din moment ce nu are rude, ce se va întâmpla cu hainele ei? — În mansardă există un spaţiu de depozitare, o lămuri Kade — Bun, atunci o să le împachetăm în cutii, declară Nancy pe un ton ferm Unde putem găsi nişte cutii? — La subsol, zise Jack — Vin cu tine, interveni Kade Nancy, tu rămâi aici Dacă întreabă cineva de noi, spune-le că revenim imediat — În regulă, spuse Nancy, rămânând nemişcată în timp ce cei doi se îndepărtau Nu avea nimic altceva de făcut decât să aştepte Nemişcarea însemna pace, o serenitate imposibil de găsit altundeva în această lume violentă, rapidă şi adesea oribilă Închise ochii şi lăsă respiraţia să-i coboare până în degetele picioarelor şi nemişcarea să devină singurul lucru care conta Imagini fulgerătoare cu Sumi îi treceau prin minte şi îi întrerupeau concentrarea, şi numai cu greu îşi împiedică genunchii să tremure şi degetele de la mâini să zvâcnească Se sili să alunge imaginile şi continuă să respire în căutarea serenităţii Nu-şi dădu seama când se întorseseră ceilalţi decât atunci când Kade trânti uşa de perete şi declară: — Gata, suntem pregătiţi să împachetăm lumea în cutii Nancy deschise ochii şi se răsuci spre el mustăcind: — Bine Hai să ne apucăm de treabă, zise ea Lucrurile lui Sumi erau la fel de încurcate şi de haotice ca posesoarea lor Nu era nicio noimă în felul în care zăceau grămadă în jurul patului şi al comodei Câteva cărţi despre prepararea dulciurilor erau legate vraf cu o pereche de sutiene sport Un buchet de trandafiri făcut din cărţi de joc fusese împins sub pat, lângă o rochie albastră cu volănaşe care nu părea genul pe care Sumi să-l fi purtat vreodată şi un sendviş cu friptură de vită cu termenul de garanţie expirat de circa o lună Jack, care îşi trăsese o pereche de mănuşi pe mâini înainte de a se apuca de muncă, se descotorosi fără să se plângă de toate materialele murdare sau suspecte din punct de vedere biologic; din câte se părea, senzaţia de greaţă se extindea la ea numai la nivelul pielii dezgolite Kade sortă hainele, împăturindu-le cu grijă înainte de a le aşeza în cutii Nancy era sigură că hainele aveau să ajungă în imensul dulap comun N-avea nimic împotrivă Pe Sumi nu o deranja să-şi împrumute lucrurile Şi din moment ce nu o deranjase cât timp fusese în viaţă, cu siguranţă nu avea să obiecteze după moarte Nancy fu însărcinată să se ocupe de restul lucrurilor, care nu erau nici de aruncat, nici de îmbrăcat Scoase de sub pat cutii cu hârtie de origami şi aţe de brodat – Sumi fusese dintotdeauna foarte îndemânatică –, pe care le împinse deoparte şi-şi continuă căutările Mâinile ei cercetătoare dădură peste o cutie de pantofi O trase spre ea, se aşeză şi deschise capacul Pe podea se împrăştiară fotografii În unele, Sumi apărea aşa cum arătase în scurta perioadă când Nancy o cunoscuse, cu codiţe de cal ciufulite şi îmbrăcată cu haine neasortate Altele înfăţişau o fată solemnă, cu ochi trişti, în uniformă şcolară, uneori ţinând o vioară în mână, alteori cu mâinile goale Imaginile statice dovedeau în sine că Sumi fusese genul de fată care înţelegea virtuţile statutului de persoană ignorată, de statuie, dar nu fiindcă ar fi ales varianta nemişcării, aşa cum procedase Nancy, ci pentru că statutul îi fusese impus, până ce, într-o zi, descoperise o poartă care o putea conduce către o lume unde rugăciunea de a fi fericită avea să-i fie ascultată Nancy îşi dădu seama că nepoata lui Sumi nu avea să viziteze niciodată mormântul cultivatorului de porumb dulce, şi fu nevoie de toată stăpânirea ei de sine pentru a nu deplânge pierderea aceasta iremediabilă Chiar dacă Sumi avea să ajungă în Galeriile Morţilor şi urma să fie fericită acolo, tot ceea ce ar fi putut ea face printre cei vii nu mai era acum de actualitate, devenind imposibil în clipa când inima i se oprise Moartea era un lucru preţios Dar asta nu schimba faptul că viaţa era limitată — Biata copilă! Kade se aplecă şi luă fotografia dintre degetele nemişcate ale lui Nancy O privi un moment, apoi o strecură în cămaşă — Hai să scoatem lucrurile de-aici N-ar trebui să te uiţi la poza unei fete moarte — Mulţumesc! spuse Nancy cu mai multă sinceritate decât şi-ar fi închipuit că posedă înainte de a vedea poza Sumi nu mai era, şi asta era ceva nedrept Mobilizându-se, cei trei reuşiră să transfere toate lucrurile lui Sumi în mansardă în mai puţin de o oră Aşezară cutiile pe rafturi nefolosite şi în colţuri prăfuite, mai numeroase decât s-ar fi putut crede la prima vedere Când terminară, Jack îşi scoase mănuşile şi începu să-şi şteargă cu meticulozitate fiecare deget în parte cu o batistă curată Kade extrase poza lui Sumi din cămaşă şi o postă la avizier, lângă o alta în care fata era înfăţişată aşa cum o cunoscuse Nancy, toată un zâmbet, cu ochi strălucitori, dar cu mâinile uşor neclare, ca şi cum fusese fotografiată în mişcare — Dacă n-ai nimic împotrivă, în noaptea asta aş vrea să rămân cu tine, zise Kade Nu ştiu dacă vei fi în siguranţă singură în dormitor — Eu, una, n-o să rămân cu tine peste noapte, fie că vrei, fie că nu, spuse Jack În camera ta bate soarele şi Jill umblă de obicei prin somn atunci când nu sunt cu ea — N-ar fi trebuit să o laşi singură acum, o certă Kade Ar trebui să fii mai atentă, OK? Multă lume caută pe cineva pe care să dea vina, iar tu eşti cel mai bun ţap ispăşitor din şcoală — Întotdeauna mi-am dorit să fiu cea mai bună la ceva, declară Jack filosofic — Grozav! exclamă Kade Acum, hai să ne grăbim să mergem la ore înainte ca Lundy să ne ţină o predică despre punctualitate Ieşiră în şir din mansardă Nancy aruncă o privire în spate, spre avizierul unde fusese afişată poza lui Sumi, atât de liniştită, de nemişcată Apoi stinse lumina şi închise uşa în urma ei Orele de curs, anulate dimineaţă, fură reluate după prânz Poate că era o decizie luată în pripă, dar ce altceva se putea face cu o şcoală întreagă cu elevi tulburaţi şi încordaţi? Rutina avea să-i împiedice să umble de colo-colo şi să se sperie reciproc când dădeau unii de alţii Chiar şi aşa, rutina impusă nu alungă încordarea Temele fură date uitării, întrebările scrise cu creta pe tablă rămaseră fără răspuns şi până şi profesorii dădeau impresia că ar fi vrut să se afle oriunde în altă parte Întoarcerea la normalitate după moartea cuiva nu e niciodată uşoară Şi e cu atât mai dificilă când acel cineva a sfârşit ucis cu brutalitate Cina fu presărată cu momente şi mai rele Nancy stătea aşezată la masă în faţa lui Jack şi Jill când fata cu cosiţe şatene se apropie şi vărsă bolul cu supă în capul lui Jack — Ups, am alunecat, zise ea monoton Jack rămase nemişcată, într-o postură rigidă, cu supa picurându-i pe frunte şi scurgându-se peste nas Jill icni şi sări în picioare — Loriel! urlă ea, iar la auzul vocii sale toate conversaţiile din sala de mese încetară Cum ai putut? — A fost un accident, răspunse Loriel La fel de „accidental” cum s-a întâmplat când sora ta a dezmembrat porcuşorul de Guineea şi când, tot „accidental”, a ucis-o pe Sumi Până la urmă o să fie prinsă, ai să vezi Şi ca să terminăm cât mai rapid cu povestea asta, ar face bine să mărturisească — Să ştii că Loriel şi-a suflat nasul în supă înainte să o verse pe tine, îi spuse lui Jack însoţitoarea lui Loriel cu o expresie falsă de îngrijorare întipărită pe faţă M-am gândit că ar trebui să afli Jack începu să tremure Şi, pe urmă, cu supa încă picurându-i pe frunte, se sculă brusc de la masă şi se năpusti spre uşă, cu Jill alergând în urma ei O parte din elevi izbucniră în hohote de râs Ceilalţi se holbară după ea cu satisfacţie mută, dispuşi în mod evident să accepte orice pedeapsă de natură a-i face viaţa amară lui Jack Care fusese deja judecată şi găsită vinovată de juriul format din semeni Acum mai rămânea doar ca legea să-şi spună cuvântul — Sunteţi groaznice! se auzi o voce Nancy fu doar un pic surprinsă când îşi dădu seama că glasul îi aparţinea Împinse în spate scaunul, lăsând strugurii şi brânza de vaci relativ neatinse pe farfurie, şi se încruntă la cele două fete — Sunteţi oribile Mă bucur că nu am trecut prin aceeaşi poartă cu voi, pentru că nu mi-ar fi plăcut deloc să călătoresc într-o lume care nu îi învaţă pe turişti bunele maniere Acestea fiind zise, se răsuci pe călcâie şi porni cu paşi mari şi capul sus pe urmele dârelor de supă, ieşind din sala de mese şi îndreptându-se pe hol către scările ce coborau la subsol — Mergi încet şi totuşi te mişti iute Cum de poţi? întrebă Kade în clipa când o prinse din urmă în capul scărilor Observă că Nancy se uita în jos, spre întunericul de la subsol Acolo locuiesc gemenele Addams, continuă el Un timp au dormit în camera ta, asta până ce băiatul care stătea la subsol a absolvit şcoala şi a plecat — El călătorise în aceeaşi lume ca surorile? — Nu, vizitase o rasă de boschetari Presupun că la un moment dat şi-a dat seama că îi plac soarele şi scăldatul şi a renunţat la ideea de a se întoarce acolo — Oh Nancy coborî şovăitor o treaptă Crezi că Jack o să fie bine? — Lui Jack nu-i place să fie murdară Ele două au propria baie O să vezi, o s-apară curată lună şi în cea mai bună formă a ei uşor morbidă la terapia de grup, zise Kade, clătinând din cap Nu pot decât să sper că mai rău de-atât nu va fi Jack va trece uşor peste faza cu supa A fost ucenica unui savant nebun; pentru ea, furia localnicilor face parte din rutina oricărei zile de lucru Însă dacă oamenii vor deveni violenţi, va răspunde cu aceeaşi monedă, şi asta nu va face decât să le confirme acuzaţiile — Groaznic, comentă Nancy Am fost de acord ca părinţii să mă trimită aici pentru că domnişoara West a spus că înţelege ce mi s-a întâmplat şi că mă poate ajuta să mă împac cu situaţia — Şi pentru că ai sperat că, dacă vei pricepe ce s-a petrecut, vei putea să te întorci în lumea ta Nancy tăcu Kade scoase un hohot de râs trist — Hei, e în regulă, n-ai de ce să te superi Te înţeleg Cei mai mulţi dintre noi am venit aici pentru că vrem să fim în stare să ne deschidem porţile lumilor după bunul nostru plac Cel puţin la sosire asta ne dorim Uneori, dorinţa dispare Alteori, uşa se deschide din nou Sau ajungem să învăţăm cum e să fii un exilat în propria ţară — Dar dacă nu putem învăţa asta? întrebă Nancy Atunci ce facem? Kade rămase mult timp tăcut Apoi ridică din umeri şi spuse: — Poate că deschidem şcoli pentru cei care încă mai posedă ceea ce ne dorim noi cel mai mult Speranţă — Sumi zicea că „speranţa” e un cuvânt rău — Şi avea dreptate Acum haide să ne grăbim să mergem la terapia de grup, ca să nu dăm de belea Străbătură în linişte holurile fără a vedea vreo mişcare în încăperile pe lângă care treceau Ideea că statul împreună era singura modalitate de a fi în siguranţă părea să fi pus stăpânire pe elevi cu o viteză nefirească Nancy se pomeni făcând eforturi pentru a ţine pasul cu ritmul mai alert al lui Kade Era un gest lipsit de bună-cuviinţă, care i-ar fi atras mustrări aca în Lumea de Dincolo Aici însă era ceva necesar şi chiar încurajat, şi nu exista niciun motiv pentru a te simţi ruşinat Încercă să-şi repete asta în minte în timp ce intră, alături de Kade, în sala unde se ţinea terapia de grup Toată lumea se întoarse pentru a se holba la ei Iar Loriel râse batjocoritor — N-aţi putut s-o scoateţi pe micuţa ucigaşă din bârlogul ei? — Ajunge, domnişoară Youngers! rosti Lundy pe un ton tăios Am stabilit cu toţii că este cazul să nu mai facem speculaţii cu privire la persoana care a omorât-o pe Sumi Acum se vorbeşte despre ea cu numele mic, nu cu titlul şi numele de familie, îşi zise Nancy Asta nu e drept Morţii au dreptul la mai multă, nu mai puţină demnitate decât atunci când erau în viaţă Demnitatea este singurul lucru care le-a mai rămas Nu rosti însă nimic cu voce tare Se mărgini să îşi croiască drum către un scaun liber şi să se aşeze Se simţi răsplătită când Kade ocupă scaunul de lângă ea Loriel o privi cu şi mai mare ură Din câte se părea, Nancy nu era singura fată care îl considera pe Kade un băiat frumos, deşi putea pune pariu că era singura care aprecia această frumuseţe mai degrabă din punct de vedere estetic decât romantic — Tu ai stabilit, o corectă Loriel pe Lundy Noi, ceilalţi, suntem înspăimântaţi Cine a putut fi în stare de o asemenea crimă? Cine a mutilat-o după aceea? E dezgustător! Avem dreptul să vrem să ştim ce se petrece şi cum să ne păzim — Având în vedere mizeria din jur, am motive întemeiate să cred că Sumi a sângerat din cauza rănilor; cadavrele nu sângerează atât de tare, spuse Jack Toţi elevii întoarseră capetele spre surorile gemene care îşi făcură apariţia proaspăt spălate şi îmbrăcate cu haine curate Jack arăta mai mult ca oricând ca o profesoară de modă veche, într-o vestă de tweed care acoperea o bluză albă cu mânecă lungă, încheiată cu nasturi la încheieturile mâinii Jill purta o rochie de culoare crem, care, după părerea lui Nancy, aducea mai mult a cămaşă de noapte decât a ţinută potrivită pentru ora de terapie de grup — Cea sau cel care a ucis-o nu era om de ştiinţă, adăugă Jack — Ce vrei să spui? întrebă unul din puţinii băieţi din şcoală, un hispanic înalt care răsucea între degete o bucată lungă de lemn sculptat ce aducea cu un cubitus Privindu-l, Nancy simţi o legătură ciudată cu el Poate că băiatul fusese într-un loc asemănător cu Lumea ei de Dincolo, un loc plin de umbre şi secrete, dar sigur Poate că dacă se ducea la el să-i vorbească despre nemişcare şi respect faţă de morţi, băiatul avea să o înţeleagă Dar nu acum era momentul Jack răspunse întrebării pufnind dispreţuitor şi cu vorbe rostite prea calm: — Am văzut şi eu cadavrul, ca voi toţi Ştiu că unii dintre voi sunteţi convinşi că mă fac responsabilă de moartea lui Sumi Mai ştiu că cei care mă consideră vinovată vor refuza probabil să creadă altceva Gândiţi-vă însă la ceea ce ştiţi despre mine Dacă aş fi decis să mă apuc să îmi ucid colegii, credeţi că aş fi lăsat un cadavru în urma mea? Băiatul cu osul cubitus ridică din sprâncene — E un argument valabil, zise el — Faptul că ne-a oferit un argument valabil nu exclude posibilitatea să fie o ucigaşă, ripostă Loriel, însă avântul i se mai domolise Acuzaţiile ei nu cântăreau prea mult puse în faţa realităţii, şi în afara speculaţiilor nu avea cu ce să pluseze Îşi încrucişă braţele la piept şi se făcu mică pe scaun — O să stau cu ochii pe ea, adăugă — Bun, declară Lundy Pentru moment ar fi bine să stăm cu toţii cu ochii pe ceilalţi Nu ştim cine a ucis-o pe Sumi Eleanor a luat legătura cu autorităţile şi, curând, vom afla probabil mai multe, dar între timp ar trebui să fim cu toţii vigilenţi Nimeni nu ar trebui să se deplaseze nicăieri singur Da, domnişoară Youngers Atenţia elevilor se îndreptă din nou către Loriel, care îşi coborî mâna — Dacă vreunul dintre noi îşi găseşte poarta de trecere în lumea lui înainte ca ucigaşul să fie găsit? întrebă ea Nu pot să iau pe cineva cu mine doar pentru că nu mă pot deplasa nicăieri neînsoţită şi nu sunt de acord să ratez ocazia Nu sunt deloc de acord — Cred că putem să ne învoim cu toţii că persoana care îşi găseşte poarta în timp ce se află cu cineva va trece dincolo, iar cea care o însoţeşte va rămâne aici şi-şi va găsi un alt însoţitor, rosti Lundy deliberat răspicat Nancy observă cu surprindere că Lundy credea că niciunul din ei nu avea să-şi găsească poarta În orice caz, nu curând; sau poate niciodată Lundy nu avea asemenea aşteptări, era clar din tonul cu care vorbea şi din alegerea cuvintelor Şi poate că asta avea sens într-un fel Fiindcă, indiferent de ceea ce avea să se întâmple mai departe, porţile lui Lundy erau închise Lundy trebuia să se împace cu ideea că aceasta era lumea în care avea să moară — Încercaţi să vă grupaţi câte trei, sugeră băiatul cu osul Şi dacă asta nu merge, încercaţi să nu vă găsiţi poarta Unii elevi izbucniră în râs Alţii păreau supăraţi Loriel se număra printre aceştia din urmă — Povesteşte-ne despre poarta de intrare în lumea ta, domnişoară Youngers, o îndemnă Lundy — Aproape c-am ratat-o, spuse Loriel pe un ton distant Era tare mică uşa aceea perfectă, sculptată în pragul de sus de pe verandă, sub bec Ca o uşiţă pentru molii Am fost curioasă să văd ce este, aşa că m-am apropiat foarte mult şi am ciocănit în ea cu vârful degetului mic Totul în jur s-a învolburat într-un mod cât se poate de straniu, iar în clipa următoare m-am trezit dincolo de uşă, într-un hol, cu ochii holbaţi la o verandă incredibil de uriaşă N-am trecut de bunăvoie dincolo de portă Poarta m-a tras înăuntru, atâta de tare m-a dorit Lumea-Urzeală Povestea lui Loriel era grandioasă şi întinsă, o epopee maiestuoasă despre prinţese-păianjen şi dinastii de mici creaturi Loriel avusese dintotdeauna o privire ageră, dar, după un an petrecut în slujba acelor fiinţe minuscule, văzul i se ascuţise în asemenea măsură, încât fusese nevoită să poarte lentile din sticlă cu reflexe irizante pentru ca obiectele să nu-i mai apară atât de mărite, încât să devină insuportabil de privit Se luptase şi ieşise învingătoare, iubise şi ieşise înfrântă, până ce, într-un final, Regina Pulberii o întrebase dacă nu dorea să devină prinţesă şi să rămână acolo pentru totdeauna — I-am spus că nimic nu-mi doream mai mult pe lume, dar că înainte de a accepta trebuia să mă întorc acasă ca să-mi anunţ părinţii, fonfăi Loriel Lacrimile începuseră să-i curgă pe obraji când ajunsese cu povestea la moartea dragului ei Prinţ Viespe, şi nu dădeau semne să sece în viitorul apropiat Regina m-a avertizat că-mi va fi greu să găsesc din nou poarta Că va trebui să o caut cu mai multă îndârjire decât am căutat vreodată ceva I-am răspuns că nu e nicio problemă, că pot face asta S-a întâmplat în urmă cu aproape doi ani De atunci am căutat peste tot, dar nu mi-am găsit poarta — Unele porţi nu se deschid decât o dată, spuse Lundy Afirmaţia fu primită cu murmure aprobatoare Nancy se încruntă şi se făcu şi mai mică pe scaun I se părea o dovadă de cruzime să sapi aşa adânc în trecutul cuiva, să îl aduci tremurător la suprafaţă şi apoi să îl judeci Loriel ştia deja cu certitudine că cel mai probabil nu avea să mai treacă niciodată prin poarta ei micuţă către lumea aceea la fel de minusculă Era suficient de inteligentă pentru a-şi fi dat singură seama Ce rost avea să dai glas acestei constatări? Dacă asta era şcoala destinată celor care voiau să facă pace cu călătoriile lor pentru a şi le aminti cu plăcere, atunci celălalt campus era şi mai demn de ură — Regina mi-a spus că mă pot întoarce, se plânse Loriel Mi-a promis Şi reginele îşi respectă promisiunile Tot ce trebuie să fac este să caut Şi imediat ce voi găsi poarta, o să plec — Dar ce vor zice părinţii tăi? Sunt pregătiţi pentru această dispariţie inevitabilă? Loriel pufni din nas — Le-am povestit unde am fost – pentru mine, absenţa a durat un an, pentru ei, douăsprezece zile – şi ei au tras concluzia că am suferit o traumă şi că nu pot avea încredere în ceea ce le spun M-au trimis aici ca să mă vindec de nebunie Dar nu e nimic în neregulă cu mine Doar că am fost plecată într-o călătorie, atâta tot — Mai mult decât atât, ai fost într-o lume despre care avem deja informaţii, interveni Eleanor Stătea în pragul sălii şi pielea moale din jurul gurii şi ochilor era brăzdată de riduri noi de oboseală Arăta de parcă îmbătrânise cu un deceniu într-o singură zi — De când am deschis şcoala, cinci copii au fost atraşi în Lumea-Urzeală Doi dintre ei au găsit drumul înapoi acolo după ce s-au întors acasă Deci, după cum vedeţi, speranţa există Pentru Loriel şi pentru noi toţi Porţile noastre sunt închise, însă, dacă le căutăm cu atenţie, le putem găsi — Eleanor! o mustră Lundy, ridicându-se în picioare Ar trebui să te odihneşti — M-am odihnit cât pentru o viaţă şi am doar o viaţă pentru ceea ce mi-a rămas de făcut, spuse Eleanor Se îndepărtă de uşă Câţiva elevi săriră să o ajute să ajungă la un scaun gol Le zâmbi şi-i mângâie pe obraji — Sunteţi cu toţii nişte copii buni – da, şi tu, Lundy Pentru mine sunteţi cu toţii nişte copii, iar eu sunt profesoara voastră şi singurul om de pe această lume care refuză să vă mintă Aşa că ascultaţi-mă bine, fiindcă vă văd confuzi şi supăraţi, şi numai din vina voastră Nu toţi vă veţi găsi din nou porţile Unele porţi se deschid într-adevăr o singură dată, rezultat al unei convergenţe ciudate, imposibil de anticipat sau recreat Porţile reacţionează la nevoie şi din compasiune Nu la emoţii, la înţelegerea faptului de a fi în rezonanţă cu cineva Există un motiv pentru care voi toţi aţi ajuns în lumi care vi s-au potrivit ca o mănuşă Imaginaţi-vă pentru o clipă cum ar fi fost dacă aţi fi căzut în schimb în lumea descrisă de unul din colegi Nancy aruncă o privire în direcţia lui Jack şi Jill, încercând să îşi închipuie cum ar fi fost viaţa ei dacă ar fi găsit poarta către lumea lor, şi nu a ei Mlaştinile despre care îi povestiseră gemenele nu păreau dornice de nemişcare, ci numai de supunere şi sânge, lucruri care ei nu îi conveneau În jurul său, elevii schimbau între ei priviri la fel de agitate, evaluând celelalte lumi şi ajungând la concluzii la fel de neplăcute — Sumi avea Absurditatea în inimă, aşa că o poartă s-a deschis spre o lume în care putea să o poarte cu mândrie, şi nu s-o ţină ascunsă Asta e ceea ce s-a întâmplat A fost vorba despre găsirea unui loc unde s-a putut simţi liberă Şi asta este şi povestea voastră, a tuturor Eleanor îşi înălţă bărbia Ochii îi erau limpezi — Aţi găsit libertatea, chiar şi numai pentru o clipă, şi atunci când aţi pierdut-o aţi venit aici, în speranţa de a o regăsi Şi eu sper acelaşi lucru, pentru fiecare din voi Vreau să inventez scuze către părinţii voştri atunci când veţi dispărea, vreau să le spun că fugarii vor încerca din nou să fugă la prima jumătate de ocazie ivită în cale Vreau să vă văd spatele aproape mai mult decât orice pe lumea asta Nu era nevoie să precizeze ce anume îşi dorea cel mai mult, căci elevii îi împărtăşeau nevoia, aceeaşi dorinţă brutală şi de neclintit: ceea ce Eleanor îşi dorea cel mai mult era o poartă, şi lucrurile care o aşteptau dincolo de ea Însă, spre deosebire de restul celor ce se găseau în încăpere, ea ştia unde se afla poarta ei Atâta doar că poarta era închisă pentru moment, până când Eleanor avea să găsească drumul înapoi spre copilărie Băiatul cu osul ridică mâna — Eleanor? — Da, Christopher? — De ce poarta ta a rămas pe loc, în timp ce porţile noastre au dispărut toate? Băiatul îşi muşcă buza înainte de a adăuga: Pare nedrept Ar fi trebuit ca toţi să putem să ne întoarcem — Porţile stabile, precum cea a domnişoarei West, sunt mai puţin uzuale decât cele temporare, explică Lundy, revenită pe un teren mult mai familiar Cei mai mulţi copii care trec prin ele nu se întorc, fie la prima lor călătorie, fie după o scurtă revenire în lumea lor originală Aşa că, în ciuda faptului că avem informaţii cu privire la câteva astfel de porţi, şansele de a găsi o poartă stabilă care să rezoneze cu poveştile de care aveţi voi nevoie sunt foarte mici — Dar cum rămâne atunci cu Narnia? întrebă Christopher În cărţile acelea, copiii intrau în Narnia prin tot felul de porţi diferite şi se întorceau întotdeauna la marele leu vorbitor — Asta fiindcă Narnia este de fapt o alegorie creştină cu pretenţii de serie fantasy, prostule, îl admonestă unul din ceilalţi băieţi C S Lewis nu a trecut niciodată prin porţile pe care le-a descris Nu ştia cum funcţionează ele A vrut să spună o poveste, a auzit probabil de copii ca noi şi a născocit o tâmpenie Asta fac scriitorii Născocesc tâmpenii şi cititorii îi fac celebri În timp ce noi spunem adevărul, iar părinţii ne aruncă în azilul ăsta de nebuni — În şcoala asta nu folosim astfel de termeni! îl corectă Eleanor pe un ton de oţel Ăsta nu e un azil, iar voi nu sunteţi nebuni Şi chiar dacă aţi fi, ce importanţă are? Lumea aceasta este nemiloasă şi crudă cu cei pe care îi cataloghează ca fiind ieşiţi chiar şi numai un pic din tipare Dacă e ca cineva să fie bun, înţelegător, tolerant şi iubitor faţă de camarazii săi proscrişi, voi sunteţi aceia Voi toţi Voi sunteţi paznicii secretelor universului, sunteţi iubiţi de lumile la care cei mai mulţi oameni nici nu visează, şi cu atât mai puţin le văd Nu vă daţi seama că sunteţi datori faţă de voi înşivă să fiţi buni? Să aveţi grijă unul de celălalt? Nimeni din afara acestei încăperi nu va înţelege vreodată prin ce-aţi trecut mai bine decât cei care vă înconjoară acum Lumea în care ne aflăm acum nu este casa voastră Ştiu asta mai bine ca oricine Este însă o staţie de oprire în drumul vostru, e sanctuarul vostru, şi vă cer să îi trataţi pe cei din jur cu tot respectul Ambii băieţi păliră sub privirea ei încruntată Christopher se uită ruşinat în jos Celălalt băiat murmură „Scuze!” — E în regulă Este târziu şi suntem obosiţi cu toţii Eleanor se ridică în picioare Şi acum mergeţi la culcare şi încercaţi să dormiţi Ştiu că nu vă va fi uşor Nancy, ce-ai zice dacă ? — Am stabilit deja că-n noaptea asta o să rămân la ea în dormitor, interveni Kade Un val de uşurare o cuprinse pe Nancy Se temuse că avea să fie nevoită să se culce într-un alt dormitor, şi deşi nu se afla în şcoală de mult timp, se ataşase deja de patul ei, care devenise pentru ea un loc familiar Eleanor îl privi gânditoare pe Kade — Eşti sigur? Voiam să-i propun lui Nancy să doarmă în cameră cu cineva de pe holul ei, iar pe tine să te sfătuiesc să îţi încui uşa Nu e un deranj prea mare pentru tine? — Nu M-am oferit voluntar, răspunse Kade cu un zâmbet scurt, scânteietor Îmi place de Nancy şi, în plus, a fost prietenă cu Sumi Mă gândesc că i-ar prinde bine ceva stabilitate, aşa că deranjul nu are nicio importanţă pentru mine Vreau s-o ajut Asta e casa mea, adăugă el, rotindu-şi încet privirea prin încăpere Casa mea pentru totdeauna Luna trecută am împlinit optsprezece ani, părinţii nu mă vor şi Prisma nu ar accepta să mă întorc, chiar dacă aş vrea E, prin urmare, important pentru mine ca noi toţi să avem grijă de locul ăsta, care ne-a găzduit cu generozitate din prima zi când am ajuns aici — Mergeţi la culcare, dragii mei, zise Eleanor Veţi vedea, mâine va fi mai bine * Cadavrul stătea întins în curtea din faţă a şcolii, acoperit de o poleială subţire de rouă şi cu capul răsucit în sus spre cerul nepăsător Morţii păstrează abilitatea de a vedea, după cum Nancy s-ar fi grăbit să sublinieze, în caz că ar fi fost întrebată, însă trupul acesta nu vedea nimic, căci nu mai avea ochi, ci numai găuri negre cu margini sângerii în locul lor Braţele îi erau încrucişate frumos peste piept, iar ochelarii stăteau strânşi bine între degetele care începuseră să se răcească Loriel Youngers nu avea să-şi mai găsească niciodată poarta (care o aşteptase în tot acest timp, pitită într-un colţ al dormitorului ei de acasă, înaltă de un centimetru şi un pic şi fixată în acel loc cu ajutorul celei mai complicate vrăjitorii concepute vreodată de Regina Pulberii, mama ei adoptivă; avea să rămână acolo încă şase luni înainte ca farmecele să fie dezlegate şi regina să se refugieze în odăile sale pentru un an de doliu) Loriel nu urma să se bucure de o altă aventură grandioasă sau să salveze o altă lume Rolul ei se încheiase Zăcea acolo, inertă, în timp ce soarele se înălţa pe cer şi stelele se stingeau O cioară ateriză pe iarba de lângă piciorul ei şi o studie prudentă Când văzu că nu mişcă, sări pe genunchiul fetei, aşteptând să se deschidă capcana Când corpul continuă să rămână în aceeaşi poziţie, pasărea se lansă în aer şi parcurse în zbor distanţa scurtă care o despărţea de capul fetei, unde îşi îngropă rapid ciocul în gaura însângerată care fusese ochiul stâng al lui Loriel Angela – fata cu porcuşorul de Guineea disecat şi cu tenişii fermecaţi care o ajutaseră cândva să alerge pe curcubeie – tocmai ieşea pe verandă, ştergându-se somnoroasă la ochi Avea de gând să-şi certe colega de cameră, care se strecurase afară, când li se spusese cât se poate de clar să nu se deplaseze singuri Uneori, Loriel nu-şi putea ţine ochii închişi suficient de mult timp pentru a adormi, şi atunci obişnuia să bântuie prin campus în căutarea porţii ei Era adesea găsită moţăind pe peluză Şi de aceea, la început, mintea Angelei refuză să înregistreze corpul nemişcat al lui Loriel ca pe ceva ieşit din comun Dar pe urmă cioara îşi scoase ciocul plin de sânge din orbita ochiului şi croncăni la Angela, protestând vehement faţă de întreruperea micului ei dejun Ţipătul scos de Angela o alungă pe cioară, care se îndepărtă fluturând din aripi spre cerul dimineţii Dar nu o trezi pe Loriel Toţi elevii se adunaseră în sala de mese, majoritatea sculaţi din paturi fie de ţipetele Angelei, fie de bătăile în uşi ale personalului şcolii Nancy se trezise când Kade o prinsese de umăr şi o scuturase, aplecându-se atât de mult spre ea, încât Nancy îi zărise filigranul delicat al liniilor din irisuri Se smucise din strânsoare, roşind şi strângând cearşaful în jurul corpului Kade izbucnise în râs şi-şi întorsese spatele, ca un adevărat gentleman, lăsând-o să se ridice din pat şi să se îmbrace Acum, aşezată la masă, cu o farfurie de ouă jumări care se răceau în faţă, Nancy se agăţă de amintirea acelui râset Presimţea că nimeni de la şcoală nu avea să mai râdă ceva vreme Poate niciodată — În dimineaţa aceasta, Loriel Youngers a fost găsită moartă pe peluză, spuse Lundy, stând dreaptă ca parul în faţa lor, cu braţele încrucişate la piept Arăta ca o păpuşă de porţelan gata să se spargă Trebuie să vă spun că m-am opus ideii de a vă oferi alte amănunte Consider că detaliile morbide nu sunt făcute pentru urechile tinerilor Dar asta este şcoala domnişoarei West, iar ea e de părere că împărtăşirea informaţiilor vă va face să luaţi mai în serios cererea sa de a nu umbla singuri pe proprietate Domnişoara Youngers a fost găsită fără ochi Care îi fuseseră scoşi La început am crezut că un animal de pradă se face vinovat, însă la o examinare mai atentă am descoperit că fuseseră îndepărtaţi cu ajutorul unui obiect ascuţit Nimeni nu întrebă ce fel de obiect ascuţit Nici măcar Jack, cu toate că Nancy o observă cum trepidează încercând să se abţină Prin contrast, Jill părea complet senină şi se număra printre puţinii elevi care chiar mâncau Cei câţiva ani petrecuţi într-un film horror o desensibilizaseră probabil — Spre deosebire de Sumi, părinţii lui Loriel erau şi acum implicaţi în educarea fiicei lor şi deocamdată noi nu am luat legătura cu autorităţile Glasul lui Lundy se frânse Eleanor se află la ea în odaie şi va decide ce e de făcut Vă rog să terminaţi de mâncat şi să vă întoarceţi în camerele voastre Nu ieşiţi de acolo, nici măcar ca să mergeţi la toaletă Şcoala noastră nu mai e un loc sigur Lundy se răsuci pe călcâie şi, fără să aştepte comentarii, se îndreptă grăbită spre ieşire După plecarea ei, Jack se încruntă şi dădu glas, în sfârşit, uneia dintre întrebările care o rodeau — Eleanor ne-a spus aseară că abia aşteaptă să îi mintă pe părinţii noştri în legătură cu ce ni s-a întâmplat De ce nu o face dispărută pe Loriel şi nu-i minte pe tatăl şi mama ei? — Nu toată lumea îmbrăţişează cu atâta entuziasm ca tine ideea de a se debarasa de morţi, răspunse Angela printre lacrimi Nu se oprise din plâns de când găsise trupul lui Loriel Şi nu părea dispusă să se oprească vreodată — Nu-i o întrebare rea, spuse Christopher, pipăind osul cubitus Pentru prima oară, Nancy se întrebă dacă osul era real, şi nu din lemn, aşa cum bănuise ea iniţial — Domnişoara West a pus deja la punct un sistem prin care să pară că am fugit de la şcoală, când, de fapt, ne întoarcem în lumile noastre Atunci, de ce nu vrea să îi mintă pe părinţii lui Loriel? Oricum, pentru ei, ea este pierdută O minciună ar însemna că putem rămânem aici, în loc să ne întoarcem „A se întoarce” avea în şcoală două înţelesuri diferite, în funcţie de felul în care expresia era rostită Era cel mai bun lucru de pe lume Şi totodată cel mai rău lucru care i se putea întâmpla cuiva Însemna întoarcerea într-un loc care te înţelegea atât de bine, încât spărsese barierele realităţii pentru a ajunge la tine şi a te revendica drept bun care îi aparţinea în exclusivitate; însemna şi să fii trimis la o familie care voia să te iubească, să te protejeze pentru a te menţine sănătos şi în siguranţă, dar nu te cunoştea suficient de bine pentru a face altceva decât să te rănească Dualitatea expresiei semăna cu dualitatea porţilor de intrare în alte lumi, care schimbau vieţi şi în acelaşi timp le distrugeau, ambele cu o simplă invitaţie: Vino aici să vezi cu propriii tăi ochi — Nu vreau să stau într-un loc unde facem cadavrele să dispară, spuse Angela Nu de-asta am venit aici — Las-o mai moale! o repezi Jack Cadavrele sunt o consecinţă a vieţii Doar nu vrei să credem că atunci când alergai pe curcubeie nu ai văzut pe nimeni căzând? Cineva care cade din cer nu se poate ridica pur şi simplu pentru a merge mai departe Va muri Şi, cu excepţia cazului în care cade în locuri precum Mlaştinile, va rămâne mort pentru totdeauna Cineva se ocupă de îndepărtarea acelor cadavre O singură dată dacă ai fi alunecat, s-ar fi debarasat şi de cadavrul tău Angela se holbă la Jack cu ochi mari şi îngroziţi — Nu m-am gândit niciodată la asta, mărturisi ea Am am văzut oameni căzând Curcubeiele erau alunecoase Dacă încetineai pasul, puteai să cazi printre ele chiar dacă aveai pantofi buni — Cineva se ocupă de îndepărtarea cadavrelor, continuă Jack Ţărână eşti şi în ţărână te vei întoarce, nu aşa se zice? Dacă îi sunăm pe părinţii lui Loriel şi le spunem ce s-a întâmplat, suntem terminaţi Toţi cei sub optsprezece ani vor fi luaţi acasă de către părinţii lor iubitori Până la sfârşitul anului, jumătate din voi veţi lua medicamente antipsihotice inutile, dar hei, măcar veţi avea alături pe cineva care să vă amintească să mâncaţi atunci când vă veţi zgâi la pereţi Noi, ceilalţi, vom ajunge în stradă Fără diplome de absolvire a liceului şi fără nicio şansă de a ne adapta la lumea aceasta, care nu ne vrea înapoi — Măcar tu ai perspective, zise Christopher, învârtind din nou osul cubitus între degete Câte facultăţi te-au acceptat? — Toate la care m-am înscris, şi toate merg pe premisa că voi absolvi mai întâi liceul, răspunse Jack Şi, desigur, trebuie să mă gândesc şi la Jill Nu pot să plec în lume fără a asigura viitorul surorii mele — Pot să am singură grijă de mine, spuse Jill — Nu vei fi nevoită, interveni Eleanor Intră în încăpere cu paşi obosiţi şi aruncă o privire spre Jack şi Kade Faceţi-o să dispară, dragii mei Ascundeţi-o într-un loc în care nu aş găsi-o nici dacă aş căuta o sută de ani Vom ţine o slujbă în memoria ei O vom cinsti cum ştim mai bine Dar nu pot pune în pericol vieţile tuturor din cauza unei vieţi pierdute Deşi mai că-mi doresc Pentru că aşa nu m-aş simţi ca un monstru, ci mai degrabă ca un copil care a dansat cu vulpile sub o lună senină de octombrie Pur şi simplu nu mă simt în stare să fac asta eu însămi — Sigur că da, încuviinţă Jack şi dădu să se ridice Angela sări prima în picioare — Ea a ucis-o, şi acum îi dăm cadavrul pe mână?! ţipă ea indignată, arătând cu degetul acuzator spre Jack E o ucigaşă! Loriel a ştiut, am ştiut şi eu, şi nu pot să cred că tu nu ştii! — Ai nota zece pentru declinarea corectă a substantivului „ucigaş”, însă mă simt un pic insultată că te-ai grăbit să legi crima cu fundă înainte de a fi sigură că eu sunt cea care a comis-o, spuse Jack Ce aş putea eu să fac cu o pereche de ochi, Angela? Nu mă ocup cu ştiinţele vederii Sunt sigură de existenţa unor adaptări fascinante ale celulelor cu bastonaşe şi conuri ale lui Loriel, dar nu am aici facilităţile şi echipamentul necesare pentru a le studia Dacă aş fi vrut să o ucid ca să îi scot ochii, aş fi aşteptat zece ani ca să devin şeful diviziei de cercetare şi dezvoltare la o firmă de biotehnologie suficient de mare pentru a îngropa acuzaţiile de crimă Uciderea ei acum nu mi-e de niciun folos — Ce-ar fi să nu mai arătăm cu degetul şi să ne străduim să găsim o soluţie? Vă rog! Kade se ridică de pe scaun Avem deja un cadavru de care trebuie să ne ocupăm Nu vreau să ne trezim pe cap cu altul — Pot să ajut eu, interveni Nancy Toţi ochii se întoarseră spre ea Nancy se înroşi un pic, dar continuă: — Pot să mă asigur că tot ce vom face va fi în respectul decedatei Nu mă deranjează carnea pe care morţii o lasă în urma lor — Eşti o ciudată, spuse Christopher pe un ton aprobator Se ridică şi vârî osul în buzunar O să ajut şi eu Fata-Schelet nu m-ar ierta dacă n-aş face-o — Eu nu, interveni Jill Nu vreau să-mi distrug rochia — Mulţumesc tuturor! zise Eleanor Cursurile de dimineaţă se suspendă Ne vedem după masa de prânz Până atunci veţi avea timp să vă adunaţi — Proastă alegere a cuvintelor, comentă Jack Părea însă gânditoare, aproape melancolică, în timp ce se întoarse şi ieşi din sală, urmată de Kade şi Nancy Şirul era încheiat de Christopher, cu osul cubitus iţindu-se din buzunarul de la spate precum un deget mijlociu îndreptat în sus Uşa se trânti după ei Ieşiră împreună afară pe verandă Loriel zăcea şi acum întinsă pe iarbă, acoperită cu un cearşaf, şi singurul gând care îi trecu în clipa aceea prin minte lui Nancy fu acela că dacă crimele nu aveau să înceteze, şcoala avea să rămână cât de curând fără aşternuturi Nancy, Christopher şi Jack îşi continuară mersul Kade se opri — Îmi pare rău, zise el Nu pot Pur şi simplu nu pot N-am făcut asta niciodată Pentru că în Prismă fusese prinţesă, înainte de a se afla că era de fapt prinţ; pentru că, spre deosebire de ceilalţi, nu fusese niciodată însărcinat să se ocupe de morţi Sigur, omorâse oameni Aşa îşi dobândise titlul de Prinţ Moştenitor al Spiriduşilor Dar rolul jucat în moartea lor se oprise la tăişul sabiei — Nu face nimic, răspunse Nancy cu blândeţe, privindu-l peste umăr Morţii sunt mult mai înţelegători decât cei vii O să ne ocupăm noi de ea Tu rămâi de pază — Pot să fac asta, zise Kade uşurat Nancy, Jack şi Christopher se apropiară de cadavru Cei trei proveneau din medii cu tradiţii foarte diferite Nancy venera întreaga experienţă a morţii Pentru Christopher, pielea reprezenta ceva temporar, în timp ce oasele erau eterne şi meritau tratate ca atare Jack considera moartea o neplăcere ce putea fi depăşită, şi cadavrul o cutie a Pandorei plină de promisiuni Însă toţi trei împărtăşeau dragostea pentru cei plecaţi dintre vii, iar când ridicară trupul lui Loriel de la pământ, o făcură cu blândeţe şi compasiune — Dacă o ducem la subsol, voi prepara un amestec care să-i desprindă pielea de pe oase, zise Jack La expertizele medico-legale scheletul va părea proaspăt, dar e oricum un început — După aceea eu voi studia scheletul şi poate că voi putea afla cauza morţii, continuă Christopher pe un ton aproape timid Se aşternu tăcerea Într-un târziu, Jack întrebă şovăitoare: — Scuză-mă, dar am impresia că tocmai ne-ai mărturisit că poţi vorbi cu oasele Cum de nu ne-ai spus asta până acum? — Fiindcă am fost de faţă atunci când ai susţinut că poţi învia morţii Şi am văzut reacţia celorlalţi Îmi place să am o viaţă socială în şcoală N-aş mai putea ieşi la pizzeria din oraş dacă ceilalţi copii nu m-ar mai băga în seamă Să nu îndrăzneşti să-mi spui că tu şi sora ta aţi fi vorbit cu mine dacă v-aş fi spus Fiindcă voi două nu vorbiţi cu nimeni — Aici te-a avut, comentă Kade de pe verandă Nancy se încruntă — Dar Jack şi Jill au vorbit cu mine — Pentru că le-a obligat Sumi şi pentru că tu ai călătorit într-o lume plină de fantome, ripostă Christopher Adică într-un loc suficient de apropiat de un film horror, încât surorile să se poarte frumos cu tine Iar cu Sumi vorbeau pentru că ea nu le-a dat de ales Sumi era ca o mică tornadă Când te prindea în vârtej, n-aveai ce să faci decât să te laşi luat pe sus şi să te agăţi strâns de ea — Eu şi Jill ne ţinem departe de ceilalţi din motive întemeiate, spuse Jack pe un ton înţepat în timp ce o prindea pe Loriel mai bine de umeri Voi, ceilalţi, aţi avut în general parte de inorogi şi lunci înceţoşate Noi de mlaştini, şi dacă tropăia vreun inorog pe acolo, era probabil dintr-aceia care se hrănesc cu carne de om Am aflat repede că împărtăşirea experienţelor noastre cu ceilalţi nu făcea decât să îi îndepărteze, iar majoritatea legăturilor sociale din şcoala asta au la bază experienţe comune Cu privire la portaluri şi la ceea ce s-a întâmplat când am trecut prin ele — Eu am fost într-o ţară cu schelete fericite care dansau şi care mi-au spus că într-o zi o să mă întorc la ele şi o să mă căsătoresc cu Fata-Schelet, zise Christopher Era un tărâm foarte însorit, dar genul Día de los Muertos — Poate c-ar fi trebuit să vorbim mai demult cu tine, spuse Jack Acum, hai s-o ducem pe Loriel la subsol Cărară trupul de-a lungul părţii laterale a clădirii până ce găsiră uşile de la nivelul solului folosite pe vremuri de negustorii care livrau cărbune sau mâncare Aveau mâinile ocupate, aşa că Nancy strigă peste umăr: — Kade! Avem nevoie de ajutorul tău — Asta pot să fac, răspunse Kade Se grăbi să treacă pe lângă ei şi deschise uşile beciului, de unde răzbătu un aer răcoros şi sepulcral Ţinu uşile deschise până ce intrară ceilalţi, după care îi urmă şi le închise Se auzi un zdrang şi rămaseră aproape în beznă Nancy trăise în Galeriile Morţilor, unde intensitatea luminilor aprinse nu o depăşea pe cea a amurgului, de teamă de a nu răni ochii sensibili Christopher se deprinsese să se mişte într-o lume de schelete; niciunul din ele nu mai poseda ochi şi multe dăduseră uitării viaţa amoroasă şi nevoia constantă de lumină Cât despre Jack, ea putea desluşi lumina chiar şi pe furtună Aşa încât doar Kade se împiedică, reuşind totuşi să nu cadă în timp ce grupul cobora spre baza scărilor — Puteţi să o ţineţi o clipă fără ajutorul meu? întrebă Jack Trebuie să aprind lumina înainte ca vreunul dintre voi, bufonilor, să se împiedice şi să strice ceva valoros pe-aici — Vezi, uite încă un motiv pentru care nimănui nu-i place să discute cu tine, o mustră Christopher Eşti rea tot timpul Chiar şi atunci când n-ai motive Ce te costă să zici „vă rog”? — Vă rog, puteţi să o ţineţi fără ajutorul meu o clipă, ca să nu dăm peste cana cu acid pe care voiam să-l folosesc ca să-i dizolv carnea? întrebă Jack Îmi place ca picioarele mele să nu fie de schelet Vouă nu? — Acum, anunţă Christopher Îşi mută mâinile pe torsul lui Loriel, împletindu-le Gata, cred că am prins-o bine — Excelent! Mă întorc imediat Cadavrul crescu în greutate în braţele lui Nancy şi Christopher în clipa când Jack îi dădu drumul O auziră cum se îndepărtează cu paşi uşori pe podeaua din beton a beciului După care rosti calm: — Cred c-ar fi mai bine să închideţi ochii Se încordară, în aşteptarea unei lumini chirurgicale orbitoare În schimb, când Jack apăsă pe comutator, o scânteiere molcomă portocalie inundă încăperea, dând la iveală rafturi pline cu borcane şi ustensile de laborator, dulapuri debordând de dantele şi panglici fine şi o masă de autopsie din oţel inoxidabil Plus un singur pat Nancy scoase un mic sunet de uimire când îşi dădu seama de semnificaţia mobilierului — Dormi pe masa de autopsie? întrebă ea Jack îşi plimbă o mână pe suprafaţa netedă de metal — În laborator nu prea ai nevoie de perne şi pături, răspunse ea Jill preferă paturile cu baldachin şi saltelele Eu am învăţat să dorm pe podele din piatră Se pare că e ceva greu de uitat Când dormi într-un pat, e ca şi cum ai zăcea întins pe un nor Mă tem să nu alunec prin el şi căzătura să fie mortală Oftă şi îşi desprinse mâna de pe masa de autopsie Aşezaţi-o aici Vreau s-o studiez înainte de a o dizolva — E o chestie perversă ceea ce ai de gând să faci? întrebă Christopher în timp ce manevra cadavrul prin laborator cu ajutorul lui Nancy Pentru că dacă e vorba de o perversiune, nu sunt sigur că vreau să iau parte — Nu-mi plac cadavrele în sensul de care zici, decât dacă au fost reanimate, răspunse Jack Cadavrele sunt incapabile să-şi dea consimţământul în cunoştinţă de cauză şi, prin urmare, nu sunt cu nimic mai breze decât un vibrator — Din păcate, ceea ce spui tu are prea mult sens, comentă Christopher Împreună cu Nancy, o săltă pe Loriel pe masa de autopsie Apoi se îndepărtă Nancy rămase pe loc pentru a îndrepta membrele şi a netezi părul fetei Nu putea face nimic pentru găurile care fuseseră ochii lui Loriel – nici măcar nu le putea închide În cele din urmă se mulţumi să-i încrucişeze braţele la piept, după care se retrase Jack luă locul lăsat liber de Nancy Spre deosebire de ea, nu se lăsă impresionată de faţa distrusă a lui Loriel Se aplecă şi îi studie striaţiile din carne şi felul în care capul fusese spart şi deschis Îşi trase o pereche de mănuşi de cauciuc, întinse braţul şi răsuci cu grijă capul pe o parte, palpând craniul cu mişcări rapide şi atente Nancy şi Christopher o urmăreau îndeaproape, dar ceea ce făcea Jack nu era lipsit de respect; mai mult decât atât, părea să îi acorde lui Loriel mai mult respect decât atunci când fata era în viaţă Jack făcu o grimasă — Craniul i-a fost spart, anunţă ea Cineva a lovit-o cu putere din spate şi a doborât-o la pământ, lăsând-o dezorientată Nu ştiu cu siguranţă dacă şi-a pierdut sau nu cunoştinţa A scoate pe cineva din circulaţie este mai dificil decât s-ar crede A fost un atac fulgerător; Loriel nu a apucat să se apere sau să strige după ajutor Totuşi, nu a murit instantaneu În orbite are destul de mult sânge — Jack zise Kade cu voce joasă, speriată Nu-mi vine să cred ce spui — Hm? îşi ridică Jack capul A, nu, Kade, nu sunt clarvăzătoare Nu cred că există aşa ceva Nu pot citi gândurile şi nu pot ghici ce crezi despre mine Nu mă refer decât la modul în care au fost extraşi ochii lui Loriel — Vrei să zici îndepărtaţi? întrebă Christopher — Nu, vreau să zic extraşi, repetă Jack Pentru a fi sigură, ar trebui să deschid craniul şi nu am un ferăstrău de oase propriu-zis, aşa că ar fi o sarcină dificilă Totuşi, se pare că ochii i-au fost extraşi în întregime, împreună cu nervul optic Atacatorul nu i-a smuls din orbite aşa cum se smulg ciorchinii de struguri de pe vrejurile de viţă-de-vie A folosit un soi de lamă pentru a separa ochiul de muşchiul care îl fixează, iar după aceea — Ştii cine a făcut asta? o întrerupse Kade — Nu — Atunci, te rog, fără alte detalii Nu mai suport Jack îl privi cu o expresie solemnă, apoi zise: — Încă nu am ajuns la partea importantă — Grăbeşte-te să ajungi înainte ca noi, ceilalţi, să ne vărsăm maţele pe jos — Judecând după stricăciunile făcute craniului şi după cantitatea de sânge scurs, cred că Loriel era în viaţă atunci când i-au fost extraşi ochii, spuse Jack Afirmaţia fu primită într-o tăcere desăvârşită Până şi Nancy îşi acoperi gura cu palma — Cel sau cea care a făcut asta a îngenuncheat-o, i-a scos ochii şi a lăsat şocul să o omoare Nici măcar nu sunt convinsă că moartea a fost scopul Ci, mult mai probabil, scoaterea ochilor — Dar de ce? întrebă Christopher Jack şovăi, clătină din cap şi răspunse: — Nu ştiu Haideţi să o pregătim de înmormântare Kade se retrase în colţul cel mai îndepărtat al beciului, unde rămase în timp ce ceilalţi se apucară de treabă Nancy o dezbrăcă pe Loriel, împăturind cu grijă fiecare piesă de îmbrăcăminte înainte de a o pune deoparte Se îndoia că hainele urmau să ajungă în dulapul comun Mai degrabă aveau să fie distruse, la fel ca trupul lui Loriel, totul în numele siguranţei elevilor În acest timp, Jack şi Christopher traseră o cadă veche de baie, cu picioare în formă de labe de leu, dintr-un colţ al subsolului până în mijlocul încăperii Jack scoase dopurile de la mai multe borcane mari din sticlă şi vărsă conţinutul lor verzui spumos în cadă Kade urmări îngrozit întregul proces — De ce lasă Eleanor atâta acid pe mâna ta? întrebă el La ce îţi trebuie? N-ai ce să faci cu aşa mult acid — Şi totuşi, se pare că am, din moment ce nu e decât suficient cât să dizolv un corp omenesc, şi, întâmplător, avem aici exact un corp ce trebuie dizolvat Totul pe lume se întâmplă cu un motiv Şi Eleanor nu a „lăsat” acidul pe mâna mea L-am adunat eu singură Pentru zile negre — Cu ce te aşteptai să plouă? întrebă Christopher Cu urşi? — Nu se ştie când te loveşte norocul, răspunse Jack Scoase câteva şorţuri din plastic de pe un raft şi le înmână celorlalţi Va trebui să vă puneţi şorţurile astea pe voi şi să vă trageţi pe mâini câte o pereche de mănuşi Acidul nu este un exfoliant plăcut decât pentru cei din lumea lui Christopher Rămaşi fără cuvinte, Nancy şi Christopher se echipară cu şorţurile din plastic, mănuşile de cauciuc şi ochelarii primiţi Jack făcu la fel, şi împreună o scufundară pe Loriel în lichidul spumos verzui Kade se întoarse cu spatele Mirosul era surprinzător de plăcut, deloc deranjant, ca de lichid de curăţare cu aromă de citrice şi puţină mentă Cantitatea de bule crescu pe măsură ce corpul lui Loriel dispăru de la suprafaţă, până ce lichidul deveni complet opac, ascunzându-l vederii Jack făcu un pas în spate — O să dureze aproximativ o oră până ce trupul va fi redus la starea de schelet, spuse ea Când se va termina, voi neutraliza acidul şi voi goli cada Christopher, crezi că vei putea să-ţi faci atunci numărul? — O s-o fac să danseze pentru mine, zise Christopher în timp ce pipăia osul din buzunar Nancy observă mici striaţii pe suprafaţa lui Nu erau propriu-zis nişte găuri, dar trimiteau cu gândul la un flaut Melodiile pe care Christopher le interpreta la acel instrument nu puteau fi auzite de cei vii Ceea ce nu însemna că nu erau reale — Toate scheletele dansează pentru mine, continuă Christopher Şi e o onoare să cânt pentru ele — OK, voi doi, gesticulă Jack spre Nancy în timp ce îşi scotea mănuşile, sunteţi făcuţi unul pentru altul Dacă nu veţi reuşi să vă găsiţi porţile, ar trebui să vă căsătoriţi şi să daţi naştere următoarei generaţii de copii ciudaţi care călătoresc prin univers Christopher se înroşi Nu şi Nancy, ceea ce era o schimbare plăcută — Poate că înainte de a discuta despre planificarea familială ar trebui să ne gândim de ce mor oamenii aici, în şcoală, zise Kade pe un ton lejer În afară de asta, reţineţi că eu am cunoscut-o primul pe Nancy Aşa că am prioritate la curtat — Uneori am impresia că ai învăţat replicile de agăţat de la un om din Neanderthal, comentă Jack Îşi scoase şorţul şi îl atârnă într-un cârlig din apropiere Acum, vă rog să vă dezechipaţi Chestiile pe care le-aţi împrumutat sunt scumpe şi nu pot plasa decât trei comenzi pe ani — Eu n-am niciun cuvânt de spus? întrebă Nancy în timp ce-i aruncă lui Kade o privire amuzată Îi plăcea să flirteze Flirtul nu era periculos, flirtul era ceva plăcut; flirtul era un mod de interacţiune cu semenii fără ca ei să-şi dea seama că era o ciudată Era în stare să flirteze nonstop Ceea ce urma flirtului nu o interesa însă câtuşi de puţin — Poate mai târziu, răspunse Jack Deocamdată va trebui să ieşim de-aici Acidul va elibera gaze în timp ce îi dizolvă ţesuturile şi nu vreau să-mi umplu plămânii cu Loriel Pe deasupra, n-ar trebui s-o las pe Jill singură aşa de mult timp, adăugă ea tulburată — Sunt convinsă că nimeni nu îi va face rău surorii tale, spuse Nancy E capabilă să aibă singură grijă de ea — Tocmai de asta mă tem, zise Jack Când stai ani de-a rândul lângă un vampir, ai tendinţa să uiţi toate lecţiile acelea cu „nu-i muşca pe ceilalţi copii” Dacă va fi încolţită de colegii care mă consideră vinovată de moartea lui Sumi şi Loriel, e posibil ca Jill să reacţioneze urât şi să rănească pe careva, numai ca să scape Nu vreau să fiu exmatriculată după ce m-am dispersat de un cadavru Ar fi o irosire de acid de bună calitate — OK, zise Nancy, scoţându-şi şorţul peste cap Să mergem Cum problema cruţării colegilor de vederea trupului lui Loriel nu se mai punea, folosiră toţi patru scările interioare pentru a ajunge în holul pustiu Kade se uită în ambele direcţii înainte de a se întoarce către Jack pentru a o întreba: — Încotro? — De unde să ştiu eu? răspunse fata Oftă când ceilalţi se holbară la ea Sunt doar sora ei geamănă Nu paznicul ei Şi nici măcar prietena Stăm împreună mai mult din instinct de conservare Celelalte fete o consideră pe Jill ciudată, iar pe mine şi mai şi Măcar când facem front comun e mai puţin probabil să ne facă cine ştie ce chestii — Ce chestii? întrebă Nancy monoton Jack o fixă cu o privire deopotrivă plină de milă şi de invidie — Se vede că n-ai fost hărţuită Şi ăsta e adevăratul motiv pentru care Eleanor te-a repartizat în cameră cu Sumi Dacă Sumi te plăcea – sau măcar te tolera nimeni nu se lega de tine, pentru că tuturor le era teamă de Sumi Era o fată foarte rea Aşa sunt fetele din Absurditate Eu şi Jill — Îmi amintesc când aţi sosit aici, zise Christopher Mi-am zis că sora ta e sexy şi m-am gândit să-mi încerc norocul înainte ca vreunul dintre ceilalţi băieţi să apară şi să înceapă să turuie despre săbii magice şi cum a salvat el la lumea sau mai ştiu eu ce Eu nu-s decât un tip care cântă la un flaut pe care nu-l aude nimeni Aşa că trebuie să fiu perseverent — Şi ce a făcut Jill? A râs de tine, nu-i aşa? Multă lume ar fi fost surprinsă să o audă pe Jack vorbind atât de blând Nu era genul înclinat spre blândeţe Christopher dădu din cap în semn de confirmare — Mi-a zis că sunt un băieţaş drăguţ, dar că era sub demnitatea ei să fie văzută în compania mea Exact aşa a deschis discuţia Fără „mersi, dar mă lipsesc”, fără „apropo, numele meu este Jill” A sărit direct la „eşti un băieţaş drăguţ ” Dup-aia m-am lăsat păgubaş — Să ştii c-a vrut să te salveze, în felul ei, spuse Jack Stăpânul ei e gelos din fire Jill a încercat să-şi facă prieteni printre copiii din satul de la poalele castelului Îi place să fie înconjurată de lume Oricât de greu ar părea de crezut, e o persoană sociabilă, chiar dacă e cam grea de cap Era genul care alerga după tine ca să-ţi povestească ultimul episod din Doctor Who Asta mai de mult, înainte să înceapă să se îmbrace în rochii de dantelă şi să se apuce de dieta bogată în fier Pe vremea când credea că ne îmbarcaserăm, pur şi simplu, într-o aventură Şi că ne vom întoarce acasă într-o bună zi, aşa că între timp era dornică să înveţe cât mai multe — Dar tu? Tu cum erai pe vremea aceea? întrebă Kade — Eu n-am mai vrut să mă întorc acasă din clipa când doctorul Bleak mi-a pus în mână un fierăstrău de oase şi m-a asigurat că mă va învăţa tot ce vreau, răspunse Jack A existat o perioadă când Jill deschidea mereu uşi, în căutarea drumului spre casă, în timp ce eu nu voiam să plec — Ce s-a întâmplat până la urmă cu copiii din sat? întrebă Christopher Aceia cu care Jill a încercat să se împrietenească? Faţa lui Jack se goli de orice expresie Nu era impasibilă, ci mai degrabă dornică să se distanţeze de ceea ce urma să spună — Trăiam din mila şi cu îngăduinţa unui lord vampir Ce crezi că li se putea întâmpla unor copii din sat? Stăpânul lui Jill nu voia ca ea să intre în legătură cu persoane pe care nu le putea controla Cred că pe mine m-a cruţat numai la rugăminţile doctorului Bleak, care i-a tot spus că era înţelept să menţină o sursă inepuizabilă de transfuzii de sânge pentru Jill Suntem gemene Dacă ceva rău i se întâmpla lui Jill, eu puteam fi folosită pentru piese de rezervă Nancy căscă gura, îngrozită — Ce oribili chiţăi ea — Aşa mergeau lucrurile în Mlaştini, clătină Jack din cap Era o lume crudă, rece, brutală şi frumoasă, şi aş da orice ca să mă pot întoarce acolo Poate că lumea aceea m-a frânt în bucăţi într-un mod profund şi intrinsec pe care sunt incapabilă să-l înţeleg, aşa cum Jill nu poate înţelege că nu mai e o fată normală Dar nu-mi pasă Lumea aceea a fost casa mea, locul care mi-a dat în fine posibilitatea să fiu cine sunt În timp ce lumea asta o urăsc — Mai toţi urâm lumea asta, zise Kade Până şi eu De aceea suntem la şcoala asta Bun, acum concentrează-te Sora ta nu e în beci, deci unde crezi că ar putea să fie? — Poate c-a rămas în sala de mese; e mai greu să se ia cineva de ea atâta timp cât se află sub supraveghere Sau poate că s-a dus să stea sub pomi şi să pretindă că s-a întors acasă Obişnuiam să petrecem mult timp în crâng, dintr-un motiv sau altul — Am văzut-o acolo ieri, zise Kade Nancy şi cu mine vom merge în crâng; tu şi Christopher veţi verifica dacă nu e în sala de mese Şi indiferent ce găsim, ne întâlnim în mansardă — De ce în mansardă? Jack dădea însă deja aprobator din cap — Bună idee Putem să răsfoim cărţile tale în timp ce Loriel termină de fiert înăbuşit Poate că e ceva adevăr în afirmaţia că merită să recoltezi bucăţi din trupurile celor care călătoresc în alte lumi Şansele sunt mici, dar, pe moment, sunt dispusă să mi le asum Să mergem, băiatule cu osul! Se răsuci pe călcâie şi porni să străbată cu paşi mari holul, redevenită sută la sută protejata savantului nebun Orice semn de vulnerabilitate arătat înainte dispăruse acum cu totul, astupat şi acoperit de masca pe care o purta — Mersi că m-ai dat pe mâna fetei înspăimântătoare, i se adresă Christopher lui Kade înainte de a o lua la fugă după Jack, scoţând flautul de os din buzunar — Cu plăcere! strigă Kade după el Îi oferi rânjind braţul lui Nancy Hai să vedem dacă găsim vreo Addams, rosti el cu un accent mai pronunţat, care i se scurgea din gură ca dintr-un borcan cu miere dulce şi ademenitoare Nancy îşi aşeză mâna în îndoitura cotului lui în timp ce roşeaţa trădătoare i se urca din nou în obraji Asta era partea dificilă atunci când mergea la şcoala ei veche: să explice faptul că „asexuat” şi „aromantic” erau lucruri diferite Îi plăcea să se ţină de mână şi să se sărute cu băieţii La fel ca majoritatea fetelor, avusese mai mulţi iubiţi în şcoala elementară şi întotdeauna considerase acele relaţii drept o practică pe deplin satisfăcătoare Abia la pubertate, când regulile se schimbaseră, începuse să facă pasul înapoi, dezorientată şi neinteresată Kade era probabil cel mai drăguţ băiat pe care îl cunoscuse vreodată Îşi dorea să stea ore în şir cu el şi să discute tot felul de fleacuri Îşi dorea să-i simtă mâna pe piele, să ştie că prezenţa lui era absolută şi complet concentrată asupra ei Problema era că lucrurile păreau să nu se termine niciodată aici, ori ea nu era dispusă să meargă mai departe Kade îşi dădu probabil seama de starea ei de disconfort, din moment ce îi aruncă un zâmbet radios şi-i spuse: — Promit să fiu un gentleman Cu mine eşti în siguranţă, la fel ca şi cu oricine, în afară de criminal — Ah, tocmai încercam să decid dacă tu eşti sau nu criminalul, răspunse Nancy Sunt nemaipomenit de uşurată că nu eşti Şi, apropo, nici eu nu sunt — S-a notat, zise Kade Străbătură împreună conacul pustiu Dinspre unele din încăperile pe lângă care treceau răzbăteau şoapte, semn al prezenţei colegilor de şcoală Nu se opriră din drum Mergeau amândoi adânciţi în gânduri Nancy avea sentimentul neplăcut că, ajutând-o pe Jack să distrugă trupul lui Loriel, se poziţionase ferm în tabăra „duşmanilor” celor care fuseseră prieteni cu Loriel în timpul vieţii fetei Nu-şi făcuse niciodată atâţia duşmani, sau nu într-un răstimp atât de scurt Situaţia îi displăcea profund Numai că nu ştia cum s-o repare Afară nu era nimeni Peluza era goală şi Nancy se îndreptă alături de Kade spre crâng; până şi ciorile părăsiseră locul, în căutarea unor prăzi mai bogate Totul în jur era tăcut, tăcut într-un fel de-a dreptul straniu Jill nu era în crâng Concluzia fu aproape dezamăgitoare pentru Nancy: se aşteptase să păşească în crângul adăpostit şi s-o găsească pe Jill aşezată pe o rădăcină de copac, pozând ca o fată dintr-un roman gotic, cu umbrela de soare blocând orice rază rătăcită ce ar fi îndrăznit să se apropie prea tare În schimb, soarele îşi arunca nestingherit razele pe pământ, iar Nancy şi Kade erau singuri printre copaci — Ei bine, putem tăia de pe listă crângul, rosti Nancy, brusc tulburată Cum să reacţioneze în cazul în care Kade voia să o sărute? Dar dacă nu voia? Nu exista un răspuns perfect, aşa încât făcu ceea ce făcea întotdeauna când era confuză sau înspăimântată: încremeni, devenind o statuie în formă de fată — Uau! exclamă Kade Părea realmente impresionat Ce mai şmecherie! Chiar te transformi în piatră sau doar dai senzaţia? O împunse uşurel pe braţ cu un deget Nţ, carnea e încă aici Stai absolut nemişcată, dar nu eşti lipsită de viaţă Cum faci? Măcar respiri? N-aş fi în veci în stare de aşa ceva — Doamna Umbrelor cerea ca toţi cei care o slujeau să stea perfect nemişcaţi, răspunse Nancy, renunţând la poză Obrajii i se înroşiră din nou Of, totul decurgea într-un mod atât de greşit! — Scuze Când sunt tulburată, am tendinţa să încremenesc — Nu-ţi face griji, cu mine eşti în siguranţă, repetă Kade Criminalul sau criminala nu loveşte decât oameni singuri Atâta timp cât vom rămâne împreună, nu vom păţi nimic Dar din cauza ta mă simt tulburată, îşi zise Nancy, forţând un zâmbet şters — În regulă Mă bucur că eşti aşa de convins Jill nu-i aici Ar trebui să ne întoarcem în mansardă înainte ca Jack şi Christopher să înceapă să-şi facă griji Se întoarseră, umăr la umăr, pe acelaşi drum, cu degetele lui Nancy odihnindu-se pe braţul lui Kade şi ochii ei cercetând întinderea de iarbă de pe peluză, în căutarea unui indiciu Trebuia să existe ceva, ceva care să pună totul cap la cap, astfel încât să capete sens Nu puteau continua să trăiască la discreţia unui ucigaş nevăzut care îi măcelărea aparent fără niciun motiv — Mâinile, murmură ea — Ce-i cu ele? întrebă Kade — Mi-am amintit de mâinile lui Sumi Sumi era foarte îndemânatică din fire Pentru ea, mâinile erau probabil cea mai importantă parte din corp Poate că cineva încearcă să ne deposedeze de ceea ce preţuim cel mai mult Deşi nu ştiu de ce şi nici cum ar putea afla care sunt acele lucruri valoroase — Mda, e logic ce spui, aprobă Kade Între timp, ajunseseră la scara din faţa verandei Începură să urce treptele, şi Kade adăugă: — Cei mai mulţi elevi au pierdut ceea ce preţuiau cel mai mult atunci când porţile spre celelalte lumi le-au fost închise Poate că cineva a fost atât de afectat de pierderea suferită, încât nu suportă ca alţii să fie fericiţi Vrea ca toată lumea să fie la fel de nefericită — Dar nu eşti nefericit atunci când mori, obiectă Nancy — Sper că nu, zise Kade, întinzând braţul spre uşă Uşa se deschise înainte ca el să atingă clanţa În prag stătea Lundy, care le aruncă o privire plină de suspiciune — Unde-aţi fost? — Bună dimineaţa şi dumneavoastră, doamnă! răspunse Kade Am rezolvat treaba cu Loriel, aşa cum ne-a cerut domnişoara Eleanor, şi dup-aia am plecat s-o căutăm pe Jill Jack şi Christopher s-au dus să o caute înăuntru; noi am mers afară Nu am găsit-o în crâng, aşa că dacă n-aveţi nimic împotrivă, am vrea să intrăm — N-ar fi trebuit s-o lăsaţi singură, zise Lundy în timp ce făcea un pas în lături, deschizând uşa larg pentru a le face loc să între De ce n-aţi luat-o cu voi? — Pentru că ar fi fost foarte greu să scoatem petele de sânge de pe rochia ei, se grăbi să răspundă Nancy fără să stea pe gânduri Lundy tresări şi se întoarse spre ea ofensată, iar Nancy se cutremură — Ăăă, scuze! Totuşi, aşa este Petele de sânge nu ies din tafta, oricât de mult te-ai strădui să freci — Ce de lecţii de viaţă fascinante ai putea să ne împărtăşeşti, remarcă Lundy Intraţi amândoi Afară nimeni nu e în siguranţă Ochii îi rămaseră, reci şi acuzatori, aţintiţi asupra lui Nancy Nancy se înfioră şi încercă să-şi mascheze senzaţia neplăcută Strânse şi mai tare braţul lui Kade cu mâna rămasă involuntar aşezată pe el — OK, spuse ea Atunci ne vedem la masa de prânz Păşiră amândoi pe lângă Lundy, pe sub candelabrul strălucitor cu lacrimi îngheţate şi prăfuite, după care porniră să urce scara către mansardă Abia în clipa când ajunseră în faţa uşii Nancy dădu drumul braţului lui Kade şi se lăsă în voia tremuratului care ameninţase să o copleşească Se lăsă să cadă pe podea, cu spatele rezemat de perete şi genunchii aduşi la piept Stai nemişcată! îşi porunci Stai nemişcată, stai nemişcată, stai nemişcată! Dar corpul o trăda şi continuă să tremure ca o frunză în vânt — Nancy? zise Kade îngrijorat Îngenunche lângă ea şi-şi aşeză o mână pe umărul ei Ce s-a întâmplat? Eşti bine? — Lundy crede că eu sunt vinovata, răspunse Nancy cu o voce subţire şi stridentă, dar audibilă Trase aer adânc în piept, se forţă să-şi ridice capul de pe genunchi şi se uită la Kade Lundy crede că eu sunt vinovata Crede că eu le-am ucis pe Sumi şi pe Loriel Vin dintr-o lume plină de fantome Sunt mai apropiată de Jack şi Jill decât oricine de-aici, iar ele două sunt în şcoala asta de atâta timp şi nu au omorât pe nimeni Dar imediat cum apar eu, lumea în jur începe să moară E logic ca fata cea nouă să fie suspectată Iar când fata cea nouă se oferă să ajute la îndepărtarea unui cadavru, devine şi mai evident Lundy crede că eu am făcut-o, pentru că orice altă variantă ar fi mai complicată şi mai dificilă — Lundy gândeşte în termeni de poveste, spuse Kade, masând-o uşor pe spate pentru a o alina A petrecut prea mult timp în Piaţa Spiriduşilor înainte de a face pactul Are poveştile în sânge Ai dreptate, însă, eşti suspecta numărul unu – fata cea nouă, fără referinţe demne de luat în seamă şi venită dintr-o Lume de Dincolo Foarte probabil Lundy te bănuieşte Te înşeli, totuşi, dacă îţi închipui că Eleanor o s-o lase să-ţi facă rău Eleanor ştie la fel de bine ca şi mine că nu tu eşti vinovata Hai să intrăm Am un reşou şi un ceainic în cameră O să-ţi pregătesc ceva cald de băut, ca să te linişteşti — Am făcut deja cacao, zise Jack, deschizând uşa şi scoţând capul afară Aţi găsit-o pe sora mea? — Nu Nici voi? Kade se uită peste umărul lui Jack în cameră şi se încruntă Am crezut că, din moment ce nu era afară, aţi găsit-o voi Aţi verificat în sala de mese? — Da, şi în bibliotecă, şi în sala de clasă în care ar fi trebuit să fim la ora asta din zi, în caz că Jill ar fi fost absorbită aşa de tare de coafura ei, încât n-a fost atentă la ceea ce ni s-a spus să facem, răspunse Jack Frustrarea ei părea superficială, menită să acopere îngrijorarea cât se poate de reală N-am găsit-o nicăieri şi am sperat că voi aţi dat de ea — Îmi pare rău! Kade se săltă în picioare şi-şi oferi mâna lui Nancy Am căutat-o, n-am găsit-o, am fost certaţi un pic de Lundy, iar Nancy — Nancy s-a smiorcăit niţel când şi-a dat seama că Lundy o suspectează, îl completă Nancy, luând mâna lui Kade şi ridicându-se de pe podea Acum mi-am mai revenit Atâta timp cât Eleanor nu mă va suspecta şi ea, probabil că nu voi fi dată afară din şcoală Hai să rămânem tot timpul împreună, pentru ca nimeni dintre noi să nu păţească ceva rău O să vedeţi, vom trece cu bine peste toate astea în grup — Hm, murmură Jack melancolică N-am mai făcut parte dintr-un grup de când am plecat de la fosta mea şcoală Intraţi! Aşa cum v-am zis, am făcut ciocolată caldă şi Christopher o s-o bea pe toată dacă îl lăsăm singur prea mult timp — Te-am auzit! strigă Christopher dinăuntru Jack pufni din nas şi se retrase în camera de mansardă Kade îi aruncă lui Nancy o privire îngrijorată, la care ea răspunse cu un zâmbet şi o strângere de mână liniştitoare Îi lăsă apoi mâna şi păşi înaintea lui în cameră Promisiunea se adeveri: în aer plutea aromă de ciocolată caldă Christopher stătea aşezat pe unul din vrafurile de cărţi Avea pe buză o mustaţă de frişcă şi în mână o cană Jack trebăluia la reşou, pregătind alte trei căni Kade ridică brusc din sprâncene — De unde aţi luat frişca? întrebă el — Tu ai lapte, eu am ştiinţă, răspunse Jack Uimitor cum realizările culinare se pot rezuma într-o singură propoziţie De pildă, fabricarea brânzei, care nu e decât intersecţia perfectă dintre lapte, ştiinţă şi ignorarea prostească a legilor naturii — Ce treabă au legile naturii cu fabricarea brânzei? întrebă Nancy în timp ce se apropia de reşou pentru a revendica o cană Mirosul era ademenitor Sorbi şi făcu ochii mari — Are gust de — De rodie Da, ştiu, spuse Jack Ciocolata ta a fost făcută cu melasă de rodie A lui Christopher cu un vârf de scorţişoară, iar a lui Kade conţine fulgi de ciocolată cu frişcă, pe care i-am furat din stocul personal al domnişoarei Eleanor N-o să observe Se aprovizionează cu delicatese dintr-astea comandându-le cu livra din Anglia, iar următoarea livrare e programată peste trei zile — Şi în cana ta ce-ai pus? întrebă Nancy Jack zâmbi şi-şi înălţă cana într-un toast tăcut — Trei picături de soluţie salină şi un vârf de omag Nu atât cât să-mi pună viaţa în pericol – la urma urmei, sunt o fiinţă omenească, în ciuda a ceea ce crede Angela despre mine –, dar suficient cât să-i dea gust de lacrimi şi de vânt care mătură mlaştinile în miezul nopţii Dacă aş şti ce gust are sunetul ţipătului, l-aş adăuga şi pe el şi n-aş mai bea altceva câte zile aş avea Christopher înghiţi o gură de cacao, clătină din cap şi zise: — Ştii, uneori chiar uit cât de înspăimântătoare eşti, dar, de cum deschizi gura, îmi amintesc — Ar fi mai bine dacă n-ai uita cum sunt în nicio situaţie, spuse Jack, oferindu-i cana lui Kade — Mulţumesc! zise acesta în timp ce-şi încolăcea degetele lungi în jurul ei — Pentru puţin! Cumva, vorbele, aşa cum ieşiseră din gura lui Jack, nu semănau cu un răspuns din politeţe, ci mai degrabă cu un ordin Uită acest gest de bunăvoinţă, asta spuneau vorbele Lasă-le să treacă, pentru a nu fi luate drept un semn de slăbiciune În exterior, însă, singura manifestare fu o uşoară ridicare a colţului gurii într-un zâmbet fugar După care Jack se întoarse cu spatele şi, ţinând în mâini propria cană, se duse să-şi caute un loc pe unul din vrafurile de cărţi — Nu-i aşa că-i plăcut? Kade se cocoţă pe ceea ce părea a fi vraful lui de cărţi preferat, lăsând-o pe Nancy în picioare, singură şi stingheră, lângă reşou Fata se uită în jur, apoi se îndreptă spre una din puţinele piese propriu-zise de mobilier din încăpere, un scaun demodat, cu tapiţerie de catifea, înconjurat din toate părţile de cărţi, dar fără a fi fost încă înghiţit de ele Se lăsă să cadă în îmbrăţişarea lui, cu picioarele adunate sub ea şi degetele încleştate pe cană — Da, îmi place, răspunse Christopher într-un târziu, când deveni clar că nimeni altcineva nu era dornic să vorbească Ridică din umeri şi adăugă: Băieţii – vreau să zic, ceilalţi băieţi, nu tu, Kade – mă acceptă doar pentru că suntem foarte puţini aici în şcoală, însă toţi au călătorit în lumi sclipitoare Şi par să creadă că eu am fost într-o lume ciudată, aşa că nu prea pot să vorbesc cu ei despre călătoria mea Pentru că, dacă o fac, se apucă să o insulte pe Fata-Schelet şi pe urmă sunt nevoit să îi lovesc peste gurile alea tâmpite ca să îi fac să tacă Ceea ce nu e cea mai recomandabilă cale pentru a-ţi face prieteni — Nu, bănuiesc că nu, zise Jack Se uită în jos spre cana cu cacao Am avut probleme similare atunci când am încercat să-mi fac prieteni printre colegi Am renunţat înaintea lui Jill Cei cu care am vrut să mă împrietenesc nu voiau să discute decât despre cât de ciudate sunt Mlaştinile şi cât de inferioare sunt faţă de propriile lor lumi de basm din vată de zahăr Sincer vorbind, nu îi învinovăţesc pentru că mă bănuiesc c-aş fi o criminală Ci pentru că şi-au închipuit că aş fi fost dispusă să aştept atât de mult timp — Şi cu acestea ne întoarcem la chestiile înspăimântătoare, declară Christopher pe un ton vesel înainte de a lua o înghiţitură din ciocolata fierbinte Ai noroc, sunt dispus să uit totul, atât de bună este ciocolata asta — Repet, gătitul e o ştiinţă, iar eu sunt om de ştiinţă, spuse Jack — Trebuie să ne străduim să înţelegem ce se întâmplă, interveni Kade Nu ştiu care e treaba cu voi, dar eu, unul, nu sunt aşa de bine echipat ca să mă întorc la vechea mea viaţă Părinţii mei cred şi-acum că-şi vor recăpăta, ca prin magie, fiica pierdută De cinci ani nu mi-au permis să merg acasă Nu, poate că ceea ce am afirmat acum este nedrept – ori prea drept Mie nu mi-au permis Dacă mi-aş pune fustă şi le-aş spune să mă strige „Katie”, m-ar primi înapoi cu braţele deschise Aşa că dacă şcoala se închide, sunt sigur că voi rămâne pe drumuri — Ai mei ar fi de acord să mă întorc, spuse Christopher Ei cred c-am suferit o cădere nervoasă complicată din cauza a ceea ce mi s-a întâmplat după „fugă ” Mama e ferm convinsă că Fata-Schelet este o tipă de care m-am îndrăgostit şi care a murit de anorexie Şi mă întreabă mereu dacă-mi amintesc cum o chema „cu adevărat”, ca să îi caute părinţii şi să le spună ce a păţit fata lor E foarte trist, să ştiţi, fiindcă se consumă amândoi şi se înşală în toate privinţele Fata-Schelet există în realitate, şi nu e moartă, cu toate că n-a fost niciodată vie în accepţiunea pe care oamenii o dau acestui cuvânt — Aşa se întâmplă de obicei cu oamenii-schelet, zise Jack, lăsând deoparte cana cu cacao Pentru că, dacă ar fi vii, ar muri instantaneu din cauza lipsei sistemului funcţional de respiraţie sau circulaţie a sângelui Gândiţi-vă că numai absenţa tendoanelor ar — Cred că eşti sufletul petrecerilor, comentă acid Christopher Jack zâmbi superior — Depinde ce fel de petreceri Dacă sunt implicate lopeţi, sunt viaţa, moartea şi învierea — Eu nu mă pot întoarce acasă, spuse Nancy cu privirea în jos, spre cana cu cacao Părinţii mei sunt cam ca părinţii lui Christopher Sau, mă rog, aşa bănuiesc Mă iubesc Dar nu m-au înţeles nici înainte să plec, iar acum aş putea la fel de bine să fiu extraterestră Tot încearcă să mă facă să port haine colorate, să mănânc zilnic şi să-mi dau întâlniri cu băieţii, ca şi cum nu s-ar fi întâmplat nimic Ca şi cum totul ar fi la fel ca înainte Dar nu am vrut să ies la întâlniri cu băieţii, nici înainte de a călători în lumea de dincolo, şi nici acum Nu vreau Nu pot Kade părea uşor afectat de spusele ei — Nimeni nu te poate obliga să faci ceva împotriva voinţei tale, zise el pe un ton aspru şi rănit Nancy clătină din cap — Nu asta am vrut să spun Nu vreau să ies nici cu fete, nu numai cu băieţi Nu vreau să-mi dau întâlnire cu nimeni Sigur, am cunoscut oameni frumoşi, şi-mi place să mă uit la lucruri frumoase, dar nu să-mi dau întâlniri cu tablouri — Oh! exclamă Kade, înţelegerea luând locul asprimii Zâmbi uşor Nancy îşi ridică ochii din cana cu cacao şi zâmbi la rândul ei — Ei bine, se pare că avem cu toţii motive pentru a dori să ţinem şcoala în funcţiune Avem două fete moarte Sumi şi Loriel Ce au avut ele în comun? — Nimic, răspunse Christopher Sumi a trecut printr-o Oglindă, Loriel a fost într-un Ţinut al Basmelor Absurditate înaltă şi Logică înaltă Ele două nu erau prietene, nu aveau prieteni comuni şi nici modalităţi comune de distracţie Lui Sumi îi plăcea să confecţioneze obiecte din hârtie şi brăţări ale prieteniei, Loriel făcea puzzle-uri şi practica pictura pe numere Nu se intersectau decât la orele de curs şi în timpul meselor, şi cred că, dacă ar fi fost după ele, ar fi eliminat şi aceste întâlniri Nu erau duşmance Doar că nu erau interesate una de cealaltă — Mai devreme, Nancy a făcut o observaţie interesantă, cum că mâinile erau pentru Sumi cea mai importantă parte a corpului, spuse Kade Jack se îndreptă de spate — Uau, Nancy, ce remarcă dură şi ciudată din partea ta! Nancy se înroşi — Scuze! Eu doar m-am gândit că — Oh, n-ai de ce să-ţi faci reproşuri Numai că dacă e ca cineva de-aici să fie dur şi ciudat în remarci, de obicei eu sunt aceea, se încruntă Jack gânditoare E o idee Fiecare dintre noi are o anumită calitate care a atras de la început atenţia porţii noastre, ceva care a produs compasiune şi a făcut posibil sentimentul de fericire pe care l-am simţit când am trecut în celelalte lumi Sunt conştientă că e o presupunere şi atât, bazată pe experienţele supravieţuitorilor – poate că majoritatea celor care trec prin porţi nu se întorc niciodată, aşa că nu vedem decât scenariile din cazurile cele mai fericite Oricum ar fi, pentru a supravieţui, fiecare din noi a avut nevoie de ceva Şi pentru mulţi dintre noi se pare că acel ceva intangibil s-a concentrat într-o anumită parte a corpului — Ca de exemplu, ochii lui Loriel, sugeră Kade Jack dădu din cap aprobator — Da, sau, în cazul lui Nancy, musculatura incredibil de robustă – nu te uita aşa la mine, ştii şi tu că e nevoie de muşchi foarte puternici pentru a sta nemişcată atât de mult timp fără a cădea Ori picioarele Angelei sau frumuseţea Seraphinei Fata asta e pe dinăuntru ca o găleată râncedă cu lipitori, însă are o faţă care i-ar face şi pe îngeri să comită crime Am văzut nişte fotografii cu ea de dinainte de călătorie Era drăguţă încă de pe-atunci, dar nici pe departe o Elena din Troia, aşa cum a devenit când a trecut în altă lume — Cum de-ai văzut poze cu ea de dinainte de călătorie? întrebă Kade — Am internet, iar parola ei de pe Facebook este numele pisicii, a cărei fotografie o ţine deasupra patului, pufni dispreţuitor Jack Sunt un geniu cu potenţial infinit şi prea puţină răbdare, pe care oamenii n-ar trebui s-o pună la încercare — O să ţin minte asta pentru data viitoare când voi dori să păstrez un secret, zise Kade Dar ce vrei să spui cu toate astea? — Vreau să spun că pe vremea când lucram pentru doctorul Bleak, el îmi cerea uneori să îi aduc diverse lucruri Numai lucruri de cea mai bună calitate, ceea ce era absolut în regulă şi cât se poate de corect: doctorul era şi el un geniu, un geniu mai mare decât aş putea eu vreodată să visez Îmi spunea, „am nevoie de şase lilieci”, iar eu stăteam zile în şir la pândă în mlaştini, cu o plasă de prins fluturi, ca să-i aduc cei mai mari şi mai frumoşi lilieci, cele mai grozave specimene de care avea nevoie în munca lui Sau îmi zicea, „îmi trebuie un crap auriu fără nicio dungă argintie”, şi atunci stăteam o săptămână pe malul râului şi prindeam peşte după peşte, până ce îl găseam pe acela perfect Astea erau sarcini uşoare, dar alteori îmi spunea, „am nevoie de un câine perfect, dar cum nu vei găsi în veci câinele perfect, du-te şi adu-mi părţile de corp care îmi trebuie ” Cap şi pulpe, coadă şi gheare, le adunam pe toate de unde puteam şi i le aduceam lui — OK, în primul rând, ce povesteşti tu e scârbos, spuse Christopher În al doilea rând, e inuman Şi în al treilea rând, despre ce naiba tot trăncăneşti acolo? Despre un savant nebun care încearcă să plămădească fata perfectă din cele mai bune părţi de corp luate de la altele? — Eu sunt singurul savant nebun din şcoala asta, şi nu, nu ucid oameni, declară Jack Altceva? Da Reţineţi: uneori, într-o crimă, nu e vorba de cadavre sau morţi Astea sunt lucrurile care rămân în urmă Uneori, într-o crimă, e vorba de părţile lipsă Se auzi un ciocănit în uşă Toată lumea, până şi Jack, tresări Un firicel de cacao se prelinse pe cana lui Nancy Jack îşi îndreptă spatele, îşi puse cana deoparte şi se încordă ca un şarpe pregătit de atac Kade îşi drese glasul — Cine e? strigă el — Jill Clanţa se mişcă Uşa fu dată de perete Jill păşi înăuntru Se uită curioasă în jur, apoi anunţă: — Te-am căutat, iar când nu te-am găsit, m-am gândit să vin aici, în cel mai înalt punct al clădirii, cel mai apropiat de soare şi, prin urmare, cel mai improbabil unde ai fi putut fi Iată-te şi iată-mă De ce ai fugit şi m-ai lăsat singură aşa de mult timp? — Am fost ocupată M-am străduit să fac să dispară cadavrul, aşa cum am fost rugată Jack se lăsă să alunece de pe vraful de cărţi pe podea şi-şi aranjă vesta cu o mişcare rapidă Apropo de cadavru, cred că acidul şi-a făcut deja treaba şi a dizolvat ţesuturile moi ale lui Loriel Christopher, vrei să mă ajuţi cu oasele? — Sigur, răspunse Christopher gânditor Se ridică, lăsă din mână cana cu cacao şi ieşi din mansardă în urma lui Jack Jill rămase tăcută cât timp sora ei se îndepărtă Se mulţumi să-i arunce lui Kade un zâmbet strălucitor şi nevinovat, întrebându-l: — A mai rămas cacao? Jack coborî treptele de parcă erau o provocare pentru ea, câte două sau trei deodată, aşa încât Christopher fu nevoit să alerge pentru a ţine pasul Pe parcursul drumului, fata nu dădu semne că ar face vreun efort: rămase perfect senină, cu ochii reci, buzele strânse şi fără a răsufla din greu sau sacadat Nu scoase un cuvânt Christopher o urma tulburat, dar şi recunoscător Nu era deloc sigur că ar fi putut vorbi fără să icnească — Trebuie să curăţăm oasele înainte ca să le chemi? întrebă Jack în timp ce străbăteau ultima porţiune de hol dintre şirul final de trepte şi subsol În jur nu se vedea nimeni Nu se intersectaseră de fapt cu niciun elev de când părăsiseră mansarda Campusul ar fi putut părea pustiu, dacă nu ar fi fost şoaptele ce răzbăteau de dincolo de uşile închise — Acidul e o treabă bună, dar nu cea mai potrivită ţinută pentru o dansatoare, continuă Jack — Nu, răspunse Christopher, scoţând flautul de os din buzunar şi încolăcindu-şi degetele în jurul lui pentru a-şi spori siguranţa de sine Loriel o să se ridice curată şi frumoasă În Ţara Oaselor, îi eliberam pe noii cetăţeni Se opri la mijlocul propoziţiei, ca şi cum îşi dăduse seama dintr-odată că era pe cale să dea glas unui gând oribil Jack se uită în spate spre el în timp ce deschidea uşa de la subsol — Hai că m-ai făcut curioasă Trebuie să-mi explici Nu-ţi face griji c-o să mă tulburi Odată am scos plămânii dintr-un corp în timp ce omul încă trăia, era conştient şi încerca să vorbească — De ce ai făcut aşa ceva? — De ce nu? ridică Jack din umeri, după care porni să coboare Christopher se holbă la ea pentru o clipă, apoi se puse din nou în mişcare Când o ajunse din urmă, rosti pe un ton provocator: — Îi eliberam pe cetăţenii noi tăind în carnea lor Făceam tăieturi mari şi adânci, până la os În felul ăsta, scheletele se puteau ridica fără să se zbată şi fără risc de fracturi Oasele se vindecă încet, chiar şi în afara trupului — Faptul că oasele se vindecau este ciudat în sine, din punctul meu de vedere, zise Jack liniştit În lumile în care am călătorit noi, regulile erau atât de diferite de cele de aici! — Da, o aprobă Christopher, studiind lichidul roşiatic care umplea cada Câteva bucăţele de carne pluteau la suprafaţă Nu dori să le acorde prea mare atenţie — Ar trebui să nu mai povesteşti nimănui ce mi-ai spus mie Minţile înguste de aici din şcoală cred că măcelărirea şi chirurgia sunt acelaşi lucru E de-ajuns să-ţi aminteşti cum mă privesc pe mine Şi tu eşti unul din ei, dar nu face greşeala de a crede că asta nu se poate schimba Jack traversă încăperea spre dulap Totul se schimbă cu timpul, adăugă ea — Ştiu, spuse Christopher Duse flautul la gură şi începu să cânte Niciun sunet nu ieşi din flaut sau, mai bine zis, niciun sunet pe care cei vii ar fi putut să-l audă; era doar ideea de sunet, senzaţia bruscă şi copleşitoare că ceva era ignorat, ceva mic şi subtil şi ascuns printre moleculele tăcerii Jack deschise dulapul şi scoase dinăuntru o eşarfă Îşi încordă auzul şi-şi scoase papionul Îşi ascultă propria respiraţie Auzi cum degetele lui Christopher mângâiau flautul Şi pe urmă auzi un pleoscăit Se întoarse cu faţa Christopher continua să cânte, iar Loriel începuse să se ridice, o sculptură şlefuită în os Scapulele ei erau ca nişte aripi delicate; craniul, un psalm închinat dansatoarei elegante ce aştepta sub carnea tuturor celor ce păşeau pe pământ Scheletul avea o strălucire sidefată, ca de opal, şi Jack se întrebă în treacăt dacă efectul era dat de acid sau de magia flautului lui Christopher Din păcate, probabil că nu avea să afle niciodată Oricât de tolerantă era şcoala, nu se făceau eforturi pentru a-i pune ei la dispoziţie cadavre bune de examinat Încet, cu băgare de seamă, oasele lui Loriel se înălţară, un pic şovăitoare, şi ieşiră din cadă O singură picătură de acid se scurse de pe cotul fetei şi căzu pe podea, unde scoase un sâsâit şi făcu o gaură în piatră Cadavrul se opri şi se legănă în stânga şi în dreapta, cu orbitele goale aţintite asupra lui Christopher — Uimitor! exclamă Jack, după care făcu un pas în faţă Loriel te poate vedea? E conştientă? Sau e doar magie care animă oasele? Trucul ăsta funcţionează pe orice schelet sau numai asupra oamenilor care au avut parte de morţi violente? Poţi să Ah, presupun că nu poţi să răspunzi atâta timp cât cânţi, nu-i aşa? Christopher clătină din cap şi gesticulă cu un cot spre treptele care duceau la vechea uşă folosită pentru aprovizionare Jack dădu din cap — Mă duc s-o deschid, zise ea Porni în grabă, iar în mers îşi legă eşarfa la gât Degetele lui Jack nu erau la fel de îndemânatice ca ale lui Sumi, dar se mişcau cu repeziciune, iar nodul era ceva familiar pentru ea; la momentul la care ajunse la uşă şi o deschise, era deja impecabil îmbrăcată Dintre toate abilităţile deprinse ca ucenică a doctorului Bleak, cea a dichisitului în timp ce fugea pentru a-şi salva viaţa părea cel mai probabil să continue să o servească şi în lumea aceasta, adesea haotică, pe care o numea acum „acasă ” Christopher o urmă cu pas mai domol şi cântând la flautul său silenţios Loriel porni după ei; degetele sale de la picioare loveau uşor treptele, scoţând un sunet aproape identic cu cel al ramurilor uscate când se izbesc de un ochi de geam Jack îi lăsă să treacă pe lângă ea şi să iasă afară, apoi închise uşa şi ieşi şi ea — Căutăm un loc de îngropăciune de negăsit? întrebă ea Christopher dădu din cap în semn de încuviinţare — OK, atunci vino după mine Fata, băiatul şi scheletul dansator înveşmântat în curcubeie traversară împreună proprietatea Niciunul dintre posesorii de ţesut şi limbă nu deschise gura Loriel nu urma să aibă parte de alte funeralii; o procesiune mai amplă ar fi fost nepotrivită, având în vedere circumstanţele Continuară să înainteze până ce ajunseră într-un loc unde amenajările peisagistice se terminau, înlocuite de alge, buruieni şi o întindere vastă de pământ pietros care nu fusese niciodată arat sau revendicat de altceva decât de sălbăticie Zona îi aparţinea şi ea, desigur, tot lui Eleanor West: ţinutul rural de mai mulţi kilometri de jur-împrejurul şcolii se aflase în posesiunea familiei sale, iar acum, când rămăsese ultimul moştenitor, îl deţinea în totalitate Eleanor refuzase, pur şi simplu, să vândă terenul ori să permită ridicarea de construcţii în preajma şcolii Capitaliştii locali o considerau o duşmancă Unii dintre detractorii ei cei mai înverşunaţi susţineau că se poartă ca o persoană care are ceva de ascuns, şi într-un fel aveau dreptate; Eleanor avea ceva de protejat Şi asta o făcea să fie mult mai periculoasă decât îşi închipuiau ei — Aşteaptă! zise Jack când ajunseră la terenul viran Se întoarse spre Loriel şi spuse: Dacă mă auzi, dacă înţelegi ce spun, dă din cap, te rog Ştiu că nu m-ai plăcut pe când trăiai, şi nici eu nu te-am plăcut, dar aici e vorba de vieţi omeneşti aflate în pericol Salvează-le! Răspunde-mi! Christopher continuă să cânte la flaut Încet, craniul lui Loriel se înclină spre stern, mişcându-se fără ajutorul muşchilor şi tendoanelor Jack lăsă să-i scape un şuierat — Uite, asta e ca şi cum aş folosi o placă Ouija: orice mi-ai spune, răspunsurile tale ar fi numai acelea pe care Christopher ar vrea să le aud Numai că acum nu cred că este cazul Poate că ar fi fost în urmă cu o săptămână, dar Nancy a venit la şcoală şi fantomele vor să se afle în apropierea ei Cred că, la un anumit nivel, undeva înlăuntrul tău, ai rămas aceeaşi Loriel Te rog, aşadar, dacă poţi, să-mi spui cine te-a ucis Loriel rămase nemişcată preţ de câteva secunde Apoi, încet, ca şi cum fiecare mişcare implica un efort considerabil, ridică braţul drept şi-şi folosi degetul arătător pentru a gesticula către un spaţiu de lângă Jack Jack se întoarse şi se holbă la locul gol Oftă — Presupun c-am avut aşteptări prea mari, spuse ea Tu ce zici, Christopher? Christopher dădu din cap şi îşi mişcă degetele pe flaut Scheletul lui Loriel coborî dealul scund către terenul viran – şi continuă să păşească în jos, pe şi prin pământ, ca şi cum cobora nişte trepte nevăzute În mai puţin de un minut dispăru, iar creştetul capului său nu se mai zări deasupra nivelului solului Christopher luă flautul de la gură — Era aşa de frumoasă! spuse el — Ar fi sunat mai puţin straniu dacă ai fi spus asta despre ea pe vremea când avea piele, comentă Jack Hai să ne întoarcem acum la ceilalţi Nu suntem în siguranţă aici Se răsuci pe călcâie, iar Christopher o urmă, şi împreună îşi târşâiră picioarele de-a latul peluzei largi şi verzi Prânzul se dovedi a fi o afacere pur formală, o adunare unde nimeni nu scoase o vorbă şi numai câţiva elevi gustară din mâncare De data aceasta, preferinţa lui Nancy pentru sucul de fructe şi obiceiul de a împinge hrana solidă pe marginea farfuriei nu mai fură privite drept o ciudăţenie; dacă era ca ceva să fie ciudat, atunci aceasta era dorinţa ei de a ingera totuşi ceva Nancy se pomeni că îşi studiază colegii, încercând să le ghicească poveştile şi lumile ascunse şi să-şi dea seama ce anume, dacă exista aşa ceva, îi putea împinge spre comiterea unor crime Poate că, dacă ar fi sosit aici mai de mult, dacă ei nu i-ar fi fost străini, ar fi putut să găsească răspunsurile pe care le căuta Aşa, însă, deocamdată nu era în stare să găsească altceva decât întrebări După prânz, o adunare fu organizată în bibliotecă, unde domnişoara Eleanor lăudă pe toată lumea pentru calmul şi compasiunea de care dăduseră dovadă şi le mulţumi lui Jack, Nancy şi celorlalţi pentru că îi scăpaseră de cadavrul lui Loriel Nancy se înroşi la faţă şi se afundă în scaun, în încercarea de a se feri de privirile întoarse spre ea Din punctul lor de vedere, ea era o străină, şi ca atare dorinţa ei de intimitate cu morţii nu putea fi considerată altfel decât suspectă Eleanor trase aer adânc în piept şi-şi plimbă ochii peste încăpere – elevii ei, copiii a căror îngrijire şi-o asumase – cu o expresie sobră întipărită pe faţă — Aşa cum ştiţi, poarta mea este şi acum deschisă, spuse ea Lumea mea este una a Absurdităţii, intersectată de Virtute înaltă şi Rimă moderată Mulţi dintre voi nu aţi putea supravieţui acolo Lipsa de logică şi raţiune v-ar distruge Dar pentru aceia dintre voi care înfloresc în Absurditate, sunt dispusă să deschid poarta şi să vă las să treceţi prin ea Ca să vă ascundeţi acolo o vreme Un val de icnete se revărsă în încăpere, însoţit de câteva hohote de plâns scurte şi înăbuşite O fată cu păr albastru strălucitor se încovoie, îşi îngropă faţa între genunchi şi începu să se legene în faţă şi în spate, ca pentru a-şi alunga tristeţea Unul din băieţi se ridică, se duse într-un colţ şi se întoarse cu spatele Cel mai rău fu pentru aceia care se mărginiră să rămână pe loc şi să plângă cu mâinile încleştate în poală şi lăsând lacrimile să le brăzdeze chipurile Nancy îi aruncă lui Kade o privire absentă Băiatul oftă şi se aplecă spre ea — Domnişoara Eleanor e foarte protectoare cu porţile ei Porţile pot fi nestatornice, iar ea a aşteptat atât de mult timp, încât, de fiecare dată când lasă pe cineva să treacă prin ele, riscă să fie înlocuită Acum se oferă să lase să treacă prin porţi pe toţi elevii care se simt în largul lor în Absurditate Asta înseamnă că e speriată şi că face tot ce îi stă în putinţă ca să aibă grijă de noi Kade vorbea încet Elevii din jur păreau să nu fi remarcat Majoritatea plângeau şi erau neatenţi În colţul îndepărtat al sălii, până şi Jill plângea, sprijină de sora ei Numai ochii lui Jack erau uscaţi — Necazul este, continuă Kade, că Absurditatea e unul din cele două indicatoare principale, iar Eleanor nu poate salva, în cel mai bun caz, decât jumătate din elevi În plus, nu toţi cei care au călătorit într-o lume a Absurdităţii sunt calificaţi să ajungă în orice lume a Absurdităţii Lumile astea sunt tare diferite între ele Doar un sfert dintre copiii pe care tocmai s-a oferit să-i salveze va păşi, poate, dincolo de poartă — Oh! exclamă Nancy cu o voce slabă Ştia câte ceva despre speranţele deşarte, oricât de bine intenţionată ar fi putut fi oferta Eleanor încerca să-i salveze pe cei pe care îi îngrijea cu atâta dragoste în singurul mod pe care îl cunoştea Şi, de fapt, astfel le făcea rău În capul sălii, Eleanor respira sacadat — Ca întotdeauna, dragii mei, prezenţa voastră la şcoala aceasta este pur voluntară Dacă vreunii din voi doresc să-şi sune părinţii pentru a le cere să-i ia acasă, le voi înapoia diferenţa de taxe şcolare pentru restul semestrului şi promit că nu voi încerca să-i opresc De dragul colegilor rămaşi, singurul lucru pe care vi-l voi cere va fi să nu le dezvăluiţi părinţilor motivele pentru care doriţi să vă retrageţi de la cursuri Vom găsi o cale să rezolvăm situaţia — Nu zău? întrebă Angela pe un ton amar Şi, mă rog frumos, cum vei rezolva situaţia cu Loriel? Eleanor îşi feri privirea — Mergeţi în clasă, spuse ea cu o voce moale şi brusc îmbătrânită Rămase în picioare, cu capul plecat, cât timp elevii se ridicară şi ieşiră, unul după altul Câţiva plângeau în continuare Curând avea să-i caute pe copiii care călătoriseră în lumi ale Absurdităţii, să-i bată pe umăr şi să-i conducă către poarta ei Unii dintre ei aveau să fie capabili să treacă prin ea, de asta era sigură Întotdeauna se găseau printre elevi câţiva pentru care lumea ei era destul de apropiată Nu era casa lor, nu tabla de şah a cerului sau oglinda mării la care visau ei, dar suficient de aproape Suficient de aproape pentru ca ei să fie fericiţi acolo, suficient de aproape pentru a reîncepe să trăiască Şi cine ştie? Porţi se puteau deschide oriunde Poate că, într-o zi, copiii din lumea aceasta, care călătoriseră în altă lume pentru a se salva, aveau să vadă o poartă care nu se potrivea cu zidăria casei, cu o clanţă făcută din lună sau un ciocănel care le făcea cu ochiul Poate că pentru aceşti copii mai exista speranţa întoarcerii acasă O mână îi atinse umărul Se întoarse şi dădu cu ochii de Kade, care o privea îngrijorat Eleanor se uită spre scaunele din bibliotecă şi o văzu pe Nancy, retrasă din nou în nemişcarea ei Nu avea importanţă În şcoală erau prea multe secrete ca să fii reticent în a le dezvălui Se răsuci din nou spre Kade şi-şi îngropă plângând capul în pieptul lui — Nu mai plânge, mătuşă Ely! spuse Kade, mângâind-o cu o mână O să descâlcim noi iţele, ai să vezi — Elevii mei mor, Kade Mor, iar eu nu-i pot feri de rele decât pe prea puţini Pe tine nu te pot salva Atunci când ţi-ai găsit poarta, m-am gândit că — Da, ştiu, spuse Kade Din păcate pentru noi toţi, inima mea e Logică Continuă să o mângâie liniştitor pe spate Nu-ţi face griji pentru mine O să descoperim făptaşul şi vom menţine porţile deschise, orice-ar fi Eleanor oftă şi se retrase din îmbrăţişare — Eşti un băiat bun, Kade Părinţii tăi nu ştiu ce pierd Kade răspunse cu un zâmbet trist: — Tocmai aici e buba, mătuşă Ai mei ştiu exact ce pierd şi, cum ea nu va fi niciodată găsită, nu au idee ce-ar putea face cu mine — Prostuţule! Du-te acum în clasă, spuse Eleanor — Acuşica, răspunse Kade, şi porni spre uşă Nancy renunţă la postura de statuie, se scutură şi îl urmă Aşteptă până când ajunseră pe la jumătatea holului înainte de a-l întreba: — Eleanor este ? — Stră-stră-strămătuşa mea Nu s-a căsătorit şi nu a avut copii Sora ei a avut însă şase Şi cum de stră-stră-străbunica mea a avut grijă soţul, Eleanor a moştenit întreaga proprietate Am fost primul dintre nepoţii sau nepoatele ei care şi-a găsit propria poartă A fost atât de încântată de ideea că fusesem în Absurditate, încât mi-a luat aproape o lună ca să recunosc în faţa ei că se înşelase şi că de fapt călătorisem într-o lume a Logicii pure Dar ea mă iubeşte oricum Într-o zi, toate astea, gesticulă Kade spre pereţii din jur, îmi vor aparţine, iar şcoala va mai rămâne deschisă alte câteva decenii Asta dacă nu se va închide săptămâna viitoare — Sunt sigură că nu se va întâmpla aşa, zise Nancy O să rezolvăm noi cumva situaţia — Înainte să se implice autorităţile? La întrebarea asta Nancy nu găsi răspuns * Cursurile se desfăşurară într-o atmosferă de indiferenţă şi neatenţie, predate de profesori care sesizaseră că ceva se întâmplase în campus, chiar dacă – în afara lui Lundy – nu cunoşteau motivele Cina fu şi ea preparată de mântuială, friptura ţinută prea mult la cuptor fiind uscată, iar fructele tăiate atât de neglijent în felii, încât cojile rămaseră lipite pe dinafară atunci când fură servite Elevii părăsiră sala de mese în grupuri de câte trei sau patru, făcând pe loc aranjamente în ce dormitoare să petreacă noaptea Nancy nici nu clipi când Kade şi Christopher îşi făcură apariţia în camera ei strângând în braţe saci de dormit Dădură cu banul pentru a-l alege pe acela care avea să beneficieze de patul lui Sumi Kade ieşi câştigător şi se întinse pe saltea, în timp ce Christopher îşi instală sacul pe podea Toţi trei închiseră ochii şi se prefăcură că dorm – o prefăcătorie care, în cazul lui Nancy, deveni realitate la puţin timp după miezul nopţii Visă fantome şi săli tăcute prin care cei morţi umblau nestingheriţi Christopher visă schelete dansatoare, strălucitoare ca opalul, şi zâmbetul neschimbător, întotdeauna binevoitor, al Fetei-Schelet Kade visă o lume în toate culorile curcubeului, o ţară în formă de prismă care se sparse într-o mie de cioburi de lumină Se visă pe sine acasă, bine primit aşa cum era, şi nu aşa cum voiau părinţii lui să fie, şi, din cei trei, el fu acela care plânse cu capul îngropat în pernă şi se trezi, cu obrajii uzi de lacrimi, în zgomote de ţipete Era un sunet îndepărtat, care venea de undeva de dincolo de fereastră; Nancy şi Christopher dormeau în continuare, ceea ce nu-l miră defel Ei doi veneau din lumi în care ţipetele erau mai obişnuite, şi mai puţin periculoase, decât în lumea în care se găseau acum Kade se săltă în şezut, se frecă la ochi şi aşteptă să audă iar ţipetele Tăcere Şovăi Oare să îi trezească şi să îi ia cu el atunci când avea să plece să investigheze? Nancy era deja suspectată de cei mai mulţi colegi, iar Christopher avea şi el să fie, în cazul în care continua să se implice Îşi zise că putea merge singur Colegii îl plăceau, în marea lor majoritate, căci el era responsabil cu garderoba comună, aşa că aveau să-l ierte fiindcă găsise un nou cadavru Dar dacă pleca singur, iar Nancy sau Christopher se sculau înainte ca el să se întoarcă, cei doi aveau să se îngrijoreze Adică exact ce nu-şi dorea Kade îngenunche şi-l zgâlţâi de umăr pe Christopher Acesta mormăi înainte de a deschide ochii şi a-i miji în sus spre el — Ce-i? întrebă cu voce somnoroasă — Am auzit un ţipăt dintre copaci, zise Kade Trebuie să mergem să vedem ce s-a întâmplat Christopher se săltă în capul oaselor, dintr-odată treaz — O luăm şi pe Nancy cu noi? — Da, spuse fata, dându-se jos din pat Ţipetele nu reuşiseră să o trezească, dar discuţia celor doi, da În Galeriile Morţilor nimeni nu vorbea decât dacă dorea să fie ascultat — Nu vreau să rămân singură aici Niciunul din băieţi nu protestă Toţi cei trei se temeau să stea singuri în casa care ajunsese brusc să fie bântuită de fantome pe care nu le înţelegeau Porniră în linişte, dar nu pe furiş, fiecare din ei sperând în secret că ceilalţi colegi se vor trezi, vor ieşi din camere şi se vor alătura micii procesiuni Uşile rămaseră însă închise, iar trioul se îndreptă în aceeaşi formaţie către crângul umbros unde Nancy şi Jill se adăpostiseră de soarele nemilos Razele lui erau acum absente, înlocuite de luna ce îi privea printre crăpăturile dintre nori Păşiră apoi printre copaci şi luna deveni greu de suportat, căci la lumina ei descoperiră trupul lui Lundy, care zăcea mic şi nemişcat pe pământ, cu ochii deschişi şi privind în sus spre frunze Ochii, mâinile şi toate celelalte părţi din corpul ei păreau a fi la locurile lor Hainele nu erau pătate de sânge, iar membrele rămăseseră întru totul intacte — Lundy, zise Kade Se apropie, îngenunche şi întinse braţul pentru a-i lua pulsul În clipa aceea, capul lui Lundy se răsuci pe o parte, dând la iveală ceea ce îi fusese luat Kade se îndepărtă în patru labe şi se săltă împleticit în picioare înainte de a fugi spre capătul îndepărtat al luminişului, unde vomită zgomotos în tufişuri Nancy şi Christopher, mai puţin deranjaţi de scena sângeroasă, se apropiară pentru a vedea mai bine craniul gol şi se înfiorară, în ciuda nopţii calde — De ce să fi vrut cineva să-i ia creierul? întrebă Nancy — Exact asta voiam să întreb şi eu, mârâi Angela Nancy şi Christopher îşi răsuciră capetele către ea Angela stătea la marginea crângului, cu o lanternă în mână, iar în spatele ei se ghiceau siluetele învăluite în beznă ale altor elevi Fata îndreptă fasciculul de lumină direct în ochii lui Nancy şi spuse: — Unde e Seraphina? — Cine e Seraphina? întrebă Nancy, ridicând o mână pentru a se feri de lumină Auzi zgomot de paşi şi, după o clipă, Kade îşi aşeză o mână pe umărul ei Nancy făcu o jumătate de pas în spate şi se puse sub protecţia lui — Am venit aici pentru că am auzit ţipete, explică ea — Ba aţi venit aici ca să ascundeţi un cadavru! ripostă Angela Unde e? — Seraphina este cea mai frumoasă fată din şcoală Îţi aminteşti c-ai văzut-o, nu-i aşa, Nancy? A călătorit într-o lume a Absurdităţii, Răutate înaltă cu Rimă înaltă, spuse Kade Frumoasă ca răsăritul de soare şi mârşavă ca un şarpe Seraphina nu-i acilea, Angela, continuă Kade cu un accent de Oklahoma brusc foarte pronunţat Întoarce-te la tine în cameră Trebuie să mă duc să o trezesc pe domnişoara Eleanor Cred c-a lăsat-o pe Seraphina să treacă prin poarta ei — Dacă nu e aşa, ai face bine s-o aduci înapoi, zise Angela Să ştii că dacă aflu că i-ai făcut ceva rău, o să te ucid! — Nu i-am făcut nimic Seraphinei, nici n-am văzut-o, interveni Christopher Nu ne-am trezit decât acum cinci minute — Şi cu cine mai eşti tu acolo? întrebă Kade Ce faceţi, umblaţi prin campus şi căutaţi pe cine să daţi vina? Aţi ieşit din dormitoare odată cu noi Poate că voi aţi făcut-o dispărută — Noi am călătorit în lumi bune, respectabile, spuse Angela În lumi cu raze de lună şi curcubeie şi lacrimi de inorogi, nu nu cu schelete, cu morţi şi cu oameni care vor să fie bărbaţi când s-au născut femei! O tăcere grea se abătu dintr-o dată peste crâng Până şi susţinătorii Angelei rămaseră încremeniţi la auzul vorbelor ei Angela păli — N-am vrut să spun asta — O, ba cred că da, zise Eleanor Ocoli grupul Angelei şi se îndreptă încet, sprijinită într-un baston, spre locul unde Lundy zăcea întinsă pe pământ Bastonul era nou, la fel şi unele riduri din obrajii ei Părea să fi îmbătrânit cu câţiva ani într-o singură zi — Ah, biata mea Lundy! Ai avut probabil parte de o moarte mai blândă decât cea pe care o aşteptai, dar tot îmi pare rău de tine — Doamnă dădu Kade să intervină — Întoarceţi-vă toţi în dormitoare! le porunci Eleanor Cu tine, Angela, voi discuta separat mâine-dimineaţă Pentru moment, staţi împreună şi încercaţi să nu muriţi peste noapte Îşi încleştă ambele mâini pe baston şi rămase pe loc, uitându-se în jos spre trupul lui Lundy Ah, biata mea fetiţă! — Dar — Încă mai sunt directoarea şcolii Şi aşa voi fi până la moarte Acum, plecaţi! Toţi! Şi plecară Grupul de elevi rămase compact până ajunse la scara de intrare în clădire În clipa aceea, Angela se întoarse spre Kade şi zise: — Am vorbit serios Mi-e scârbă când văd cum pretinzi că eşti altcineva — Voiam să spun acelaşi lucru despre tine, i-o întoarse Christopher Ai reuşit mereu să te prefaci că eşti o persoană cumsecade Pe mine, unul, m-ai păcălit Angela icni Se răsuci apoi pe călcâie şi porni să urce treptele în goană, urmată de prietenii ei Nancy se întoarse spre Kade, care clătină din cap — E în regulă, zise el Hai să ne întoarcem în dormitor — Aş prefera să nu, se auzi vocea lui Jack Nancy, Kade şi Christopher se răsuciră în direcţia vocii Omul de ştiinţă, atât de spilcuit de obicei, stătea în colţul clădirii şcolii, înmuiat tot în sânge şi cu mâna dreaptă încleştată peste umărul stâng Printre degete i se scurgea sânge, suficient de luminos pentru a fi văzut în întuneric Eşarfa îi atârna dezlegată la gât Şi asta era, cumva, partea cea mai rea — Cred că am nevoie de ajutor, bâigui Jack, şi se înclină în faţă, leşinând Kade şi Christopher o ridicară pe Jack; Kade şi Christopher o luară pe Jack de acolo în timp ce Nancy rămasă pe loc, încremenită şi temporar uitată, în umbrele verandei Era conştientă, la nivel pur teoretic, că ar fi trebuit să se grăbească după ei – că nu ar trebui să rămână singură acolo, unde orice i se putea întâmpla Decizia i se părea însă nechibzuită şi totodată periculoasă Nemişcarea o ţinea în siguranţă Nemişcarea o salvase înainte şi avea s-o salveze şi acum Uitase cât de bine semăna, privit în lumina potrivită, sucul de rodii cu o pată de sânge Uitase cât de frumos era Aşa încât îşi impuse să stea nemişcată, atât de nemişcată, încât deveni una cu fundalul, atât de nemişcată, încât îşi simţi inima cum îşi încetineşte ritmul, cinci bătăi devenind patru şi patru devenind trei, până ce bătăile se reduseră la una pe minut şi aproape că nu mai respira Poate că Jack avea dreptate; poate că abilitatea ei perfectă de a rămâne nemişcată era ceva nefiresc Ei însă nu i se părea a fi ceva special Ci doar un lucru corect, un lucru potrivit, ceva ce îi fusese menit din naştere şi ar fi trebuit să fie aşa mereu Părinţii îşi făceau griji pentru ea fiindcă nu mânca destul, şi poate că asta ar fi trebuit într-adevăr să îi îngrijoreze atunci când Nancy se mişca repede şi frenetic Numai că ei nu înţelegeau Nu înţelegeau că Nancy nu avea să rămână acolo, în lumea lor care se mişca repede şi frenetic Când ea îi poruncea corpului său să încetinească, să rămână nemişcat, nu mai avea nevoie să mănânce Putea trăi un secol cu o lingură de suc şi o fărâmă de prăjitură, şi să se considere în tot acest răstimp bine hrănită Nu suferea de tulburări de alimentaţie Nancy ştia de ce avea nevoie, şi ştia că ceea ce trebuia să facă era să rămână nemişcată Răsuflă şi mai adânc şi simţi cum inima i se opreşte preţ de un minut, devenind la fel de nemişcată precum restul corpului ei, ca o sămânţă de rodie cuibărită în siguranţă în mijlocul fructului Se pregăti să tragă din nou aer în piept pentru a-i îngădui inimii bucuria unei alte bătăi, când cineva se ivi de după colţul casei Până atunci, Nancy considerase că mai nemişcată de-atât nu avea cum să stea În acel moment îşi dădu însă seama că se înşelase În acel moment deveni la fel de nemişcată şi lipsită de relevanţă ca o piatră Jill trecu prin faţa verandei Avea mâinile mânjite cu sânge şi o umbrelă de soare atârnată pe un umăr bloca orice raze de lună rătăcite care ar fi îndrăznit să-i mângâie pielea În colţul gurii îi atârna o picătură de sânge, ca o pată de gem rămasă din greşeală neştearsă cu şerveţelul Nemişcată, Nancy urmări cum limba mică şi rozalie a lui Jill ieşi iute din gură şi înlătură sângele Jill continuă să meargă Nancy nu mişcă Te rog! îşi zise ea Te rog, Lord al Morţilor, fă ca inima mea să nu bată! Fă ca ea să nu mă vadă! Inima lui Nancy nu bătu Jill dădu colţul casei şi se făcu nevăzută Nancy inspiră adânc Simţi cum plămânii o dor la invazia aerului; inima protestă când începu să bată, trecând în mai puţin de o secundă de la starea de nemişcare la cea de cursă de viteză După alte câteva secunde, sângele reîncepu să-i circule prin vene, şi atunci Nancy se răsuci pe călcâie şi pătrunse în fugă în casă, unde luă urma picăturilor de sânge de pe podea, până ce ajunse la bucătăria şcolii, nedescoperită de ea până atunci, şi dădu uşa de perete Kade se roti iute spre ea, cu un cuţit de tranşat carnea în mână Christopher făcu un pas şi se postă în faţa lui Eleanor Jack zăcea nemişcată pe butucul de măcelărie din mijlocul încăperii, cu bluza tăiată şi scoasă de pe corp, şi bandaje improvizate acoperind rana prin înjunghiere de pe braţ — Nancy? Kade lăsă jos cuţitul Ce s-a întâmplat?! — Am văzut-o! icni Nancy Am văzut-o pe Jill Ea e ucigaşa! — Da, confirmă Jack cu glas slab Ea este Ochii lui Jack erau deschişi şi fixaţi pe tavan Se sprijini de braţul nevătămat pentru a se ridica încet în şezut Christopher se apropie, dând să o ajute, dar ea îl îndepărtă fluturând o mână şi declarând iritată: — Sunt doar rănită, nu invalidă Unele lucruri trebuie să le fac singură Christopher se dădu în spate cu un pas Jack rămase aşezată o vreme în şezut, cu capul plecat, încercând să-şi recapete suflul Nimeni nu mişcă Într-un târziu, Jack zise: — Ar fi trebuit să-mi dau seama mai de mult Presupun că, într-un fel, am ştiut, numai că n-am vrut să cred, am refuzat să cred Jill pretinde că din vina mea am fost forţate să plecăm din Mlaştini, că munca pe care o făceam împreună cu doctorul Bleak i-a făcut pe săteni să se răscoale Nu e adevărat Eu şi doctorul Bleak n-am omorât pe nimeni niciodată – nu cu bună ştiinţă iar cei mai mulţi localnici ne-au lăsat, cu limbă de moarte, trupurile lor pentru a salva vieţi Noi eram doctori În timp ce Jill a devenit iubita unui monstru Şi a vrut să ajungă aidoma lui — Jack ? îngăimă Kade cu îngrijorare în glas Nancy, care îşi aminti cum luna luminase o pată de sânge ce părea de gem, nu zise nimic — Ar fi fost un monstru frumos, dacă ar fi fost un pic mai deşteaptă, continuă Jack încetişor Avea, cu siguranţă, toate premisele necesare Presupun că în cele din urmă ar fi învăţat să se comporte mai subtil Numai că n-a învăţat suficient de iute, şi s-a aflat ce făcea, iar sătenii şi-au luat torţele şi-au pornit să asedieze castelul, şi doctorul Bleak a ştiut că Jill nu avea să fie niciodată iertată A luat-o de unde era şi a târât-o, a deschis poarta şi a aruncat-o afară Nu am putut s-o las singură E sora mea Doar că nu mi-am închipuit cât de greu urma să fie — Ce vrei să spui, scumpa mea? întrebă Eleanor Nancy, care îşi aminti felul în care zâmbea Jill atunci când vorbea despre Stăpânul ei şi cât de departe era ea dispusă să meargă pentru a-i face pe plac, nu zise nimic — E sora mea, repetă Jack cu ochii pe Kade, nu pe Eleanor, ca şi cum îi era mai uşor să facă acea mărturisire în faţa unui băiat de vârsta ei Jill e cea care le-a omorât Încearcă să-şi facă un şperaclu Trebuie s-o oprim Se lăsă să alunece în jos de pe butucul de măcelărie şi se înfioră numai un pic când simţi în braţul rănit impactul picioarelor cu podeaua — Seraphina e încă în viaţă, adăugă ea — De asta Loriel a arătat spre un punct de lângă tine, şi nu direct spre tine, concluzionă Christopher Jack îl aprobă dând din cap — Nu eu o omorâsem Loriel a ştiut Jill o omorâse — Am văzut-o pe-afară, spuse Nancy Mergea fără grabă Unde crezi că s-a dus? — Pe mine m-a înjunghiat în beci, dar acum se duce spre mansardă Jack făcu o grimasă Luminatorul Pe timp de furtună e mai uşor Am încercat s-o opresc Am încercat — E în regulă De-aici încolo o să ne ocupăm noi, zise Kade — Nu mergeţi nicăieri fără mine! ripostă Jack Jill este sora mea — Poţi să ţii pasul? Jack zâmbi Un zâmbet mic şi încordat — Încercaţi să mă împiedicaţi Kade o privi pe Eleanor cu o expresie întrebătoare Eleanor închise ochii — Jack poate ţine pasul, dar eu, nu, zise ea Nu plecaţi dacă nu sunteţi siguri că vă veţi întoarce teferi şi nevătămaţi la mine Plecară Cei patru elevi străbătură casa în goană şi furioşi Jack se ţinea surprinzător de bine pe picioare, având în vedere cantitatea de sânge pe care o pierduse Nancy încheia coloana Nemişcarea şi viteza erau două lucruri diametral opuse, însă se strădui din răsputeri să ţină pasul şi ajunseră toţi patru aproape simultan în faţa uşii de intrare în mansardă Kade izbi uşa de perete Jill stătea prin oceanul de cărţi cu un cuţit în mână Eliberase o masă pe care o întinsese pe Seraphina – cea mai frumoasă fată de pe lume –, alături de diverse borcane, fiecare cu propria povară înfiorătoare Când uşa se deschise, îşi înălţă capul şi oftă — Plecaţi! rosti ea pe un ton iritat Am o treabă delicată de făcut N-am timp de voi Kade fu primul care păşi în încăpere Întinse braţele spre Jill — Nu vrei să faci asta — Ba da! îl contrazise ea Nu mă cunoşti Nimeni nu mă cunoaşte Nici măcar ea, arătă Jill spre Jack, smucindu-şi bărbia în faţă O să mă duc acasă Mă întorc la Stăpânul meu Am găsit drumul şi nimeni nu mă va opri Dacă veţi încerca, toţi cei pe care i-am ucis vor fi murit în zadar Pentru că o s-o iau de la capăt Şi până la urmă îmi voi face şperaclul Din spatele căluşului care îi acoperea gura, Seraphina scânci Ochii i se roteau sălbatic, în căutarea unei căi de scăpare Fără succes — Există un motiv pentru care poarta spre casă este încuiată, zise Jack Nu vei putea trece de ea — O, ba da, surioară dragă, ba da, răspunse Jill Fiecare din cei de-aici are ceva special, ceva care a atras atenţia porţilor spre alte lumi Voi plămădi fata perfectă Fata care are toate calităţile Va fi cea mai deşteaptă, cea mai frumoasă, cea mai iute, cea mai puternică Toate porţile se vor deschide în faţa ei Toate lumile o vor dori Şi când voi ajunge în Mlaştini, o voi ucide, şi atunci mi se va permite să rămân acolo pentru totdeauna Nu vreau decât să merg acasă Cu siguranţă apreciaţi dorinţa mea — O apreciem cu toţii, zise Christopher Dar nu aceasta este calea — Alta nu există! îl contrazise Jill — Morţii nu sunt instrumente, interveni Nancy, păşind pe lângă Kade, cu mâinile atârnându-i pe lângă corp Te rog! Le faci rău Le furi lucrurile importante pentru ei fiindcă vrei să fabrici un şperaclu, numai că morţii nu pot merge mai departe în vieţile lor de apoi până ce nu le returnezi acele lucruri Nancy nu ştia dacă vorbele pe care le rostea erau adevărate, însă sunau atât de corect, încât nu stătu prea mult pe gânduri — De ce tot ce contează pentru tine e propria ta fericire? — Pentru că sunt singura dispusă să risc totul pentru ea, o repezi Jill Retrage-te, sau Seraphina o să moară, şi o să spun tuturor că tu ai ucis-o Pe cine vor crede? Pe ingenuă sau pe fata care vorbeşte cu fantomele? Până şi susţinătorii tăi sunt nişte indivizi ciudaţi O să vezi, toată lumea mă va considera nevinovată Jill stătea cu ochii fixaţi pe Nancy Nu o zări pe Jack cum se îndepărtă de ceilalţi şi îşi croi drum încet, strecurându-se pe lângă ziduri Christopher şi Kade rămaseră tăcuţi — Jill, ştii bine că ceea ce faci este greşit Ştii că morţii sunt supăraţi pe tine, zise Nancy Jack continuă să înainteze încet, uşor şi în linişte, precum o rugăciune mută Luă în mână o foarfecă — Nu-mi pasă de morţi, răspunse Jill Nu-mi pasă decât să ajung acasă Nu-mi pasă decât de Stăpânul meu Nu-mi pasă decât de mine, şi voi, ceilalţi, n-aveţi decât să crăpaţi, dac-ar fi Se opri în mijlocul propoziţiei şi scoase un mic sunet de sufocare Se uită în jos la sângele care începuse să se împrăştie pe partea din faţă a neglijeului de dantelă Apoi se prăbuşi fără graţie, înjunghiată în spate cu foarfecă Jack se holbă o clipă la sora ei căzută la podea Ochii îi erau uscaţi atunci când îşi înălţă capul şi se uită la ceilalţi — Îmi pare rău! zise ea Ar fi trebuit să-mi dau seama mai de mult Ar fi trebuit să înţeleg mai de mult N-am făcut-o Îmi cer scuze! — Ţi-ai omorât sora! Nancy părea şocată Chiar crezi că era nevoie să ? — Procesele pentru crimă sunt tare imprevizibile, nu-i aşa? Iar moartea nu e ceva definitiv, dacă ştii ce faci Jill e cea căreia doctorul Bleak i-a închis poarta, nu mie Eu am fost întotdeauna bine-venită acasă, dar fără ea Sau cu ea, dacă reuşeam s-o fac să se schimbe Stăpânul ei nu o va mai dori Când mori şi învii, nu poţi deveni vampir Jack se aplecă pentru a smulge foarfecă din spinarea lui Jill Lamele erau roşii Se strâmbă la vederea sângelui care i se scurgea printre degete — Acum, vă rog să mă scuzaţi Am multe de făcut, iar învierile decurg mai bine când sunt realizate imediat după moarte O pot readuce la viaţă Va fi în continuare sora mea Despică aerul cu foarfecă însângerată Instrumentul trasă linii în gol, până ce un dreptunghi se deschise atârnând lângă ea, iar prin el se zări un câmp întunecat, bătut de vânturi În depărtare, un castel cu un sat la poale Chipul lui Jack se înduioşă, brusc inundat de un dor de nedescris — Acasă, rosti ea, lăsând aerul să-i iasă din piept Se aplecă, îşi strecură braţele pe sub corpul lui Jill – gemând uşor când mişcarea redeschise rana din umărul stâng – şi o săltă de jos, ţinând-o în braţe ca pe o mireasă Ieşi pe uşă Fără să arunce vreo privire în spate Ultima imagine pe care Nancy, Kade şi Christopher o zăriră fu aceea a lui Jack, îndepărtată dintr-odată şi atât de mică pe fundalul vast şi gol al câmpiei, mergând prin întuneric spre luminile castelului Apoi dreptunghiul păli, iar cei trei rămaseră din nou singuri în mansardă Seraphina scânci prin căluş Timpul îşi reluă mersul Aşa făcea întotdeauna timpul Fără ajutorul lui Jack, sarcina debarasării de cadavrul lui Lundy se dovedi mai dificilă; nimeni nu era dispus să coboare în beci în afară de Christopher şi Nancy, iar ei nu se pricepeau atât de bine la chimicale încât să-l poată dizolva în siguranţă În cele din urmă, trupul fu lăsat să se odihnească veşnic, îngropat adânc printre rădăcinile de copaci, în crângul unde Lundy fusese ucisă În mormânt fură adăugate mâinile lui Sumi şi ochii lui Loriel Poliţia urmări câteva piste false în căutarea ucigaşului lui Sumi, dar, în final, recunoscând că pistele se răciseră, clasă cazul Pentru Eleanor, procesul de recuperare decurse lent; se sprijinea în continuare în baston atunci când mergea, însă era suficient de puternică pentru a putea conduce şcoala fără mâna ei dreaptă şi cea mai bună prietenă Kade începu să se implice tot mai mult pentru a umple golul lăsat de Lundy Pe zi ce trecea, deveni tot mai clar că la un moment dat avea să preia complet frâiele – şi să facă o treabă bună Moştenirea lui Eleanor avea să încapă pe mâini bune şi să dăinuie, aşa cum îşi dorise ea După ce beciul fu curăţat sistematic, Nancy se mută acolo Seraphina relatase povestea salvării ei de suficient de multe ori pentru ca ceilalţi elevi să nu o mai învinuiască pe Nancy şi nici pe prietenii ei, de altfel, pentru moartea fetelor; chiar dacă nu se împrieteni cu colegii, măcar acum nu mai erau duşmani Restul semestrului trecu ca prin vis Nancy îşi împacheta lucrurile pentru a merge acasă la părinţi, când auzi paşi pe scară Se întoarse spre uşă şi îl zări în prag pe Kade, în mână cu o valiză familiară, acoperită cu floricele — Bună! zise băiatul — Bună! răspunse Nancy — Am auzit că mergi acasă de sărbători Nancy încuviinţă din cap — Părinţii au insistat O imploraseră, pledaseră la telefon, şi fiecare cuvânt de-al lor îi întărise hotărârea de a nu face nimic care să fie folosit de ei în chip de scuză pentru a o retrage de la şcoală Nu voia să rămână la şcoală, unde totul în jur era strălucitor şi colorat şi se mişca iute, dar prefera o mie de zile de şcoală în locul uneia singure alături de părinţii care nu o înţelegeau deloc Nici măcar nu se putea bucura la gândul de a-i revedea În timpul petrecut printre cei morţi se întrebase ce mai făcea familia ei şi dacă îi duceau dorul; acum nu se mai întreba decât dacă aveau vreodată să renunţe la ea — M-am gândit că poate ai nevoie de asta, zise Kade întinzându-i valiza, ca nu cumva ai tăi să aibă impresia că îţi încurajăm ciudăţeniile — Foarte drăguţ din partea ta! Nancy zâmbi în timp ce se apropie pentru a lua valiza din mâna lui O să te descurci fără mine? — O, absolut! Lucrez cu Christopher la o hartă nouă a lumilor legate de morţi Am început să mă gândesc că e posibil ca Vitus şi Mortis să fie indicatoare minore, ceea ce ar explica nişte lucruri — Abia aştept să vă văd lucrarea! zise Nancy pe un ton grav — Super! Kade făcu un pas în spate pe treptele care urcau către parter Atunci, distracţie plăcută în vacanţă! — Mersi! răspunse Nancy Îl urmări plecând După ce uşa se închise în urma lui, strânse din ochi şi îşi permise câteva momente de nemişcare, concentrându-se asupra gândurilor ei Deci aşa arăta lumea Acesta era locul unde se născuse – şi, mai important decât toate, aşa era locul pe care ajunsese să-l asimileze cel mai tare cu ideea apartenenţei la această lume Avea să rămână la şcoală până la absolvire, şi după După dispariţia lui Eleanor, fie în Absurditate, fie în mormânt, putea deveni Lundy pentru Kade, putea fi femeia care să-i stea alături şi să îl ajute S-ar fi descurcat mai bine decât el, îşi zise, cu explicaţiile oferite elevilor cu privire la viitorul lor, fără a-l face să pară un fel de sentinţă pe viaţă Dacă era nevoită, putea învăţa să fie fericită aici Dar niciodată pe deplin fericită Ar însemna să ceară prea mult Deschise ochii, se uită la valiza pe care o ţinea în mâini şi merse să o aşeze pe fosta masă de autopsie a lui Jack, redusă acum la statutul de simplu suport acoperit cu un cearşaf alb Încuietorile opuseră un pic de rezistenţă atunci când le apăsă şi le deschise pentru a da la iveală talmeş-balmeşul de haine colorate pe care părinţii le împachetaseră pentru ea cu atât de multe luni în urmă Deasupra bluzelor, fustelor şi pieselor de lenjerie intimă încâlcite era un plic Nancy îl luă cu grijă, îl deschise şi scoase dinăuntru un bilet Nu eşti curcubeul nimănui Nu eşti prinţesa nimănui Nu eşti poarta nimănui decât a ta, şi singura persoană care va decide cum se va încheia povestea ta eşti tu însăţi Numele lui Sumi nu era semnat; era mâzgălit în zigzag, cu litere mari care ocupau jumătate de pagină Nancy râse, iar sunetul se transformă imediat în ceva asemănător cu un hohot de plâns Sumi scrisese probabil biletul în ziua când ea ajunsese la şcoală, în eventualitatea în care Nancy nu avea să suporte schimbarea; în eventualitatea în care Nancy avea să devină mai puţin sigură pe sine şi să încerce să uite Singura persoană care va decide cum se va încheia povestea mea sunt eu, îşi zise Nancy, şi cuvintele păreau atât de adevărate, încât le repetă cu voce tare: — Singura persoană care va decide cum se va încheia povestea mea sunt eu Simţi o mişcare în aer Cu scrisoarea încă în mână, se întoarse Scările dispăruseră În locul lor apăruse o poartă din lemn solid de stejar, extrem de cunoscută Încet, ca prin vis, Nancy porni spre ea Scrisoarea lui Sumi îi căzu din mână şi pluti în jos spre podea La început, mânerul uşii refuză să se răsucească Închise din nou ochii, îşi puse toată speranţa în gânduri şi simţi cum mânerul începe să cedeze sub presiunea degetelor ei De data aceasta, atunci când deschise ochii şi învârti mânerul, uşa se deschise, şi dincolo de ea se ivi un crâng de arbuşti de rodiu Aerul mirosea dulce, iar cerul era o catifea neagră presărată cu stele care străluceau ca diamantele Nancy tremură în clipa când păşi înăuntru Iarba era udă de rouă şi îi gâdila gleznele Se aplecă şi-şi dezlegă şireturile de la pantofi; se descălţă şi îi lăsă acolo Roua îi acoperi degetele de la picioare în clipa când se întinse să culeagă o rodie din cel mai apropiat pom Fructul era atât de copt, încât se despicase la mijloc şi înăuntru se vedea un şir de seminţe rubinii Sucul avea gust amar pe buzele ei Avea gust de rai Nancy porni să înainteze pe cărarea dintre pomi, fără să se uite vreodată în urmă Poarta dispăru cu mult înainte ca ea să o rupă la fugă Nu mai era nevoie de ea Aidoma unui şperaclu care găsise gaura cheii, Nancy era, în fine, acasă Despre autoare Seanan McGuire s-a născut în Martinez, California, şi a crescut în diverse locuri, mai toate recunoscute pentru o formă sau alta de viaţă sălbatică periculoasă În ciuda atracţiei sale aproape magnetice faţă de plantele şi animalele veninoase, a reuşit cumva să supravieţuiască suficient de mult timp pentru a ajunge să dobândească o maşină de scris, cunoştinţe rezonabile de limba engleză şi dorinţa de a le combina pe cele două Faptul că nu a sfârşit ucisă pentru că bătea la maşină la ora trei noaptea este probabil mai impresionant decât acela că nu a murit muşcată de un păianjen Descrise adesea drept un amalgam de elemente suprarealiste, multe dintre anecdotele lui Seanan se termină cu propoziţii de genul „şi atunci am primit antidotul la venin” sau „dar a fost în regulă, fiindcă s-a dovedit că apa nu era, la urma urmei, aşa de adâncă ” Nimeni nu a întrecut-o încă la jocul de-a „Cine a fost muşcat de cele mai ciudate fiinţe” Seanan poate petrece ore în şir distrându-se cu aproape orice Acest „aproape orice” include mlaştini, plimbări lungi, plimbări lungi prin mlaştini, vieţuitoare din mlaştini, filme de groază, zgomote ciudate, musicaluri, reality show-uri la TV, benzi desenate, găsirea de monede pe jos şi reptile veninoase Este probabil singura persoană de pe planetă care recunoaşte că foloseşte Horror Films of the 1980s de John Kenneth Muir drept listă de referinţă Seanan este autoarea seriilor urban fantasy „October Daye” şi „Incryptid”, dar şi a altor romane de sine stătătoare sau publicate ca trilogii sau dilogii Dacă asta nu vi se pare de ajuns, aflaţi că scrie şi sub pseudonimul Mira Grant În timpul liber, Seanan înregistrează CD-uri cu propriile compoziţii de muzică filk De asemenea, desenează, postează pe internet, în mod neregulat, o serie autobiografică de benzi desenate intitulată „With Friends Like These ” şi produce un număr cu adevărat ridicol de felicitări pictate În chip surprinzător, îşi găseşte timp şi pentru plimbări prelungite, scrisul pe blog, vizionarea unei cantităţi bolnăvicioase de programe TV, administrarea propriului site şi mersul la aproape orice film care conţine în titlu cuvinte precum „sânge”, „noapte”, „teroare” sau „atac ” Majoritatea cunoscuţilor o bănuiesc că nu doarme niciodată Seanan locuieşte într-o fermă veche şi scârţâitoare din Carolina de Nord, pe care o împarte cu pisicile ei, Alice şi Thomas, o colecţie de păpuşi înspăimântătoare şi o alta de filme de groază, şi cu suficiente cărţi pentru a fi catalogate drept pericol de incendiu Are păreri bine definite şi deseori exprimate cu privire la originile Ciumei Negre, la X-Men şi la necesitatea de a păstra fierăstraie cu lanţ în casă Anii de scris sinopsisuri pentru programele convenţiilor au obişnuit-o să-şi formuleze propriile biografii la persoana a treia, pentru a suna, cât de cât, mai puţin ciudat Aţi remarcat, sper, „cât de cât”-ul Iar faptul că are atât de multe hobby-uri foarte probabil nu ajută Seanan a câştigat în 2010 Premiul John W Campbell pentru cel mai bun scriitor debutant, iar în acelaşi an romanul Feed (publicat sub pseudonimul Mira Grant) a fost nominalizat pe lista Best Books alcătuită de Publishers Weekly În 2013 a devenit prima persoană care a apărut de cinci ori pe aceeaşi listă de nominalizări la Premiul Hugo Aflaţi mai multe informaţii pe www seananmeguire com